
Първа глава 


„ЯГУАР-13“ ПОЛУЧАВА ЗАДАЧА 


-- Вашето посещение в Съветска Русия е 
старателно подготвено. Опасност за провал поч- 
ти няма. Успехът на работата зависи само от 
вас. Необходимо е да свършите всичко по-бързо 
и да се върнете обратно. Не можем дълго да 
чакаме. Вие отдавна не сте били в родината си, 
но това не е толкова важно. Огледайте се -- и 
действувайте. Чекът на ваше име е подписан. 
Парите ще получите тук, в тая стая, половин 
час след като се завърнете и отчетете... Впро- 
чем напомням за времето: всяка неделя в 18.00 
чакам донесенията на „Ягуар“. Вълпата ви е 
известна и точно в 18.00, нито минута по-късно, 
нито минута по-рано. Точността е нефкходима 
навсякъде, а в нашата работа -- особецо много. 

-- Да, разбира се! 

Този лаконичен разговор се водеше една нощ 
в началото на май 1952 г. в огделния кабинет 
в ресторант „Бялата лилия“, намиращ се на 
една от многолюдните улици в Западен Берлин. 
В кабинета бяха двама. Млад висок мъж на 
около тридесет години, в спортен кафяв ко- 
стюм, и нисичък старец, незабележителен на 
вид с нищо, ако не се смятат лъсналото му голо 
теме, обиколено с редки бели коси, и леко от- 


3 


пуснатите му подпухнали клепачи, които праве- 
ха лицето на стареца сънливо и безжизнено. 

Старецът имаше високо грапаво чело. На че- 
лото му смешно стърчаха редките снопчета на 
белите му вежди. Старецът постоянно мърдаше 
вежди, без да повдига към събеседника полу- 
гатворените си очи. Цялата му поза -- изморена, 
старческа -- никак не съответствуваше на тона, 
нито на разпорежданията, който той произна- 
сяше с кратки, резки фрази и които неговият 
събеседник с такова уважение изслушваше. 

-- Разполагате с малко време -- говореше 
старецът. -- Затова трябва да проявите дявол- 
ска активност. Мисля, че следва да се придър- 
жате към изработения план. 

Младият мъж кимна с глава. 

-- Все пак -- продължи старецът -- не смя- 
там да ви лишавам от инициатива. Инициати- 
вата е ценно нещо. Но като зная вашите каче- 
ства, аз мисля, че планът е разработен пра- 
вилно, като са взети под внимание способно- 
стите на „Ягуар-1З“. 

Слаба усмивка се появи на лицето на събе- 
седника, но старецът не забеляза това. Като 
гледаше някъде в пространството, той про- 
дължи: 

-- Цялото си внимание съсредоточете само 
на един обект! Само на един! Това е единстве- 
ната ви цел, единствената задача, която тряб- 
ва да бъде изпълнена на всяка цена -- и колко- 
то по-скоро... -- старецът предъвка устни и 
със същия безстрастен глас добави: -- Не мо- 
жем да чакаме дълго. Ако напълно се убедите, 

че е невъзможно да се доберете до материали, 
унищожеге обекта. По какъвто и да е начин! 
Естествено в такъв случай възнаграждението 
ще бъде съответно намалено. Предполагам да 
ви е известно, че за грубата работа плащаме 
по-малко. 

„Ягуар- 13“, който внимателно слушаше, едва 
забележимо повдигна рамене. Искаше му се да 
възрази на стареца, на своя шеф, че именно в 
такъв случай него, „Ягуар“, го заплашва смър- 
тна опасност, че именно в такъв случай -- ако 
го хванат, навярно не ще го пощадят и тогава 
няма да му са нужни нито чекове, нито пари... 
Но „Ягуар-13“ бе дисциплиниран, трениран и 
отдавна вече свикнал да скрива чувствата и же- 
ланията си. Годините на учение в разузнава- 
телната школа не отидоха напразно. При това 
той добре помнеше думите на началника на 
школата, в миналото виден есесовец -- Ото 
Клайбних, че този чудноват старец, пристигнал 
специално за последния инструктаж, е един 
от най-висшите чиновници от Разузнавателното 
управление. 

-- Старецът не обича да му възразяват, а в 
неговите ръце са нашият живот и нашата 
смърт -- някак патетично говореше Ото Клайб- 
них, поучавайки своите възпитаници. И сега 
„Ягуар-13“ внимателно слушаше, без да откъс- 
ва очи от този отпуснат, плешив старец. 

Откъм залата на ресторанта „Бялата ли- 
лия“ долитаха през стената звънливите звуци 
на джазовия оркестър. „Ягуар“ неволно се за- 
слушваше в музиката, кояко му пречеше да се 

съсредоточи. Той даже за някаква си част от 
секундата забрави за своя строг събеседник, 
забрави, че му предстои да изпълни не съвсем 
обикновена, а много опасна задача. Той даже си 
представи, че вече притежава доста големичка- 
та сума от долари, които ще му дадат възмож- 
ност... Възможност? Не, никаква възмож- 
ност! И сега, именно сега, той някак особено 
ясно разбра това. Никаква възможност! Кой е 
той с прозвището на хищен звяр -- на ягуар? 
Също хищник! Човек без родина, малко звено 
от голямата, тежка верига, към която е прико- 
ван завинаги. Такова звено той стана преди 
няколко години, през време на войната. Хората 
от неговата страна, в която той се роди и от- 
расна, се сражаваха по фронтовете, трудеха се 
в тила. А той?... Духовно опустошен, озлобен, 
равнодушен към всичко, той измени на своя 
народ, отрече се от родината си, стана преда- 
тел. Разбира се, немалка роля изиграха парите, 
опасността, страхът... Не си струва да си 
спомня. Той сам избра своя път, пътя на „ри- 
цар с наметало и меч“. Рицар с наметало и меч! 
Всеки случай това звучи много по-добре от 
шпиопин и диверсант. Не, той за нищо не съ- 
жалява... Родина, народ, идеали -- всичко 
това са празни фрази, бръщолевене! 

Тези мисли то отвличаха, пречеха му да слу- 
ша, а трябваше да внимава, тъй като неговите 
господари започваха сериозна игра, в която бе- 
ше заложен неговият живот. 

През туй време старецът извади от странич- 
пия джоб на сивото си, подобно на чувал сако 

малка кутия и я постави на масата. Без да 
бърза, той отвори кутията с дебелите си, сякаш 
отрязани пръсти и извади от нея пръстен, на- 
подобяващ сребриста змия. Навитата змия с 
повдигната глава изглеждаше като че ли е го- 
това да скочи. Мъничките изумруди, поставени 
вместо очи, излъчваха зелена, зла светлина. 

Старепът мълчаливо подаде пръстена на съ- 
беседника си и последният бързо и почтително 
го взе. Като постави пръстена на разтворената 
си длан, той внимателно го разгледа, изучавай- 
ки всяка извивка, всяка подробност. 

-- Прочетете! -- заповяда старецът. 

Като се вгледа съсредоточено, „Ягуар-13“ 
прочете на вътрешната страна на пръстена ед- 


ва забележимия надпис -- „Яр-13“. 
-- Крайните букви на вашето агентско име и 
номерът, под който се числите при нас -- не- 


брежно избърбори старецът и за първи път 
през цялата беседа погледна с дълъг изпитващ 
поглед седналия срещу него човек. + 

Старецът имаше малки черни очи, дълбоко 
хлътпали в очните кухини. 

-- Утре призори -- продължи той -- вие 
излитате на юг, в приятелска държава. Оттам 
по море ще ви прехвърлят в Русия, в малко 
курортно градче... В продължение на някол- 
ко денонощия вие ще бъдете почиващ проф- 
съюзен член... Но не повече от две-три де- 
нонощия. А след това към определеното място 
-- и на работа Колкото по-бързо, толкоз по- 
добре. Документите ви са безупречни, местата, 
където ще ходите, са ви познати... Действувай- 

те енергично и внимателно! В Москва ще се 
срещнете с наш човек... с резидента... Явка- 
та, начините за познаване един друг и място- 
то на срещата ще ва се съобщят преди самото 
слизане на руска територия. Засега мога да ви 
напомня за нашите, тъй да се каже, принципни 
положения. Главният познавателен знак е пръ- 
стенът, който вие току-що получихте. Същият 
пръстен ще има и резидентът. Ще се срещнете 
на шумно място, при обикнсвени условия, зато- 
ва внимателно наблюдавайте всичко, което ще 
прави резидентът. Следвайте го, ориентирайте 
се в обстановката, съобразявайте бързо. В това 
се състои конспиративността и вашата безопас- 
ност. Впрочем, както вече казах, подробности 
ще ви се дадат по-късно. 


Той пак замълча и притвори очи, но извед- 
нъж, като че ли си спомни най-важното, едва 
повишавайки глас, каза: 


-- Имайте предвид -- с резидента ще имате 
само една среща. Цел -- той ще ви предаде 
туй-онуй, което безусловно ще ви потрябва. 
Ако срещата се провали, нова явка и нови ука- 
зания ще получите от нас... Още какво?. 
Живейте скромно, тихо, не изпъквайте с външ- 
ността си, нито с поведението си. Наемете лег 
ло в хотел, общежитие или в частна къща. Вре 
менно забравете много от своите привички и 
желания. Изобщо -- станете незабележим. 
Ясно? 

-- Ясно! 

Старецът огледа стаята, наклони глава, като 
се вслуша в долитащата от залата на ресторан 


10 


та музика, сякаш я чуваше за първи път, и 
след кратка пауза отново заговори: 

-- Още първия неделен ден чакам донесение. 
Бъдете внимателен, пазете се да не засекат ра- 
диостанцията ви. Донасяйте съвсем накратко 
и веднага приемайте. Заучете сигналите. Въ- 
проси имате ли? 

Въпроси? Какви въпроси може да има той -- 
изпълнителят на чужда воля, на чужди плано- 
ве? Неговата задача е да изпълнява и да оце- 
лее. Въпроси ще се появят там, на място, но на- 
вярно няма да има на кого да ги задава, и то- 
гава ще се наложи да действува тъй, както му 
подскаже инстинктът за самосъхранение. А 
сега... 


-- Не, нямам въпроси... 


-- И много добре, че нямате... Не обичам не- 
съобразителните... Съветвам ви и за в бъде- 
ше -- по-малко да питате!. 


И отново събеседникът само кимна с глава. 


Настъпи мълчание. Старецът бавно и тежко 
се надигна от стола. 


-- Това е всичко! Желая ви успех! 


Устните на стареца се разтегнаха в усмивка, 
като откпиха равни златни зъби и обезкръвени 
венци. Черните му очи, без да мигат, продъл- 
жаваха да гледат агента. 

Младият мъж също стана. Той почтително се 
поклони, стисна протегнатата ръка на стареца 
и отиде в ъгъла на стаята. Тук висеха палтото 
и шапката му. Мъжът, без да бърза, мълчаливо 
се облече и ниско нахлупи шапката. 


и 


С бавна походка той пресече слабо освете- 
ната, димна и вече почти пуста зала на ресто- 
ранта и излезе на улицата. Ръмеше ситен дъжд. 
Високо в тъмното нощно небе пламваха, пълзя- 
ха, изчезваха и отново се появяваха светлините 
на рекламите. Светваха названия на напитки, 
дъвки, на нови филми, патентовани презрамки, 
на парфюми и модни романси. 

„Дгуар-13“ пресече улицата и потъна в една 
тъмна напречна уличка. 

Втора глава 


ПОДАРЪКЪТ НА ФРАУ ХАРТВИГ 


Всичко стана с мълниеносна бързина. 

Възрастна жена с черна рокля и старомодна 
шапка, с пазарска чанта в ръка пресичаше 
улицата. В това време откъм ъгъла, описвайки 
остра дъга, изскочи лека кола. С лакирания си 
калник колата удари с огромна сила жената и 
мигновено изчезна от очите на изумените, из- 
плашени минувачи. На улицата се понесе и за- 
мря вик. Когато хората дотичаха при жената, 
тя беше вече мъртва. Далеч настрана се тър- 
каляше чантата, от която бяха се изсипали ня- 
колко картофа. Никой не успя да забележи ни- 
то номера на колата, нито отличителните й бе- 
лези. 


Лейтенант Рябинин не видя всичко това. Той 
дойде на местопроизшествието чак когато кола- 
та за бърза помощ откара трупа на жената, а 
стълпилите се минувачи и жители на тази тиха 
берлинска улица съкрушено поклащаха глави й 
обсъждаха случилото се. Тук имаше и служащи 
от народната полиция. От Рябинин не се искаше 
никаква намеса или помощ. Като изруга на ум 
всички безразсъдни шофьори и шофьора-пре- 
стъпник, току-що убил възрастната жена, Ря- 
бинин продължи пътя си към дома на фрау 

Хартвиг. Той й обеща за днес, преди заминава- 
“ нето си за Москва, непременно да намине още 
един път. До заминаването на влака от Силез- 
ката гара оставаха два часа. Багажът беше 
предаден на гардероба, така че времето беше 
напълно достатъчно. 

Вратичката на двора бе отворена, но па вра- 
тата на къщата висеше малко никелирано ка- 
тинарче. Фрау Хартвиг винаги когато излиза- 
ше за малко от къщи -- до магазина или до па- 
зара, окачваше тоя нежен прибор. Вратата, 
разбира се, тя заключваше старателно, с при- 
същата й акуратност, с много различни бра- 
ви, ключалки и мандала. А катинарчето тя 
окачваше като символичен знак на отдавна за- 
зеден ред за опазване на своето имущество. 

Рябинин погледна катинарчето и се усмихна. 
Тая привичка на домакинята му бе позната. 
Чищо, ще почака половин час в градинката, ня- 
ма къде да бърза. На тази пейка в малката 
градинка с цветя е много удобно да поседи и 
попуши, 

... Частта, в която служеше лейтенант Ряби- 
нин, се намираше в покрайнините на Берлин. 
Като завърши военното училище, лейтенантът 
пристигна в съветските окупационни части в 
Германия и започна своя труден, но почтен път 
на офицер. 

Службата всецяло го погълна, Работният ден 
започваше рано сутрин и завършваше късно 
вечер, тъй че на лейтенанта не оставаше време 
за скука. В редките свободни вечери той се от- 
Сиваше при позпатия му съветски инженер Ко- 
стромин, чийто син също бе завършил военното 

училище и замина да служи в Далечния изток. 
Костромин, възрастен, вече побелял мъж, около 
петдесетгодишен, беше, както и Андрей, стра- 
стен любител на шахмата. Надвесени над шах- 
матната дъска, те, без да забелязват времето, 
решаваха трудни етюди и спореха за таланта и 
красотата на партиите на Ботвиник и Смислов. 

Инженер Костромин пристигна в Берлин през 
1948 г. и завари тук своите московски прияте- 
ли, роднините на Андрей -- родната му сестра 
и мъжа й, -- пристигнали тук не задълго. Ко- 
стромин се настани с тях в една квартира, в 
неголяма къща с двор, която принадлежеше на 
възрастна немкиня, вдовица на учител по му- 
зика, фрау Хартвиг. Приятелите скоро замина- 
ха за родината, за Москва, а Костромин със 
свито сърце и тъга по родните места „закъса“ 
тук, както се изразяваше той, задълго. 

Когато Андрей пристигна в Берлин, Костро- 
мин посрещна юношата като свой. Лейтенантът 
му напомняше за неговия син, също такъв едър, 
плещест, подвижен. Ето защо срещите с Ряби- 
нин му доставяха радост и почивка. Тук, в чуж- 
бина, всеки съветски човек, срещнал се със зе- 
мляк, познат или непознат, се стреми към него 
като към приятел и е готов да споделя с него 
всички свои мисли, спомени, мечти... 

Домът на фрау Хартвиг беше на тиха улич- 
ка, настрана от шумните булеварди. Рябинин с 
желание прекарваше тук свободното си време, 

а когато Костромин не беше в къщи (той до къс- 
но оставаше на работа и често пътуваше), сра- 
жаваше се на шах със сина на фрау Хартвиг 


15 


Паул -- шофьор на такси. Невисок, слаб мла- 
деж, със значка на Съюза на свободната гер- 
манска младеж на кафявата си кадифяна 
куртка, Паул правеше приятно впечатление със 
скромността си и спортната си стойка. Той изу- 
чаваше руски език и молеше Рябинин да говори 
с него само по руски, макар лейтенантът да вла- 
дееше добре немски език, който бе учил още ка- 
то ученик и във военното училище. 

Понякога Андрей обичаше да поседи, почи- 
вайки до разтворения прозорец, който гледаше 
към малката градинка, засадена с акуратно 
подрязани овощни дървета и със зелени деко- 
ративни храсти. 

Фрау Хартвиг, дребна, побеляла старица с 
черна рокля, върху която неизменно блестеше 
бяла колосана престилка, срещаше лейтенанта 
винаги приветливо. Тя се стараеше да направи 
за него нещо приятно -- да свари кафе по осо- 
бена, известна само на нея рецепта, да донесе 
нови илюстровани списания, да изглади измач- 
каната му рубашка. Рябинин бързо свикна със 
старицата, усвои нейния слаборазбираем бърз 
говор иза да й даде възможност да припечелва 
по няколко марки, донасяше й за пране и кърпе- 
не своето бельо. След няколко дни, идвайки 
при инженера, той получаваше бельото си чисто, 
старателно изгладепо и акуратно подредено в 
плиткото куфарче. 

Старицата Хартвиг с голяма топлота си спом- 
няше сестрата на Андрей и всеки път, когато 
срещаше лейтенанта, го питаше за нейното 
здраве и винаги молеше да поздрави „клайне 
фрау“, която тя обичаше за добрината й, за ве- 

“ „ селия й общителен характер. Снимката на сес- 
“ трата на Андрей стоеше в рамка на тоалетната 
масичка. 

Хартвиг много пъти предлагаше на Андрей 
Рябинин да се настани у нея на квартира, в 
която иска, в най-хубавата стая. Но лейтенан- 
тът отказваше. Поздравите той не предаваше 
на сестра си, тъй като почги не си пишеше с 
нея. В писмата си до познатата девойка Зоя, 
която живееше в Москва и чакаше пристигане- 
то на Андрей, той намираше други, по-интимни 
теми. 

Домашния си отпуск Рябинин, както и всички 
вегови другари офицери, чакаше с нетърпение. 
Той си представяше как облечен в цивилен, не- 
отдавна ушит костюм, ще мине по улиците и 
площадите на Москва, как заедно със Зоя ще 
се разхождат по алеите на Парка за отдих и 
култура или ще попътуват на кораб по канала 
Москва--Волга. Може би през една от летните 
вечери, като седи в концертната зала „Чайков- 
ски“ или като слуша музиката на военния ду- 
хов оркестър в „Ермитажа“, той, Андрей, ще 
успее да доизкаже на Зоя тия думи, които ис- 
каше да й каже отдавна, още когато беше ку- 
рсант. Упоритият, енергичен курсант от пехот- 
ното училище Андрей Рябинин на времето се 
смути, уплаши се и вместо да се обясни с лю- 
бимата девойка, наговори й множество скучни 
фрази на случайни теми. В писмата си от Бер- 
“лин Андрей напомняше на Зоя, че „ние те- 
първа ще си говорим“, и обещаваше, щом при- 
стигне в Москва, да и каже „най-важното“. 


2 „Ягуар-13“ ША 


Щом узна в щаба на частта си, че му дават 
отпуск и след седмица ще може да замине за 
Москва, Андрей от радост едва не наруши 
уставния ред. Той стремително полетя към вра- 
тата, но навреме се спря, изопна се пред на- 
чалник щаба, удари токовете и като отдаде 
чест, запита: 

-- Разрешете да изляза? 

-- Вървете, вървете, лейтенант -- отвърна 
усмихнат началникът и неочаквано, неофи- 
“ циално, по другарски, добави: - Щастливещ!... 
Привет на Москва! 

-- Слушам!--отговори Андрей и като се обър- 
на по всички правила на устава, едва сдър- 
жайки се да не заскача от радост, излезе 
в коридора. В тази минута сериозният, стегнат 
офицер със загоряло обветрено лице, с добре 
изгладен мундир приличаше на юноша уче- 
ник. Та как не! Той отива в отпуск, в къщи, в 
Москва! 

Приготвяйки се за път, Андрей посеги ин- 
женер Костромин и сподели радостната вест 
не само с него, но и с фрау Хартвиг. Той я 
помоли да изпере бельото му, да изглади па- 
радния му мундир, да му помогне да купи пя- 
кои дреболии, с които искаше да зарадва Зоя. 
Старицата с удоволствие се съгласи да му по- 
могне. Тя притискаше по навик ръце към гър- 
дите си и бързо-бързо бърбореше, че много се 
радва за лейтенанта, който отива „нах хаузе“, в 
къщи, ще види сестра си, роднините си. Андрей 
нищо не отговори. Само очите му неочаквано 
потъмняха... Има ли смисъл да разказва на 

тая възрастна немкиня, че още в първите ме- 
сеци на войната, когато Андрей и сестра му 
заедно с много московски деца бяха евакуи- 
рани от Москва, бащата на Андрей, москов- 
ският стругар Игнатий Рябинин, замина за 
фронта и загина, защищавайки столицата от 
хитлеристките орди, а майка му -- слаба, болна 
жена, бе убита в леглото си от фашистка 
бомба... 


Като преодоля внезапно нахлулото вълнение, 
Рябинин прехвърли разговора на друга тема 
и обеща, че в най-близки дни, в навечерието на 
заминаването си, ще намине да се сбогува и да 
вземе нещата си. 


Няколко дни преминаха в уреждане на пъту- 
"ването. Трябваше да се приведат в ред и сдадат 
служебните книжа, да се оформят документите 
За отпуск, да се получат пари, да се поръча 
билет... Малко ли работи има да оправя човек, 
когато отива в отпуск! 


Завчера Андрей се обади на Костромин по 
телефона и го помоли да предаде на фрау Харт- 
виг, че един ден преди заминаването си ще 
отскочи да се сбогува и да вземе приготвеното 
бельо и покупките. Той не очакваше да свари в 
къщи Костромин, тъй като същият се готвеше 
да замине в командировка, а всички поръчки на 


инженера още преди няколко дни Андрей точно 
записа в бележника си. 


Вчера старицата Хартвиг посрещна лейтенан- 
та както винаги вежливо, радостно, но на смръ- 
щеното и лице Рябинин забеляза загриженост, 

тревога. Стори му се даже, че тя е плакала, но 
старателно прикрива това. Андрей искаше да 
запита какво се е случило, но замълча, понеже 
видя в стаята чужд човек. В коженото кресло 
до стената седеше слаб възрастен мъж с черен 
костюм. Седеше някак си неестествено право, 
изопнал дългото си слабо тяло, като че ли под 
сакото му бяха пъхнали пръчка; той бе сложил 
жилестите си, с червеникав оттенък ръце върху 
голям бастун, който бе поставил между краката 
си, обути в тежки, груби обувки. На едрото му, 
с увиснали страни лице се отделяше, сякаш 
залепена, голяма брадавица, от която стърчаха 
остри червеникави косми. 


При влизането на лейтенанта мъжът стана 
ин се поклони. Фрау Хартвиг обясни, че това е 
пеин много добър познат, но презимето му не 
каза. -- Той няма да ни пречи -- добави Харт- 
виг, -- тъй като всичко, за което лейтенантът 
молеше, е направено. Нека лейтенантът сам 
види и провери. 

В сдържаността на домакинята, в нейния 
глас имаше пещо необикновено, неестествено. 
Но Андрей нямаше време да мисли за това и 
само запита: ; 

-- Вие нещо сте разтревожена? 

Фрау Хартвиг не успя да отговори. Отговори 
гостът. Като гледаше с немигащи очи домаки- 
нята, той каза с глух, леко скърцащ глас на 
развален руски език, че е донесъл на фрау 
Хартвиг неприятна вест -- умряла е нейна стара 
позната, приятелка от детинство, его защо фрау 
е малко разстроена. -- Нищо не можеш да на- 

правиш, старост, вълнения, болест -- заключи 
гостът. Фрау Хартвиг кимна глава в знак на съ- 
гласие, но като че ли избягваше погледа на го- 
ста и гледаше настрана. 

Рябинин бегло прегледа всичко приготвено 
от фрау Хартвиг, поблагодари й, плати и вече 
се приготви да излезе от. стаята. 

-- Имам към вас голяма молба -- нереши- 
телно каза Хартвиг, вглеждайки се в очите на 
Андрей. -- Надявам се, че няма да се обидите 
и ще се съгласите да я изпълните. 


- Ако е по силите ми, разбира се -- отго- 
вори Рябинин, без да си представя даже с 
какво може да бъде полезен. 

От последвалите бързи, изпълнени с вълне- 
ние пояснения на старицата Рябинин разбра, 
че Хартвиг в знак на своето уважение и любов 
към неговата сестра иска да й направи пода- 
рък -- изящен дамски пръстен, и моли Ряби- 
нин, като пристигне в Москва, да го предаде 
на сестра си. 

-- Позволете -- учуди се Рябинин. -- Та пръ- 
стенът е скъп, защо харчите за подарък? 


-- Не, не! -- изплашено възрази Хартвиг. Тя 
започна да го уверява, че на нея пръстенът не 
й коства скъпо, тя го пази отдавна, наследство 
е от покойната й майка, а на „клайне фрау“ 
този красиво изработен пръстен винаги й се 
харесвал и тя, старата немкиня, счита за чест 
да направи този подарък. 

-- Вземете, моля ви се, вземете го -- едно- 
образно повтаряше старицата, като подаваше 

малката плоска кутийка-калъф. Но в тона й 
колкото и странно да изглеждаше това, нямаше 
искреност. Андрей учудено вдигна рамене и не 
знаеше как да постъпи. Но в това време отново 
се раздаде глухият глас на госта. 

-- Нима руските офицери се гнусят да взе- 
мат подарък от немска фрау? Та съветските хо- 
ра са интернационалисти... Дас ист нихт гут!! 

Андрей погледна тоя подобен на върлина ста- 
рец. Той изглежда се готвеше да му дава на- 
ставления, дявол да го вземе! Още туй липс- 
ваше... Впрочем може би наистина отказът 
му да вземе подаръка ще бъде сметнат като 
отвращение, пренебрежение, неуважение към 
искрените чувства на немкинята... В края на 
краищата защо собствено той отказва? Няма 
кикакви причини за това. 

-- Е, хайде -- махна с ръка Андрей. -- 
Добре. Ще предам подаръка на сестра си. Бла- 
годаря. 

Андрей взе кутийката и я пъхна в джоба си, 

Но след туй стана нещо съвсем неочаквано 
я неясно. Фрау Хартвиг излезе да изпрати лей- 
тенанта до пътната врата и изведнъж, погле- 
ждайки непрекъснато към прозорците на къща- 
та си, започна с бърз шепот да го моли да не 
взема със себе си в Москва този подарък, да 
го хвърли на боклука или през прозореца на 
вагона. Всеки случай да не го предава на сес- 
тра си. На учудените въпроси на изненадания 
Рябинин: -- Защо? Какво значи всичко това? 
Защо тя току-що го молеше обратното? -- 


Г Това ве е хубаво. Ред. 


старицата, конвулсивно дишайки, започна да 
шепти, че тоя пръстен е лош... Не, пръстенът 
е хубав, но може да донесе нещастие... Тя не 
желае това и би могла да обясни... Но ето 
тоя господин, който седи сега в къщи... Той 
чака... сега е неудобно... Тя много би искала 
да направи подарък ка сестрата на лейтенанта, 
но съвсем друг... 

Рябинин почти нищо не разбра от този поток 
откъслечни фрази на явно развълнуваната и 
като че ли изплашена старица. Всеки случай 
трябва да върне пръстена. Защо ще хвърля 
скъпата вещ, която не му принадлежи? Стари- 
цата го помоли да вземе подаръка -- той се съ- 
гласи. Сега тя моли да не взема подаръка -- 
заповядайте, толкоз по-добре. Ето пръстена, 
"нека фрау Хартвиг прави с него каквото иска... 


Рябинин пъхна в разтрепераната ръка на ста- 
рицата кутийката с пръстена и каза: 

-- Фрау Хартвиг! Успокойте се! Да поседнем 
на пейката и всичко ще ми обясните? 

-- Не, не -- изплашено зашепна тя. -- Сега 
това не може да стане... Нали в къщи седи и 
ме чака господин... Ази тъй закъснях, време 
е да се върна. 

-- Тогава може би -- да намина утре преди 
заминаването? -- запита Рябинин, заинтригу- 
ван от тая странна история с подаръка. 

Старицата кимна с глава. 

-- О да, да... Ако хер лейтенант намине 
утре, аз всичко ще му обясня... Аз съм стара, 
честна немкиня и не искам да върша нищо 
лошо „А пръстенът е лош подарък, пръстенът 

не трябва да се подарява. Много ви моля да на- 
минете... 

-- Добре! Утре непременно ще дойда! 

Като скри под престилката кутийката с пръ- 
стена, фрау Хартвиг заситни към къщи. Преди 
да затвори пътната врата, Рябинин се огледа 
казад. В един от прозорците на къщата той за- 
беляза лицето на стареца -- на госта на фрау 
Хартвиг. Или може би така му се стори? 

Като се чудеше на суеверието на старицата, 
лейтенантът излезе навън. 

„.. Изпълнявайки обещанието, Рябинин дой- 
де сега при фрау Хартвиг, за да поговорят по- 
дробно за всичко. Но се оказа, че тя нее в къщи. 
Навярно се е забавила в магазина, на опашка. 

Облегнал се на пейката, Рябинин пушеше и 
като наблюдаваше как се разсейва и стапя 
ъв въздуха цигареният дим, мислеше за пред- 
стоящия отпуск. Всъщност отпускът вече за- 
почна. Как бързо лети времето, като че ли ня- 
кой го гони и шиба. Отдавна ли завърши учи- 
лище! Да, той стана по-възрастен, по-опитен... 
Навярно скоро ще получи следващото офицер- 
ско звание и на пагоните му ще лъсне още една 
сребриста звездичка... малка звездичка на ма- 
линеночервения кант на пагона, но колко много 
значи тя и колко много задължава... 

Размишленията на лейтенанта бяха прекъс- 
нати от раздавача. Той допря двата си пръста 
към форменото кепе, премина по пътечката в 
градината до къщата и пъхна в пощенската ку- 
тия вестници. След няколко минути вратичката 
отново скръцна: две жени искаха да влязаг в 

градината, но видяха офицера и се върнаха 06- 
ратно. След това дойде един полицай и запита 
лейтенанта не е ли видял геносе! Паул Харт- 
Биг, сина на стопанкапа. г 

Рябинин погледна часовника. Охо, вече е вре- 
ме за гарата, а старицата още я няма. Странно! 
... Обикновено тя се отличава с голяма точност 
и акуратност, а сега пропадна някъде... Нима 
ще замине, без да узнае подробности за тая 
история с подаръка? Ех, по дяволите! Всеки 
случай той ще почака тук още десет минути, не 
повече. 

Няколко минути Рябинин нетърпеливо се раз- 
хождаше по пътечката на градината, после 
хвърли недопушената цигара и рептително от- 
Рори пътната врата. 

Наложи се обаче лейтенантът да се забави 
още малко. Към къщата се приближи такси и 
ст него слезе синът на фрау Хартвиг -- Паул. 
„“Приведен, с разрошени коси, той беше бледен, 
в очите му блестяха сълзи. Като видя Рябинин, 
Паул се втурна към него. 

-- О, гепосе лейтенант!... Какво голямо не- 
щастие... Моята майка... Моята бедна 
мама... , 

-- Какво се е случило Паул? Къде е фрау 
Хартвиг? 

-- В моргата... Тя е вече мъртва... Моята 
скъпа мама... О, майн гот, майн гот!?... 

Паул се опря на оградата и зарида. Рябинин 
трудно успокои юношата и го накара да му раз- 


1 Другар. Ред. 
2 Боже мой! Ред. 

каже всичко, което му е известно. Но и Паул 
знаеше малко: на пресечката на улиците Луд- 
вигщрасе и Цепелинщрасе, приблизително пре- 
ди час, върху майка му налетяла лека кола и 
я убила. Един познат полицай намерил Паул и 
му съобщил за това. Паул полетял към моргата 
истина... Сега полицията търси колата. Но 
опитай се да я намериш в такъв голям град ка- 
то Берлин. С най-голяма бързина тя изчезнала 
в западния сектор... 


„Така, ето кого уби колата преди малко -- 
с искрена мъка помисли Рябинин и неволно сне 
фуражката си. -- Бедната фрау Хартвиг! Тя 
беше така добра към хората, така внимателно 
се отнасяше към всички негови молби, така се 
грижеше за Костромин.. “ Беше му наистина 
мъчно за приветливата, грижлива старица, май- 
ка на този момък. Тя би могла да поживее още 
немалко години. 


Какво можеше да каже Рябинин в тия крат- 
ки минути на Паул? С какво можеше да го уте- 
ши? Загиналата не ще възкресиш. Тук не може 
нищо да направиш и измислиш. Той прегърна 
юношата, пожела му бодрост и издръжли- 
вост и го посъветва да намери роднини, който 
да му помогнат за погребението на майка му. 
А той, лейтенантът, трябва да бърза, иначе ще 
закъснее за влака. Нека уд го извини, тъй 
неудобно се стече всичко. 

Като узна за смъртта на да Хартвиг и уте- 
шавайки сина й, Рябинин забрави през тези ми- 


нути за какво е дошъл днес тук. Много неочак- 
вана беше за него тая вест 

аа шума аа 


: Паул вече преодоля болката си, изтри съл- 
с зите, приглади косите си и поблагодари на лей- 
тенанта за съчувствието. Той предложи на Ря- 
с бинин да го откара до гарата и го помоли след 
завръщането си от отпуск да идва, както и пре- 
ди тук, в този дом, в който той остава сега си- 
по рак и самотен стопанин. 


1 
+», 

Трета глава 


СИРОТИНСКИ НЯМА АДРЕСНА КАРТА 
В МОСКВА 


Светлината от настолната лампа падаше вър- 
ху седналата в креслото девойка. Девойката 
беше силно развълнувана. Руменина заливаше 
миловидното й лице. Тя нервно мачкаше в ръце 
чантичката си и нетърпеливо поглеждаше наве- 
дения над бюрото полковник от Министерството 
ка вътрешните работи Сергей Сергеевич Димов. 


Кабинетът на Димов, където сега се намира- 
ше лаборантката от научноизследователския ин- 
ститут на авиационната промишленост комсо- 
молката Аня Липатова, представляваше малка, 
уютно обзаведена стая. До дивана бе постлано 
малко домашно килимче. До бюрото се опираше 
кръгла масичка, на която стоеше тумбест чай- 
ник и чаша недопит чай. Върху перваза на полу- 
закрития от пердето прозорец блестеше изящна 
газичка с цветя. И като допълнение към цялата 
тази съвсем неслужебна обстановка върху бю- 
рото на полковника, под стъклото, се виждаше 
снимката на белокосо момченце, което удиви- 
телно приличаше на Димов. 

-- Навярно син му -- помисли Аня. Тя още 
веднъж се огледа, погледна цветята и почувст- 
вува, че никак не се страхува. Вълнението, пред- 

извикано от неочакваното решение да иде в 
МВР, стихна и остана само една грижа: ще 
съумее ли тя да обясни всичко така, че полков- 
никът да я разбере и да разреши нейните съм: 
нения. 

Аня се настани по-удобно в креслото, изтри 
лицето си с малка розова кърпичка и в очаква- 
не да я заговори полковникът започна да се 
рови в чантичката си. 

Сергей Сергеевич умишлено удължи паузата. 
Оправдавайки се, че трябва да прочете бързо 
писмо, той просто чакаше девойката да свик- 
не с обстановката и напълно да се успокои. 
Полковникът знаеше от опит, че тогава е много 
по-леко да се разговаря и отделните дребни по- 
дробности не ще се изплъзнат вече от паметта 
на посетителката. Затова той се зае със сутреш- 
ната поща, с ежедневната си работа и сякаш съв- 
сем забрави, че в кабинета има външен човек. 

След две-три минути Сергей Сергеевич остави 
настрана писмото и като се усмихна, погледна 
Липатова. 

-- И тъй, Ана Петровна, какво се е случило 
с вас? 

Гласът на Димов бе възглух и много спокоен. 
Той извади цигара и с нескривано удоволствие 
запуши. Девойката започна спокойно и умно да 
разказва какво й се е случило, кое я е развъл- 
нувало и довело тук, в Министерството на вът- 
решните работи. 

-- Запознахме се преди десет дни в театъра, 
през време на антракта -- говореше девойката. 
-- Наистина аз и по-рано срещах няколко пъ- 
ти тоя човек, когато отивах на работа или из- 

лизах от института. А в театъра ние се запо- 
знахме. Аз бях с приятелка. Владимир Сиротин- 
ски дойде сам. Към къщи ние тръгнахме заед- 
но. Най-напред изпратихме приягелката, след 
това Володя изпрати мен. Уговорихме се да се 
срещнем. 

Как изглежда Сиротински? Блондин, висок, 
интересен, на около тридесет и две години. За 
себе си разказваше, че е самотен, че през вой- 
ната е изгубил семейството си, а сега работи ка- 
то механик в завод за печатарски букви. В кой 
завод точно не знам. Къде живее, също не ка- 
за... А на мен ми бе неудобно да питам. Всеки 
случай той живее много скромно, печели малко. 
Той сам разказваше за това. 

Димов не прекъсваше девойката. Само поня- 
кога, когато внезапно възникнала подродност, 
полузабравена характерна черта отклоняваше 
разказа на Аня, той внимателно, с уточняващ 
въпрос насочваше разказа в нужната насока. 
И той си представяше вечната като света исто- 
рия на моминското увлечение, първата сърдеч- 
на привързаност и най-главно, историята на 
оформянето на характера. Слабичката синеока 
девойка, седнала срещу него, вече умееше да 
преценява хората, постъпките им, думите им и 
след като се ориентира, да постъпва така, както 
й подсказва комсомолската съвесг. 

--... Ние се срещнахме три пъти -- продъл- 
жаваше да разказва Аня. -- Ходихме на кино, 
ка театър. Сиротински избягваше да говори за 
своята работа, аи за моята никога не питаше. 
Но ето неотдавна дойде случаят, който ме на- 
кара да се усъмня. 

При предпоследната среща казах на Володя, 
че в неделя в клуба на нашия институт ще има 
увеселителна вечер; след тържествената част 
ще има концерт и танци. Володя много искаше 
да бъде на тая вечер. Когато му казах, че това 
е трудно, тъй като вечерта е само за нас -- за 
работещите в института, той се обиди, Започна 
да ме обвинява, че просто не искам да бъда с 
него, че се готвя да се срещна с някой друг, за- 
почна да измисля всякакви глупости. Е, аз от- 
стъпих. Заведох го уж като мой роднина -- на- 
веждайки глава, призна Аня. 

-- В президиума бяха избрани видни хора на 
института, сред тях -- ръководителят на лабо- 
ратория „С“ Иван Василиевич Барабихин. Си- 
ротински, кой знае защо, с голямо внимание 
разглеждаше всички, които седяха на масата 
за президиума и особено Иван Василиевич. Аз 
забелязах това, макар че Владимир, както ми 
се стори, се стараеше да прикрие интереса си 
към другаря Барабихин. 

-- Любопитно... И какво по-точно забеля- 
захте вие? 


-- Когато аз на няколко пъти се обръщах с 
въпрос към Володя, той бързо отклоняваше 
погледа си от Барабихин и се отърваваше с ня- 
каква шеговита фраза. Но аз чувствувах, че ко- 
гато ми отговаряше, той мисли за нещо друго. 
Това ми беше обидно и неприятно. 


-- Неприятно за влюбена девойка? -- Сергей 


Сергеевич без всякаква усмивка погледна Ли- 
патова. 

Аня забележимо се смути, но не наведе глава. 
Тя издържа погледа на Димов и отговори твър- 
до, без колебания: 

-- Ще ви кажа откровено, другарю полков- 
ник. Още в този момент поведението на Сиро- 
тински ме доста учуди и даже развълнува. Та 
аз почти не познавах Сиротински. А лаборато- 
рията „С“... изобщо, вие сами, естествено, 
знаете... 

Поведението на Сиротински ви се стори 
подозрително? 

-- Да твърдя пе мога... такъв извод би бил 
прибързан. Но у мен се породиха съмнения... 

Аня помълча, сякаш да събере мислите си, 
после продължи: 

--... Няколко пъти през време на веселието 
Сиротински > наистина, като че ли случайно, 
между другото, ме запитваше за Барабихин. 
Но аз вече бях нащрек и най-после не издържах 
-- много рязко казах на Володя, че неговото лю- 
Сопитство и тоя интерес към Иван Василиевич 
са ми неясни. Да, аз направо казах на Сиро- 
тински, че съжалявам много, загдето съм го 
довела в клуба... Така! Понякога аз съм не- 
сдържана... 

Девойката нервно мачкаше чантичката си. 
Тя бързо, напрегнато дишаше. Димов стана, 
направи няколко крачки из кабинета. После се 
спря до прозореца и го отвори. В стаята нахлу 
вечерният градски шум. След кратко мълчание, 
без да се обръща, Сергей Сергеевич помоли Ли- 
патова да продължи. 

-- Думите ми изглежда изплашиха Сиротин- 
ски. Това забелязах по лицето му. Той нищо не 

отговори и бързо се оттегли. Аз го изгубих в 
тълпата танцуващи и повече не го видях. 

-- Как, той си отиде, без да се сбогува? 

"-- Да. Вчера цял ден чаках, надявах се да ми 
се обади по телефона. Започна да ми се струва, 
че може би незаслужено обидих Володя, че мои 
те подозрения са го оскърбили. Но той не се 
сбади. И тогава аз напълно се убедих, че Сиро- 
тински просто се е изплашил.. 

Аня не се доизказа и повдигна глава. Заста- 
нал до прозореца, Димов внимателно я наблю- 
"даваше. 

-... Реших сама да се срещна с него. За съ- 
жаление нямах адреса му, нито телефона му. 
Оставаше само един начин -- и аз се обърнах 
към адресното бюро. -- Аня тъжно поклати гла- 
ва. -- И тук се случи най-ужасното. В адресно- 
то бюро ми съобщиха, че за Сиротински Влади- 
мир Владимирович няма адресна карта в Мос- 
ква. Аз разбрах, че този човек ме измами, че той 
не е тоя, за който се представи... Разбрах, че 
не трябва да мълча. Сутринта отидох при се- 
кретаря на нашия партиен комитет и му разка- 
зах всичко, а той ме посъветва да се обърна към 
вас... Ето всичко, другарю полковник. 

Аня облекчено въздъхна, сякаш хвърли от 
плещите си тежък товар, извади отново от чан- 
тичката си измачканата вече розова кърпичка 
и изтри изпотеното си чело. 

-- Правилно сте постъпили, като дойдохте 
при нас, другарко Липатова. -- Полковникът 
имаше сериозен и загрижен вид. -- Това е, раз- 
бира се, единственото, което сте извършили 
правилно в цялата тази история. 


3 „Ягуар-13“ 

Той отново седна на бюрото. 

- Кажете, освен със секретаря на партийния 
комитет с някой друг говорихте ли за случи- 
лото се? 

-- Не, с никой. Честна комсомолска! -- Аня 
притисна ръце към гърдите. 

-- Много добре -- бавно каза аа -- До- 
бре еив двата случая -- и ако работата дейст- 
вително е сериозна, и ако вашите страхове и по- 
дозрения са неоснователни... Защо напразно. 
да се компрометира човекът? Може би той не 
е имал лоши мисли и намерения. х 

-- Дай боже! -- искрено се изтръгна от де- 
войката. 

-- Бог, разбира се. тук няма нищо общо -- 
пошегува се полковникът. -- Има такава руска 
пословица: Богът си е бог, но сам не бъди 
лош. 

Аня учудено погледна полковника. „той се ус- 
михва, шегува се, а на нея съвсем не й е весело. 
Как глупаво се получи всичко. Започна се със 
случайно запознаване и ето ти -- МВР. Пък и 
как ли ще свърши всичко това?... 

Полковникът сякаш разбра мислите на Липа- 
това и меко, бащински повтори: 

-- Добре направихте, че дойдохте при нас. 
Представете си, че всички ваши предположения 
и подозрения са основателни... Случва се слу- 
чайно запознанство със случаен човек да повле- 
че след себе си цяла верига от събития. За да мо- 
жем ние да се намесим в тия събития, ни тряб- 
ва помощ... Понякога е достатъчен и обикно- 
вен сигнал... Е, благодаря ви за сигнала... 
Друго нещо имате ли да ми кажете? 

-- Не, другарю полковник, мисля, че всичко 
разказах. 

“ -- Тогава можем да считаме първия ни раз- 
говор за завършен. Ако ми потрябвате, ще ви 
повикам пак. 

-- Моля, аз винаги съм готова... 

Димов подписа пропуска и заедно с паспор- 
та го подаде на Липатова. 

-- Добре че дойдохте, много добре! -- пов- 
тори той още веднъж. -- За нашата среща не 
трябва да разказвате никому. След няколко дни 
аз ще ви се обадя. 

Като изпращаше Аня до вратата на кабинета, 
Сергей Сергеевич някак непадейно запита не е 
ли забелязала тя някои особени белези у Сиро- 
тински. Девойката помисли малко и отрицател- 
ко поклати глава. 

-- Не, никакви... 

Като изпрати Липатова и й напомни още вед- 
нъж, че трябва да пази в тайна целия техен раз- 
говор, полковникът се отпусна на дивана и се 
замисли. : 

„Случайни срещи на улицата край института, 
запознаване в театъра, изключителен интерес 
към Барабихин. Странно... Много странно... 
Не, човекът, назовал се Сиротински, не току- 

- тъй е избягал от разсърдената девойка...“ 

Разсъждавайки, Димов бавно закрачи от 
ъгъл до ъгъл. Пред него изведнъж възникваха 
десетки въпроси, на които трябваше да се на- 
мерят отговори. И сред тях главният въпрос 
„беше: откъде и как са могли да проникнат све- 
дения за лабораторията, за изобретението на 

арабихин? Малкият колектив сътрудници на 

института, заети с изпълнението на специалната 
правителствена задача, е старателно проверен. 
Това е дружно семейство талантливи млади 
специалисти, повечето от които са участници 
във Великата отечествена война. 

Сергей Сергеевич наля в чашата изстипалия 
силен чай и го изпи на един дъх. Като постоя за- 
мислен до бюрото, той решително взе телефон- 
ната слушалка, свърза се с дежурния и го пре- 
дупреди, че излиза за няколко часа. 

Като излезе на улицата, Сергей Сергеевич, 
без да бърза, се отправи към станцията на мег- 
рото. Човешката тълпа течеше като безкраен 
поток. На площада вече светеха електрически- 
те лампи. До червеното око на светофара се 
бяха натрупали много коли. Момент!... Зеле- 
ната светлина сякаш ги събуди от секундната 
сънливост и подобно на разноцветни бръмдари 
колите -- големи и малки, полетяха в различ- 
ни страни. Площад „Свердлов“ блестеше с мно- 
гобройни светлини. 

Димов се спря за секунда на края на трото- 
ара. Край него минаваха и бързаха хора -- 
десетки, стотици, хиляди... Всеки имаше свои 
грижи, свои радости и тревоги. Всеки имаше 
свой живот -- малка частица от големия живот 
на родината. В това непрекъснато движение се 
чувствуваше пулсът на столицата, която работе- 
ше, дерзаеше, твореше... 

Вглеждайки се в хората и по стар навик раз- 
гознавайки професията им, Димов мислеше, че 
може би в тая тълпа, тук наблизо, невидим и 
незнаен минава някой чужд, враждебен човек, 
с мразещ поглед и черна съвест. И може би 

именно на него, на Димов, възложено му по во- 
лята на партията да пази мирния труд на наро- 
да, ще се наложи да се срещпе лице с лице с 
врага и да хване неговата вдигпата за предател- 
ски удар ръка... 

Сергей Сергеевич ускори крачки и бързо вле- 
зе във вестибюла на метрото. 

В авиационния институт полковник Димов се 
забави много повече, отколкото предполагаше. 
След кратък разговор с началника на института 
и секретаря на партийния комитет, той се уеди- 
ни в предоставената му за работа малка стаич- 
ка и се задълбочи в четене на архивни материа- 
ли. Времето минаваше незабелязано. Тишината 
се нарушаваше само от шумоленето на прелист- 
ваните страници и от еднообразното чукане на 
стенния часовник. Часът беше дванайсет, кога- 
то Димов престана да чете. Той се облегна на- 
зад на стола и известно време стоя неподви- 
жен, затворил очи. После решително стана и се 
протегна така, че изпукаха костите му. 

"В дългия коридор, където излезе, бе полутъм- 
но. Само от кабинета на началника на институ- 
та се промъкваше светлина. 

„-- Зачетохте се, другарю полковник? -- при- 
ветливо го срещна началникът -- невисок, слаб 
човек, известен на цялата страна учен. Той не 
за първи път се срещаше с Димов и знаеше, че 
последният не ще губи напразно скъпото си 
време. Като се усмихна хитро, добави: 

-- С такава страст може да се четат само при- 
ключенски романи, а не архивни материали... 
Но вие сте, така да се каже, читател от особен 

Той се засмя по младежки и протегна ръка 
към телефона. 

-- Сега в къщи или в Министерството? 

-- В Министерството -- отговори Димов. -- 
Но вие не се безпокойте! Аз ще се домъкна сам. 

-- Къде ще вървите толкоз късно пеш? 

Избирайки номера, началникът на института 
съсредоточено гледаше слушалката. След като 
се разпореди за колата, той запита не възразя- 
ва ли полковникът, ако пътьом шофьорът от- 
кара в къщи и майор Барабихин. Майорът е 
още в института. 

Димов охотно се, съгласи. Слизайки по ши- 
роката стълба на института, той помисли, че 
всичко се нарежда много добре. Та той, току- 
що запознавайки се с личните дела и с архив- 
ните материали тук, в научноизследователския 
институт, бе твърдо решил да покани при себе 
си Иван Василиевич Барабихин и да поговори 
с него. И сега Димов бе доволен, че запознава- 
нето с майор Барабихин ще стане не официал- 
но в кабинета, а при съвместното пътуване с 
колата. 

„Победата“ вече чакаше при входа, но Ба- 
рабихин още го нямаше. Той дойде след ня- 
колко минути малко запъхтян и се извини, че 
е допуснал да го чакат. 

-- Вие какво, всеки ден ли така до късно ра- 
ботите? -- заинтересува се Сергей Сергеевич, 
когато вече седяха в колата и бяха се запо- 
знали. 

-- Късно? -- учуди с Барабихин. -- Не е, 
другарю полковник. Днес Тася, моята жена, ще 
се учуди, че тъй рано се завръщам. Обикнове- 


38 


но -- той погледна часовника си -- аз се за- 
държам много по-късно. 

Колата изскочи от малката напречна уличка 
и набирайки скорост, се носеше по широка ули- 
ца. Шофьорът знаеше отлично маршрута. На- 
вярно той не за пръв път откарваше инженер- 
майора в къщи. 

Сергей Сергеевич поглеждаше отстрани съ- 
седа си. Откритото просто лице на Барабихин, 
осветено от малката кабинна лампичка, поло- 
жително му харесваше. Широко изпъкнало че- 
ло, сиви очи, малко изпъкнали, навярно късо- 
глед, и някак си забавна, по детски слабо очер- 
тана брадичка. 

-- Иван Василиевич! -- тихо се обърна Ди- 
мов към майора. -- Бих искал да поговоря с 
вас, не тук, разбира се, а при по-подходяща 
обстановка. Бихте ли могли утре да наминете 
към мен? Ще наредя да ви дадат пропуск. 

-- Утре? -- Иван Василиевич потърка чело, 
припомняйки си плана за утрешния ден и утвър- 
дително кимна с глава. -- Утре -- да. В колко 
часа? В четири? Ще дойда! 

Колата плавно се носеше по  сттет 
улица. Спокойните, тихи улички в покрайнини- 
те на града, през които те минаваха, постепен- 
но се сменяха с все по-шумни улици, водещи 
към центъра, към широките московски площади 
и булеварди. 


-- Пътят ви е доста -- забеляза Димов. -- 
Добре че има кола, а то пеш тая разходка е 
цял час, не по-малко. 

Той извади цигара и се приготви да запуши. 

-- Нищо -- Иван Василиевич по младежки 
тръсна глава. -- Лек крос по града. Той ус- 
пешно ми заменя утринната гимнастика. 

-- А сърцето позволява ли? -- Димов с ин- 
терес погледна майора. 

-- Сърцето? -- учудено запита Барабихин. -- 
То ми е като точен часовник. Никакви засечки. 

-- Това е добре! 

Сергей Сергеевич запали клечка кибрит и за- 
пуши. 

-- Много добре. А пък аз днес случайно се 
натъкнах на личното ви дело и прочетох в него 
един рапорт. Вие сте го писали още в четириде- 
сет и осма година, тогава сърцето ви никак не е 
било в ред. Наложило се е заради сърцето да 
се върнете от Берлин преди определения срок. 

Едва забележима сянка бързо премина по ли- 
цето на Иван Василиевич. Той мълчаливо по- 
гледна Лимов и веднага отстрани погледа си. 
Настъпи мълчание. 

Шофьорът рязко удари спирачките. Колата 
спря до къщата, в която живееше инженер- 
майор Барабихин. 


Четвърта глава 


ПРИЗНАНИЕТО НА ИНЖЕНЕР-МАЙОР 
БАРАБИХИН 


Краят на юли беше горещ. Слънчевите лъчи 
настойчиво се промъкваха в стаята и нито пер- 
детата, нито вентилаторът намаляваха зноя и 
задуха. , 

Свечеряваше се. Сергей Сергеевич Димов, с 
лека лятна рубашка с разкопчана яка, съсредо- 
точено пишеше на бюрото си. На дивана, измо- 
рен от горещина и жажда, седеше капитан Ува- 
ров Алексей Петрович, помощник и ученик на 
Димов. Той току-що завърши доклада си и сега 
жадно поглеждаше затворената бутилка с пло- 
дов сок, която стоеше на малката масичка. 

В тишината се чуваше скърцането на перото. 
Полковникът работеше. 

-- Дага! -- бавно провлече Уваров и тъжно 
въздъхна. -- Това е истинска инквизиция! 

Димов повдигна глава и се засмя. 

-- Калявай волята си, другарю капитан. -- 
Той взе от масата бутилката и я разклати над 
главата си. -- Вече четири часа се боря с изку- 
шението и нищо -- издържам. 

Уваров недоверчиво погледна началника си. 

-- Направо като отец Сергий на Лев Нико- 
лаевич Толстой. И името ви е подходящо. Няма 
нужда да го променяте, 4 


Капитанът решително стана от дивана. 

-- Разрешете да изляза, другарю полковник. 
Ще ида да се напия. 

-- Е добре, хайде пий! -- смили се Димов. 
Той бавно отвори бутилката, напълни чашата с 
ароматичното кипящо питие и я подаде на Ува- 
ров. После въздъхна тежко, извади от бюрото 
втора чаша, напълни я и с наслада, на малки 
глътки, започна да пие. 

-- У, изкусител! -- погледна той помощни- 
ка си. 

Очите на капитана се смееха. Като утоли 
жаждата си, той облекчено въздъхна и като че 
ли нищо не е било, деловито се осведоми: 

-- Другарю полковник, може би ще трябва 
да прекратим търсенето на Сиротински? Тър- 
сим несъществуващ човек. За Владимир Вла- 
димирович Сиротински няма адресна карта 
нито в Москва, нито в предградията. Защо на- 
празно да губим време?... 

-- Да прекратим?! -- Сергей Сергеевич учу- 
дено погледна помощника си. -- Да прекратим 
само за това, че човекът се е назовал с измис- 
лено име и презиме? Ти какво... -- Той искаше 
да каже нешо рязко, но се сдържа. -- Не да 
прекратим, а да усилим търсенето. Човек не е 
игла я, ще се намери! 


Димов внимателно гледаше Уваров. Алексей 
Петрович, хапейки устни, стоеше, упорито на- 
вел глава. : 

Полковникът добре познаваше характера на 
своя помощник. До неотдавна комсомолски ра- 
ботник, сега способен млад чекист, Уваров бе 

рядко настойчив и праволинеен. На оператив- 
ните съвещания той смело защищаваше своето 
становище, често несъвпадащо с мнението на 
ръководството. Ето и сега цялата поза на капи- 
тана изразяваше несъгласие с решението на на- 
чалника и Димов реши да поговори откровено. 

-- Седни! -- изкоманпдува той. -- Излагай 
всичките си съмнения! 

Алексей Петрович повдигна рамене, седна и 
започна да говори, без да чака повторна покана. 


-- Извинявайте, но ние дирим митическа лич- 
ност. Нека да разсъдим, другарю полковник. 
Какво имаме? С какви данни разполагаме, за 
да бием тревога и събираме материал за човек 
с измислено име? Според мен -- никакви. Мо- 
же да кажете: а съобщението на комсомолката 
Дипатова? Извинете, Сергей Сергеевич, но аз 
мисля, че това съобщение не е убедително. И 
ще докажа това. Какво особено разказа Липа- 
това? Виждате ли, запознала се тя и започнала 


да се среща с около тридесетгодишен мъж. Е, и 


какво следва от това? Момъкът излязал хайма- 


“на. Сигурно има жена и деца, а на нея се пред- 


ставил за самотен ерген. Има още доста такива 
кучи синове! А за да не може тя да провери, 


назовал се с измислено име. Не й дал ни адрес, 


ни телефон. Може би такава е работата? Си- 


. гурно! 


По-нататък! Срещали се те често..: В края 


„на краищата няма само за нежни чувства да 
„ говорят, има и други, по-сериозни теми. На- 


вярно Липатова е разказвала за института, за 
видните хора в института, за отговорната рабо- 

та, която вършат. Възможно е във връзка с то- 
ва да е назовала и името на Барабихин. Всичко 
туй е заинтересувало момъка. Нали е техник. В 
клуба на института, където го поканила Липа- 
това, той видял хора на науката, слушал вни- 
мателно доклада и може би затуй не е оказал 
достатъчно внимание на девойката... При това 
задал и два-три въпроса за работата на Бара- 
бихин, а девойката побесняла. Едва ли не го 
обвинила в шпионски намерения. Знаете ли, 
Сергей Сергеевич -- капитанът завъртя глава, 
-- не всеки ще изтърпи това. Друг, по-смел и 
по-честен, тъй ще я насоли, че ще я засрами и 
извинение ще я накара да поиска... А нашият 
герой просто офейкал, изчезнал. Сигурно е ре- 
шил -- по-далече ог греха. За фамилията си 
излъгал, за името излъгал, да не би да му се 
случи нещо. Всички донжуани са такива! -- 
категорично завърши Алексей Петрович и за 
по-голяма убедителност махна с ръка. 

Димов погледна със смеещи се очи помощни- 
ка си и хитро примижавайки, язвително забе- 
ляза: 3 

-- Добре си изучил ти донжуанската психо- 
логия. Сигурно имаш голям опит? ЦИ 

- Сергей Сергеевич... -- възмути се Ува- 
ров, но полковникът продължаваше вече на- 
пълно сериозно, без намек на шега. 

-- Доводите ти, Алексей Петрович, щяха да 
са убедителни, ако не страдаха ог един голям 
недостатък. 

-- Какъв, Сергей Сергеевич? 

-- Недостатъчно познаване психологията на 
съветския човек... На истинския съветски 
човек. 

Сергей Сергеевич запали цигара и замисле- 
но, гледайки някъде зад рамото па помощника 
си, продължи бавно, като че ли разговаряше 
със себе си. 

-- Ти даде неправилна характеристика на 
Липатова и оттук пялата порочност на твоите 
предположения и умозаключения. Дай да по- 
гледнем на всички известни ни факти с друго 
око и да ги преценим по-иначе. Аня Липатова 
е проста, честна съветска девойка. Сиротински 
й харесвал, това е безспорно. Той е успял да 
спечели доверието й, преструвал се е на искрен, 
влюбен. Освен това човекът, назовал се Сиро- 
тински, е знаел, че Аня се отнася много добре 
към него. И ето, знаейки това, той престанал 
да се церемопи с нея. Той очевидно бърза и за- 
това е решил да върви направо към набеляза- 
ната цел. Такъв вариант е напълно възможен. 

Като смукна дълбоко дим, Сергей Сергеевич 
продължи: 

-- А бърза по простата причина, че работата 
на лаборатория „С“ и на самия Барабихин е 
към своя край. 

И обърни внимание, капитане, в повечето 
случаи враговете се провалят, защото не могат 
да разберат съветските хора и да се ориейти- 
рат. Не могат да разберат, че за съветския чо- 
век чувството на чест и дълг пред родината ви- 
наги е било и е най-важното от всичките му 
чувства и преживявания. Това напълно се отна- 

ся и за Липатова. Преди да дойде и разкаже 
за Сиротински, тая девойка е преживяла и пре- 
мислила много... И дойде, защото не е могла 
да не дойде. 

Телефонен звън прекъсна Димов. 

-- Да, да. Пуснете го! -- каза той по теле- 
фока и като стана от бюрото, кратко съобщи: 
- Дошъл е инженер-майор Барабихин. 

Алексей Петрович беше явно разсърден. Той 
ценеше такива разговори с полковника, обича- 
ше да поспори с него, понякога -- това ставаше 
рядко -- доказваше своята правота. Не бе беда, 
че в словесния им двубой почти винаги победи- 
тел бе Димов -- проличаваше огромният му 
опит, широкият му политически кръгозор и спо- 
собността му да вниква дълбоко в психологията 
на хората. 

Капитан Уваров неохотно стана и запита: 

-- Да изляза ли? 

-- Ако искаш, остани. Може би ще чуем не- 
що интересно. 

Сергей Сергеевич прибра от бюрото книжата 
и почти в същия момент на вратата на каби- 
нета силно се почука. 

Димов посрещна Барабихин на прага на ста- 
ята. Поздравиха се като стари познати. Иван 
Василиевич учуден се огледа наоколо. 

-- При вас е много уютно! Никога не бих по- 
мислил... Даже цветя. 


Сергей Сергеевич се засмя, но нищо не отго- 
вори. Той запозна инженер-майора със своя по- 
мощник и го покани да седне близо до бюрото. 
И тук се случи нещо неочаквано. Като избърса 

очилата си (днес Барабихин беше с очила) и 
без да даде възможност на полковника да каже 
нито дума, майорът заговори сам, заговори раз- 
вълнувано и бързо: 

-- Бих искал, другарю полковник, преди на- 
шия делови разговор да ви разкажа нещо. Ще 
ви отнема съвсем малко време. Разрешете? 

Димов не изрази никакво учудване. 

-- Моля, Иван Василиевич... Това, кое- 
то искате да разкажете, се отнася навярно за 
вашето пребиваване в чужбина? 

“ -- Да. По-точно казано, за моето предсрочно 
връщане оттам. 

Иван Василиевич помълча, събра мислите си 
и започна" да говори. 

-- Когато вчера пътувахме с колата, вие се 
поинтересувахте за моето сърце. Здраво ми 
е сърцето, напълно здраво, а ето че в 1948 г. 
закъсах... и с нервите закъсах. И то на пръв 
поглед за празна работа, а аз се вълнувах сил- 
но и премислих много. 

Барабихин отново помълча и продължи вече 
по-спокойно. 

-- Трябва да ви кажа, че вече отдавна с 
група другари проектирам самолет нова кон- 
струкция. В 1947 година публикувах в едно спи- 
сание теоретическа статия по този въпрос и 
собствено оттогава започна моята практическа 
работа в лабораторията. В 1948 г. заминах в 
командировка за Германия. 


Иван Василиевич нервно забарабани с пръ- 
сти по края на бюрото и бързо продължи, ся- 
каш се страхуваше да не го прекъснат. 

-- Заминах заедно с жена си... бяхме се 
оженили наскоро преди това. Тя работеше като 
машинописка. Родителите й загинаха през вой- 
ната, единственият й брат, по-млад от нея, уче- 
ше във военното училище. 


Веднага с пристигането си в Берлин потънах 
до гуша в работа. Жена ми по цели дни оста- 
ваше сама. Млада, неопитна, отначало тя поч- 
ти непрекъснато седеше в къщи, скучаеше, пла- 
чеше, молеше се да се върнем обратно, а после, 
по съвета на приятелки и на хазяйката, въз- 
растна немкиня, ние наехме частна квартира. 
Жепата започна да посещава магазини, модни 
ателиета, кина. Изобщо, както казват, започна 
бързо да свиква с новата обстановка. В къщи 
се появиха изящпи дреболии, кристални при- 
бори. Жена ми започна красиво и модно да се 
облича. 


Отначало аз някак не обръщах внимание на 
гова. Живеехме скромно, мислех -- жената ико- 
номисва нещо от парите, които й давам за раз- 
ходи. Но веднъж, спомням си като сега, беше 
вечер, върнах се аз от работа в къщи и виж- 
дам: в стаята ни стои чудесно орехово пиано, 
марка Стенвей, една от най-ценените марки. От- 
къде, мисля си? Знаех, че такова пиано е много 
скъпо. Питам жената: откъде го намери? Ку- 
пила го, казва, от оказионен магазин. Колко 
струва? Каза голяма сума. Аз даже се обър- 
ках. Откъде имаш толкоз пари? Отначало тя 
отричаше, старагше се да обърне всичко това 
на шега, заяви, че ние мъжете няма защо да 
се бъркаме в женските, домакинските работи. 

Изобщо, честно казано, искаше да скрие. Но аз 
бях буквално побеснял и даже -- за първи път 
от съвместния ни живот -- й се скарах. Тя се 
„ изплаши, разплака се, а след това започна да 
успокоява себе си и мен: „Моля ти се, Ваня, не 
се вълнувай, господин Шруме -- собственикът 
на оказионния магазин -- е толкоз любезен, че 
ми го даде на продължително изплащане. Аз 
не за пръв път купувам от него на кредит. Той 
само ме помоли да не казвам за това на никого, 
даже на тебе, въпреки че той много добре те 
познава. Аз съм му говорила за тебе.“ 

Като чух това, другарю Димов, притъмня ми 

пред очите. Разбрах, че съм направил голяма 
грешка, като не се интересувах как жена ми 
прекарва времето си, какви разходи прави, с 
какви хора се среща. 
„ Барабихин направи пауза, облегна се на кре- 
слото и разкопча горното копче на яката на 
офицерската си лятна куртка. Очевидно на 
инженера му бе задушно. 

След секунда той продължи своя разказ: 

-- Обясних й, както можех, грешката й, не 
можеше вече нищо да се направи. Узнах раз- 
мера на дълга й, за една седмица събрах криво- 
пяво нужната сума, та върнах парите на „лю- 
безния“ господин Щруме, а аз направих по- 
стъпки за връщане в родината. Ще ви кажа от- 
кровено, страхувах се за жена си, страхувах се 
да не попадне от неопитност в някаква мръсна 
история... И сърцето действително започна да 
ме наболява, изглежда вълненията и неприят- 
ностите се отразиха. 

-- Нищо ли повече, никакви подробности Ли 
не ви съобщи вашата жена? 

-- Не .. Какво още?... Тя видя, че цялата 
тази история ме потресе и ме уверяваше -- ис- 
крено и горещо, -- че ми е разказала всичко, 
абсолютно всичко, без да забрави, без да скрие 
нито дума. Самата тя доста преживя, понеже 
разбра, че е направила много глупости. Започ- 
наха да й се мяркат даже разни страхове, опас- 
ности и ме подканваше по-скоро да отпътуваме 
от Берлин. И чак когато се завърнахме в Мо- 
сква, Гася започна да се успокоява, сякаш се 
почувствува в безопасност. Пък и аз, да си 
призная, въздъхнах с облекчение. 

И Димов, и Уваров слушаха много внимател- 
но инженер-майор Барабихин. 

-- Вие никому ли не съобщихте за случилото 
се? -- запита Сергей Сергеевич. 

-- Не. Никому. Проявих малодушие -- приз- 
на си Барабихин. -- Жена ми молеше, настоя- 
гаше никому нищо да не казвам. Освен това 
тя чакаше дете и аз се опасявах... 

-- Така, така... -- провлече Сергей Сергее- 
вич. -- Кажете, Иван Василиевич, купувайки 
вещи на кредит, жена ви давала ли е разписки? 

-- Да. Но когато тя изплати дълга си, Щруме 
й върна всички нейни разписки и аз собствено- 
ръчно ги унищожих. 

Сергей Сергеевич мълчаливо кимна с глава. 
Той не искаше да огорчава инженер-майора със 
забележка, че всеки документ, както и разпис- 
ките, може да бъде фотографиран, когато са 
особено заинтересувани от него. Той сам не 

знаеше точно дали цялата току-що разказана 
история представлява замислена интрига на 
врага и затова не бързаше да прави изводи. 


Д Иван Василиевич Барабихин внимателно по- 

„ гледна строгите лица на чекистите и чувству- 
вайки неволно възникналата отчужденост, се 
опита да се усмихне. 


-- Ето всъщност и всичко, което исках да Ви 
разкажа, другарю Димов. Вече повече от чети- 
ри години откак сме се завърнали. Цялата тая 
история аз смятах за отдавна минала, забра- 
вена, но вчера в колата вие ми зададохте въ- 
прос за 1948 г., за Берлин, и отново ми стана ня- 
какси неловко. Почти цяла нощ мислих, при- 
помнях си и Накрая реших да ви разкажа 
всичко. Може би трябваше да направя това от- 
давна, но както казват, по-добре късно, откол- 
кото никога... 


Иван Василиевич тихо добави: 


-- Ще ви кажа честно: моето тогавашно мъл- 
чание там, в Берлин, ме мъчи и до днес... А 
сега, заповядайте. За какво съм ви нужен? 


Сергей Сергеевич повдигна рамене. 

-- Откровено казано, исках да узная от вас 
това, Което сега ми разказахте. 

Като видя недоумяващото лице на Бараби- 
хин, той продължи: 

-- Имам някои основания да предполагам, 
уважаеми Иван Василиевич, че към вас и ва- 
шата работа е приковано вниманието на някое 
чуждо разузнаване. Говоря ви това направо, 
открито, понеже ви вярвам. 

-- Благодаря ви!... -- в гласа на Барабихин 
прозвуча искрена радост, облекчение. 


Димов стана от бюрото и закрачи из каби- 
нета. 


-- Изглежда още в четиридесет и седма го- 
дипа, когато вие току-що публикувахте теорети- 
ческите си статии, вашата личност е станала, 
както ние се изразяваме, обект на внимание и 
проучване. След половин година, както сам ка- 
захте, вие заминахте за чужбина, за Берлин. 
Да си призная, вчера с голям интерес прочетох 
вашето лично дело. “ . 


Обикновеното, малко скулесто лице на пол- 
ковника се разтегна в широка усмивка. 


-- Дай боже на всеки от нас да има такъв 
актив... Но някак ме учудиха и озадачиха ва- 
шите рапорти. В делото те са два. И в двата 
вие настойчиво искате разрешение незабавно 
да се завърнете в Съюза. Така и пишете -- не- 
забавно! Не крия, това даже ме заинтересува. 
И мотивировката ви -- неочаквано сърдечно за- 
боляване, нервно разстройство -- също, бих ка-” 
зал, е някак си необикновена. Помислих си за- 
що е това, млад другар, намиращ се месец и 
нещо в чужбина, тъй бързо се е разкиснал? Ре- 
ших да узная по-подробно. Поканих ви да пого- 
„воря лично. А сега всичко е ясно и без въпроси. 

Сергей Сергеевич се приближи до Барабихин, 
последният искаше да стане, но полковникът го 
задържа, като сложи ръка на рамото му. 

-- А за всичко, което ни разказахте сега, 
трябваше да ни съобщите навреме. Това беше 

ваше първо задължение, задължение на съвет- 
ски гражданин, на офицер, на комунист. 

Барабихин наведе глава. 

-- Наистина аз допуснах грешка -- тихо ка- 
за той. -- Заради жена си. Пря това ние много 
бързо отпътувахме и ми се струваше... 

-- Именно заради жена си трябваше да съоб- 
щите! -- неочаквано рязко каза Сергей Сер- 
геевич. 

След това помълча и вече по-меко, като че ли 
да заглади току-що допуснатата рязкост, за- 
пита: 

-- Имате ли дете? 

-- Не. Умря на две години. 

-- Жена ви работи ли? 

-- Следва курсове по кроене и шев. 

Димов мълчаливо се приближи към бюрото и 
се наведе да подпише пропуска. Предавайки го 
на Барабихин, той задържа ръката на инжене- 
ра и каза с голяма сърдечност: 


-- Ето поговорихме и изяснихме туй-онуй. И 
на вас май че ви поолекна на сърцето. Нали? 

Иван Василиевич благодарно кимна с глава. 

-- А защо ние започнахме да проявяваме ин- 
терес към историята, случила се през 1948 го- 
дина -- добави Димов, -- за туй не гадайте 
напразно. За всичко си има време. Засега вие 
имате достатъчно работа, работа отговорна и 
много ценна. В нея нали също са пужни и ана- 
лизи, и догадки... И още една молба: с никого 
не говорете за нашата среща, даже и с жена си. 
-- Димов се усмихна. -- Аз също ви обещавам 
да държа в тайна всички наши беседи. Е, желая 

зи щастие, Иван Василиевич. Ако ви потряб- 
вам, обадете се! 


Той откъсна лист от календара на масата, 
записа телефонния си номер и го предаде на 
Барабихин. Чак до самата врата на кабинета 
Сергей Сергеевич неочаквано се сети: 


-- Ами вашия берлински адрес и презимето 
на хазяйката не запомнихте ли? 

-- Как може -- отзова се Иван Василиевич. 
-- Волфщрасе, 135. Хазяйката -- фрау Харт- 
виг. Марта Хартвиг. Много мила старица. 

Като изпрати Барабихин, Сергей Сергеевич 
седна на бюрото. 


-- Е, Алексей, драги мой Петрович, твоето 
мнение? -- запита той капитана. 

-- Любопитна история, другарю полковник. 

Уваров стана от дивана и се приближи до 
бюрото. 


-- Сложно впечатление прави другарят. -- 
Той кимна с глава към вратата. -- На пръв по- 
глед такъв прям, откровен, честен, а всъщност 
се уплашил, замълчал, скрил. Сложно впечат- 
ление! -- повтори той харесалия му се израз. 


Полковникът. мълчеше. 


-- Сергей Сергеевич! -- капитан Уваров с не- 
скрито любопитство погледна началника си. -- 
Вас и вашия метод аз добре познавам. За вас 
последователността е по-ценна от всичко. Ка- 
жете, другарю- подковник, как смятате вие, 
има ли историята с Липатова отношение към 
Барабихин, към неговата жена и към тяхното 
пребиваване в чужбина. 

Сергей Сергеевич доби тайнствен вид и по- 
вика с пръст капитана. Последният се наклони 
близко към него. 

-- Знаеш ли, Альоша -- шепнешком прогово- 
ри Димов, -- ако аз можех да отговоря твър- 
до и окончателно на твоя въпрос, бих смятал 
работата почти завършена. 

- Като видя разочарование на лицето на по- 
мощника си, Сергей Сергеевич бавно, сякаш 
размисляше, добави: 

-- Нашата задача, капитане, е да определим 
направлението на възможния удар. Аз още не 
знам дали това ще бъде обходен маньовър, или 
пряк удар! 

От по-нататъшни обяснения полковникът се 
отказа. Той извади от чекмеджето на бюрото 
лист хартия, сложи го пред капитана и започна 
да диктува. 

-- Пиши запитване, капитане... Пиши: Бер- 
лин... Поради стекли се обстоятелства, молим 


„да ни съобщите данни, характеризиращи соб- 


ственика на оказионен магазин Шруме и дома- 
кинята Марта Хартвиг, живуща на улица Волф- 
щрасе, 135. 


55 


Пета глава 


СЪМНЕНИЯТА НА ЛЕЙТЕНАНТ РЯБИНИН 


Разсъмваше се. Бързият влак Брест -- Мо- 
сква летеше от запад на изток. Пробивайки с 
дългето си змиевидно тяло леката предутринна 
мъгла, влакът се стремеше срещу слънцето. То 
вече възлизаше над хоризонта и заливаше же- 
лезопътното платно. Назад, зад влака, беше 
сще тъмно; напред, там, където над локомотива 
равномерно излитаха, сякаш изстреляни от ко- 
мина, димните кълба, небето аленееше. Над зе- 
мята се раждаше с цялото си юлско великоле- 
пие новият слънчев ден. 

Лейтенант Андрей Рябинин отдавна не бе 
живял в родината, отдавна не бе виждал тези 
гори и горички, лъкатушещите рекички и езера- 
та, малките, но оживени и шумни гари, зад 
които се извисяваха здания, фабрични комини, 
виждаха се покрайнините на селища и градове. 
Почти без да намалява ход, влакът се носеше 
все по-нататък и по-нататък, известявайки за 
своето приближаване със силни изсвирвания. 

В бяла фланелка без ръкави лейтенантът 
стоеше в коридора до прозореца на вагона. 
Пътниците още спяха и никой не му пречеше 
да гледа, да си спомня. Всички непознати ме- 
ста изглеждаха отдавна познати, Всяка кория 

и горичка изглеждаше подобна на подмосков- 
ските, където спокойно течеше и внезапно за- 
върши детството му, настигнато от войната. 
Всичко, което той виждаше наоколо, му бе 
близко, мило, родно. 

Неочаквано Андрей разбра, че вече не се 


. вглежда в очертанията на пейзажа, а мислите 


му блуждаят някъде далече, далече и потиска- 
що, тревожно чувство изстудява сърцето му. За- 
що? Как да си обясни, че именно сега, когато 
се приближава към Москва, когато във въобра- 
жението му се рисува картината на срещата с 
близките, с приятелите, със Зоя. той мислено се 
връща към последния разговор с фрау Харт- 
виг... Отначало тя настоятелно молеше да пре- 
даде подаръка на сестра си. Буквално след ми- 
нута тя го молеше да се откаже от подаръка, 
да го изхвърли. Всичко това е твърде странно и 
неясно. Какво общо има тук сестра му? И не 
можа да изясни нищо, тъй като на следващия 
ден старицата попадна под автомобила. 


„ Но фрау Хартвиг беше много развълнувана ст 

самото начало. Той забеляза това, щом влезе в 
къщи. Защо? Ах, да, умряла нейна приятелка 
от детинство. Тая новина донесъл гостът, дъл- 
гият като върлина старец. Неговата външност 
не предизвикваше симпатия, но той се държеше 
коректно и почти през цялото време мълчеше. 
Само на Хартвиг той гледаше през цялото вре- 
ме с някакъв тежък, потискащ поглед. Навярно 
характерът на тоя старец е властен, зъл. Е, по 
дяволите и тоя старец, и този пръстен, и ця- 
лата тая бъркотия! : 

Рябинин се опитваше да се откъсне от завла- 
делите го мисли, но те натрапничаво се вмъква- 
ха в главата му, тревожеха го. На лейтенанта 
му се струваше, че нейде в нещо е направил про- 
пуск, грешка. На самия него не му бе ясно: от- 
къде се е появило това чувство, защо той така 
старателно възстановява в паметта си всички 
подробности от последното посещение в къщата 
на фрау Хартвиг? 

Настъпи вече ярко, слънчево утро. Пътниците 
се събуждаха, излизаха в коридора, отваряха 
прозорците. Обслужващите вагоните разнасяха 
горещ чай. В едно от купегата пуснаха грамо- 
фон. в друго се чуваше чукане от игра на доми- 
но. Близо до прозореца, където стоеше лейте- 
нантът, двама пътници бавно разговаряха за 

-качеството на различните сортове пшеница. Ря- 
бинин се вслушваше в техния разговор, опитва- 
ше се да долови смисъла, но не можеше да се 
съсредоточи и болезнено се мръщеше, сякаш го 
болеше зъб. Сега той съжаляваше, че не взе 
със себе си този проклет пръстен Най-малко 
би могъл ла го разгледа: какво особено има в 
него? С какво той толкоз изплаши фрау Харт- 
виг? с : . 

Анлрей влезе в купето и започна да се качва 
на своята -- горната -- спална скамейка. Седя- 
щият долу пътник с пижама на раета пиеше чай 
и с учудване наблюдаваше лейтенанта. 

-- Какво, младежо, не се ли наспахте? Да си 


доспите ли се каните? -- дружелюбно запита 
той. 


А най. 

и -- Не, просто ще полежа малко -- обади се 
„ Андрей. 
“ -- Ще заспите! -- убедително каза пътникът. 
-- По-добре се присъединете към мен, имам чай 
и сладки. Вкусно е! 
-- Благодаря, още не ми се яде. 
и -- Жалко. Сам ми е скучно. В компания е по- 
„ весело. 


Пътникът въздъхна и започна да шумоли с 
пакета. 


„Защо пък да не подремна?“ -- помисли Ан- 
дрей, настанявайки се по-удобно. Той даже за- 
„ твори очи и за да „извика“ съня, по стар уче- 
нически навик започна да брои до хиляда. Но 
“ сънят не идваше. В главата му една след друга 
“ натрапничаво се трупаха мислите за всичко, 
„ което се случи в навечерието на заминаването 
8 „му от Берлин. В паметта му изплуваха подроб- 
„ ности, детайли, предположения. Но всички те 
„ не даваха отговор на главния въпрос: как да се 
“обясни странното поведение на старицата Харт- 
“ виги какво отношение има цялата тази история 
„ към сестра му? 

„Изведнъж Андрей се дигна рязко и седна, ка- 
“то подгъна краката си. От неочаквано проблес- 
налата в главата му мисъл изведнъж му стана 
. горещо, съгцето му заби силно... Няма ли ня: 
. каква връзка между туй, което последния път 
„ мърмореше Хартвиг, и нейната трагична смърт 
“ под колелата на автомобила? Старицата знае- 
„ше нещо, искаше да разкаже, да обясни... И 
„ трябваше да направи това именно в този ден, 
„в който загина. Случайно съвпадение ли, сте- 

чение на обстоятелствата ли? Или нещо друго? 
Но какво именно? На кого пречеше старицата? 
Къде е сега пръстенът?... 

-- Старикът! -- едва не извика Рябинин. -- 
Гостът на фрау Хартвиг! Старицата два пъти 
спомена за пего, намекна, че сега, когато той се- 
ди в нейната стая, тя не може дълго да разго- 
варя и през всичкото време поглеждаше към 
прозореца. Кой е той, този старец? Защо той 
също го убеждаваше да вземе подаръка за се- 
стра си? А как Андрей не се досети да запита 
за него Паул?! 

-- Ех, ти, глупчо! -- злобно, на глас произЗ- 
несе Рябинин по свой адрес. ) 

-- Казахте ли нещо? -- запита съседът, пре- 
късвайки яденето. 

- Не... Простете... Това се случва с мен... 

Сега всичките мисли на Андрей бяха съсредо- 
точени към последното предположение. Не е ли 
тук ключът за разгадаване на цялата тая исто- 
рия? И как да я разгадаеш, когато старицата е 
мъртва, презимето на странния гост е неизвест- 
но, а пръстенът е изчезнал. Кого да запита, с 
кого да се посъветва? Ако той, Андрей, беше в 
Берлин, тогава работата е друга. Но сега той е 
във влака... Всеки случай ясно е едно -- тряб- 
ва да се предприеме нещо, трябва да се дей- 
ствува! 

Но как?... 


60 


Шеста глава 


В ЦЕНТРАЛНИЯ УЦИВЕРМАГ 


Площад „Свердлов“. Големият академичен 
театър. Миниатюрна, уютна градинка, обграде- 
на със стена от зеленина и цветя. Прозрачни 
водни струи се стремят нагоре и разпръсквайки 
се, падат в чашата на фонтана. Водният прах 
приятно освежава въздуха. 
Може би никъде в Москва тъй чудновато не 
се съчетават деловият и празничният живот на 
столицата, както тук, в този район, наричан по 
„стар навик Центъра. По тротоара загрижено и 

делово бързат хората. И на същото това място 
. група екскурзианти стоят и се разхождат край 
“ зданияга, разглеждайки всичко, което екскурзо- 
„ водът им показва. Човешки потоци непрекъсна- 
„то текат в метрото и от метрото, летят автомо- 
„били, тролейбуси, автобуси... А в градинката 
дълго седят старци и младежи с вестници и кни- 
ги, лудуват дечурлига, срещат се влюбени... 

На отсрещната страна на площад „Свердлов“ 
също се е разпростряла неотдавна направена 
градинка. И тук, на широките удобни пейки, са 
се разположили почиващи. Те никъде не бър- 
зат, четаг, дремят и като че ли не чуват как 
шуми, кипи столицата в пепрестанната треска 
на ежедневието. 


+ 

Беше слънчев летен ден. Наближаваше ве- 
черта. На една пейка в градинката седеше въз- 
растен мъж с очила и четеше книга. Той бе 06- 
лечен в светъл, хубаво ушит костюм. Меката 
шапка и тежкият му бастун лежаха до него на 
пейката. 

Ставаха и си отиваха хора. На тяхно място 
идваха и сядаха нови, след известно време и 
те си отиваха, а възрастният мъж все седеше 
и четеше. Няколко пъти вече към него се при- 
ближаваха и питаха заето ли е мястото. И все- 
ки път, преди да отговори, той свиваше леко 
изпъкналите си сиви очи, внимателно оглеж- 
даше приближилия се и неизменно отговаряше 
едно и също. 

-- Извинете, чакам дама. Мястото е заето. 

Хората повдигаха рамене и си отиваха: кой 
ще пречи на солидния човек, запазил за дамата 
си място на пейката? А възрастният мъж отно- 
во се заемаше с книгата, от която току-що го 
бяха отвлекли. 


Мина още известно време. Висок млад човек 
на около тридесет години, със сив костюм и сив 
каскет, с книга в ръка бавно вървеше по алея- 
та на градинката, като оглеждаше седящите по 
пейките. Като видя свободно място, той се от- 
прави към него. Младият човек очевидно съ- 
що искаше да поседне, да отдъхне, да подиша 
свеж въздух. : 

Като се изравни с пейката, той се поспря мал- 
ко, сякаш не се решаваше да потревожи седя- 
щия гражданин, след това направи още една 
крачка. 


62 


| ---2-1 


Ова ДАЕЩАИ а ри т аро се А, 


-- Кажете, моля, това място, на което лежат 
нещата ви, може ли да се използува? -- любез- 
но и многословно се осведоми той, като свали 
каскета си. Ръката, която държеше каскета, се 
оказа на височината на очиге на седящия граж- 
данин и неговият остър поглед изпод очилата 
забеляза пръстена, проблеснал на ръката на 
младия човек. Мъжът с очилата повдигна гла- 
ва, бегло погледна приближилия се и му отго- 
вори с неотменната фраза: -- Извинявайте, 
мястото е заето. Чакам дама. 


При това мъжът с очилата почеса с малкия 
пръст на дясната си ръка горната част на носа 
си и на пръста му също блесна пръстен. 


Младият човек се извини и отмина. „Щом е 
заето, заето, нищо не можеш да направиш.“ Той 
обгърна с поглед съседните пейки, премина 
през алеята и като не намери никъде свободно 
място, без да бърза, излезе от градината, спря 
се до изхода и запуши. 


Възрастният гражданин, когото постоянно от- 
късваха от четенето, вероятно изгуби надежда 
да дочака дамата. Тя се забави твърде много, 
срещата явно се проваляше. Той погледна ча- 
совника, огледа се наоколо, с досадно израже- 
ние на лицето надяна шапката си, взе от пейка- 
та бастуна си и бавно излезе от градината. Без 
да бърза, той стигна до пресечката, постоя из- 
вестно време на ъгъла, разглеждайки хората и 
сякаш размишлявайки за нещо, после премина 
площада и се оказа пред входа на универсал- 
ния магазин на Мосторг. 

Като влезе в магазина, той попадна в шум: 
ната и суетлива тълпа купувачи. Без да бърза, 
като се стараеше да не се блъска, възрастният 
мъж започна да се промъква нагоре. Все още 
нищо не го интересуваше. Радиоуредбата на- 
стойчиво приканваше купувачите да се отбият в 
отдела за съдове, където е получен разнообра- 
зен асортимент от стоки, който могат да задо- 
волят вкуса и на най-придирчивите домакини. 
При приближаването на отдела за готови дре- 
хи манекените с щастливи восъчни лица, с мо- 
дни костюми и с широки палта примамливо 
се усмихваха. Почти с всички цветове на дъ- 
гата искряха елегантни вратовръзки в специал- 
ни светещи витрини. Но всичко туй не интере- 
суваше мъжа с очилата. Като се опираше на 
бастуна си и тежко стъпваше, той минаваше от 
отдел в отдел, гледайки накриво особено бойки- 
те и нетърпеливи посетители на магазина, кои- 
то го изпреварваха и даже недоволствуваха от 
бавността му. 


Най-после възрастният мъж забави крачки- 
те си. Той се приближи към целта на своето 
идване -- отдела за платове. Тук беше най- 
оживено. Купувачите се трупаха край щандове- 
те, разглеждаха изложените стоки, оживено 
разговаряха помежду си и питаха продавачите 
отива ли на възрастен мъж син плат за деми- 
сезонно палто, ще има ли велурен плат, защо 
вчера е имало, а днес няма габардин... Нестих- 
ващ шум изпълваше въздуха. И тук флегматич- 
ността и бавността напуснаха възрастния мъж. 

ГЪСКИ тов 


Наистина той постоя още известно време за- 


мислен, като се оглеждаше наоколо, но после 


с неочаквана енергия започна да се промъква 
към щанда. да: 

Хората ругаеха, блъскаха го с лакти, но от- 
стъпваха пред енергичния напор. Още няколко 
секунди и мъжът се оказа до самия щанд, при- 
тиснат и плътно обграден от човешката тълпа. 
И тук се случи така, че възрастният мъж се 
озова съвсем близко до младия човек със сив 
костюм и сив каскет, същия този, който съвсем 
неотдавна се разхождаше в градинката на пло- 
щад „Свердлов“ и се интересуваше от свободно- 
то място на пейката. 

Вероятно младият човек също се интересува- 
ше от платове... 


-- Моля ви се, покажете ми ей това парче -- 
помоли възрастният мъж, показвайки един от 
рафтовете. И в този момент на пръста му ясно 
за втори път блесна пръстенът -- малка сре- 
бриста змия, готова да скочи. Нейните изумру- 
дени очи излъчваха студена зелена светлина. 
Младият човек, който стоеше до него, за миг 
вдигна очи нагоре и След това се наведе над 
щанда, разглеждайки различните по вид и цвят 
платове. 

Продавачът, отговаряйки на многобройните 
въпроси на купувачите, сложи на масата плата, 
снет от рафта. Но цветът и качеството не се ха- 
ресаха на възрастния мъж. Той попипа плата, 
недоволно поклати глава и помоли да му пока- 
жат друг, от този, който лежи отляво на най- 
горния рафт. Продавачът се качи по стълбич- 

ката и До този плат и тежко го хвърли на тез- 
гяха. Този плат очевидно задоволи купувача и 
той помоли да му отмерят три метра за костюм. 
Останалото вече бе съвсем проста работа. До- 
като продавачът пишеше бележката за плаща- 
не, докато шумеше и се блъскаше тълпата, при- 
тискайки първия ред купувачи към самия щанд, 
възрастният мъж и младият човек със сив ко- 
стюм и сив каскет незабелязано, без да вдигат 
отпуснатите си ръце, си размениха книгите. 

Те не си казаха нито дума. Не се погледнаха 
един друг. Пръв тръгна възрастният мъж с бе- 
лежката в ръка. Той хвърли след аняколко ми- 
нути бележката и с предишната си мудност и 
сериозност, без да бърза, излезе от магазина; а 
младият човек постоя още малко в магазина, 
поблъска се из другите отдели и също излезе, 
без да купи нищо. 

В ръцете си, както и преди, държеше книга. 

А в това време в Берлин старецът, нари: 
чан шефа, нетърпеливо чакаше донесение от 
Ягуар-13“ 

Седма глава 


ПЪРВОТО ПОСЕЩЕНИЕ НА ЛЕЙТЕНАНТ 
РЯБИНИН 


Влакът бавно влезе в Белоруската гара в Мо- 
сква. Всички пътници бяха вече облечени и го- 
тови за слизане; много от тях с куфари и па- 
кети в ръце се трупаха в тесните коридори, като 
надничаха за роднини, познати и извикваха но- 
сачи. 

Андрей Рябинин също се приготви. Новата 
куртка със златисти пагони плътно прилепваше 
към юношеската му фигура, ботушите му бяха 
отлично лъснати, по фуражката му нямаше ни- 
то прашинка. Само лицето му -- загоряло и 
гладко избръснато -- изглеждаше изморено. 
Силно стиснатите устни и блясъкът в очите му 
показваха, че той се вълнува. 

Ето и Москва, към която той така се стреме- 
ше, за която толкоз мечтаеше там, в чужбина. 

Готвейки се за отпуск, Андрей реши, че на 
една от големите гари, на път от Берлин за Мо- 
сква, ще прати телеграми на сестра сии на 
Зоя, известявайки им за своето пристигане. Но 
след станалото при последния разговор с фрау 
Хартвиг и на следващия деи у него се породи 
някаква необяснима тревога. Всички лични пла- 
нове бяха изоставени. Телеграми той не прати 

и Сега вървеше сред тълпата по перона на га- 
рата сам, от никого не посрещнат и както му 
се струваше, на никого ненужен. 

Сестра му и мъжът й живееха в нов, наскоро 
построен дом на улица „Левитан“, недалеч от 
станцията на метрото. носеща красивото и звуч- 
но име „Сокол“. Още завчера Андрей смяташе 
да се спре у сестра си, където, разбира се. ще 
му се радват, ще го посрещнат радушно, госто- 
приемно. А сега той нерешително стоеше на 
тротоара на площада до гарата, без да знае на- 
къде да тръгне. В хотел? Но нима в такова 
време ще намериш стая? Към Зоя? Не, неудоб- 
но е пред родителите й, пък и самият той ще се 
чувствува неловко. Да не е годеникя... А 
други роднини или близки познати в грала ня- 
ма. Какво да прави? Няма да стои непрекъс- 
нато тук, край гарата. 

Площадът вече опустя, пумният многолюден 
поток от пристигнали пътници се източи и от- 
ново се появиха свободни таксита. Андрей пре- 
крачи към най-близката кола, шофьорът раз- 
твори вратичката, включи таксиметъра и се 
обърна към лейтенанта. 

-- Накъде? 

Само преди секунда Андрей се колебаеше. А 
сега бързо, сякаш се страхуваше да не промени 
решението си, изрече: 

-- Към пентъра. В Министерството на въ 
трешните работи. 


В приемната на Министерството имаше мно: 
го хора и Анлрей отначало се смути: към 
кого да се обърне? След това го обхвана съмне- 

ние: кому е нужна тая история с пръстена, коя- 
то може би и не представлява никакъв интерес? 

Без да пуска двата малки куфара, той се 
приближи към един от дежурните и запита с 
кого може да поговори по въпрос, по който са- 
мият той още не е наясно, но който може би 


. ще заинтересува работниците от МВР. Дежур- 


мият погледна лейтенанта и го помоли да поча- 
ка. След няколко минути той въведе Рябинин в 
един кабинет. Възрастен подполковник с три 
реда орденски ленти на куртката покани лей- 
тенанта ла седне, а куфарите ла постави на- 
страна, ло стената. 


-- Така -- каза добродушно подполковни- 
кът, когато Андрей седна на стола до голямата 
писалищна маса, на която имаше няколко теле- 
фона. -- Сега съм готов да слушам. Какво ви 
носи при нас и както изглежда, направо от га- 
рата? 

зо -- Да, направо от гарата. 

Рябинин сбито, безредно започна да разказва 
цялата история с подаръка за сестра му, който 
той получи, след това се върна към старицата, 
загинала на следния ден при нещастен случай. 
Лейтенантът бързаше, стараейки се колкото 
може по-скоро да изкаже всичко, което го въл- 
нуваше. 

-- Ясно -- прекъсна го подполковникът. -- 
Подробности засега не са нужни. Моля, пока- 
жете документите си. ( 


Той внимателно прегледа всички документи 
на Рябинин, върна му ги, попита за някои данни 
за сестрата на Андрей и за нейния мъж, отбе- 

ляза нещо в лежащия на писалищната маса бе- 
лежник и след това каза: 

-- Правилно сте постъпили, лейтенант, че 
лойдохте при нас. Моля ви да оставите куфа- 
рите тук, а вие почакайте в приемната. Аз ще 
доложа па когото трябва за вашето пристигане, 
ще нареля да ви дадат пропуск. Ще ви приеме 
лругар, на когото вие подробно ще разкажете 
всичко. Една минута... Рябинин, Андрей Игна- 
тиевич? 

-- Тъй вярно. 

-- Добре. Пропуска ще ви донесат тук. 

... Времето течеше мъчително бавно. Андрей 
непрекъснато поглеждаше часовника и му се 
струваше, че стрелките се движат бавно, много 
бавно. 

Слел четирилесет минути Рябинин бе приет 
от полковник Димов. Лейтенантът пак така 
развълнувано и сбито, както и при неотдавнаш- 
ната беседа в приемната на Министерството, 
започна ла разказва за последната си среща 
с фрау Хартвиг и подаръка за сестра му. обаче 
Димов. усмихвайки се приятелски, го спря: 

-- Най-напред се успокойте, лругарю лейте- 
нант. Разказвайте. без ла бързате, порел. Не 
възразявате, нали? 

-- Разбира се... Простете, другарю полков- 
ник, вълнувам се... 

-- Та нали аз искам да се успокоите, тогава 
ще можем и да поговорим по-подробно. 

Сергей Сергеевич започна ла разпитва Ряби- 
нин за живота и службата в Германия, за впе- 
чатленията му от чужбина, за самочувствието 

и почивката на съветските офицери. Отгова- 
ряйки на въпросите на полковника, Рябинин 
постепенно се успокои, непринудено се увлече 
в разговора и естествено премина към разказа 
за сестра си, за фрау Хартвиг, за последната 
среща с нея, за получения и върнат подарък и 
за неочакваната смърт на Хартвиг два часа 
преди отпътуването му за Москва. Димов слу- 
шаше мълчаливо и много внимателно, рядко 
прекъсвайки Рябинин с кратка реплика или 
уточняващ въпрос. 

-- Не можете ли да опишете външността на 
госта на фрау Хартвиг? -- запита Димов, взе- 
майки си бележка на голям лист хартия. 


-- Неговата фигура се запомня... Висок, 
слаб, кокалест... големи червени ръце... Какво 
още? Погледът му някак си тежък, неприятен. 
Да, ако се не лъжа, на бузата му има брада- 
вица или нещо подобно. 

-- Тъй, тъй. Добре... 

Моливът на Димов бързо бягаше по хартията. 

-- По-рано никога ли не сте го виждали в 
дома на Хартвиг? 

-- Не, никога. 

-- За своята болна приятелка фрау Хартвиг 
разказвала ли ви е? 

-- Не, никога. 

-- Със сестра си пишехте ли си? 

-- Много рядко. 

-- Тя някой път молила ли ви е да наминете 
към фрау Хартвиг, да я поздравите, да й зане- 
сете нещо? 

-- Не, нито веднъж. 

-- Добре... Какъв беше пръстенът? Вие ви- 
дяхте ли го? 

-- Не. За съжаление аз даже не отворих ку- 
тийката. 

-- Да, жалко -- замислено провлече Димов, 
но като забеляза огорчение и смущение на ли- 
цето на лейтенанта, добави: -- Собствено вие 
и не сте успели да направите това. 

-- Разбира се -- охотно се озова Рябинин. -- 
Всичко стана тъй неочаквано. 

Иззвъня телефонът. Димов вдигна слушал- 
ката. 

-- Полковник Димов... Да, да... Разбрано. 
Добре. Алексей Петрович, елате. 


Димов постави слушалката и погледна Ря- 
бипин, като че ли припомняйки си къде бе пре- 
къснат разговорът им. 

-- Всичко ли разказахте, другарю лейтенант? 

-- Май че всичко, другарю полковник. 

-- Всичко, добре! -- полковникът помълча й 
неочаквано добави: -- Шо се касае до вашите 
ролнини, за които вие разказахте в нашата 
приемна, вие малко сгрешихте, другарю лей- 
тенант. Съпругът на вашата сестра Иван Ва- 
силиевич Барабихин не е капитан, а инженер- 
майор, и името на института, в който той ра- 
боти, вие малко посбъркахте. 


Рябинин се смути и призна, че вероятно е 
„поизостанал“, тъй като отдавна нищо не е 
чувал за сестра си и за нейния мъж. Искаше 
му се веднага да узнае защо полковникът тъй 
лобре е освеломен за Барабихин, но се въздър- 
жа и нищо не запита 

А Сергей Сергеевич вече разпитваше как е 
пристигнал лейтенантът, знае ли сестра му кога 
точно ще пристигне, обадил ли се е той от га- 
рата в къщи? Като получи отговор на всички 
тези въпроси, полковникът, удовлетворен, ким- 
па с глава. 

На вратата се почука. Влезе невисок, бело- 
кос капитан с открито, приветливо лице. 

-- Разрешете? -- капитанът се спря на прага. 

-- Да, да... Заповядайте. 

Рябинин стана и поздрави старшия по зва- 
ние. Капитанът вежливо кимна глава. 

-- Лейтенант Рябинин, днес пристигнал от 
Берлин -- каза Димов. -- Дошъл да сподели 
своите берлински впечатления и съмнения. Те 
още са твърде неясни, но любопитни... Да, да, 
твърде любопитни... 

Капитанът помълча, очаквайки по-нататъш- 
ни подробности, но полковникът стана и добави: 

-- Алексей Петрович, постойте тук заедно 
с лейтенанта. Аз скоро ще се върна. 

-- Добре, Сергей Сергеевич. 

Димов излезе. Капитанът с нескрито любо- 
питство огледа лейтенанта и седна на дивана 
до стената. Рябинин очакваше, че капитанът ще 
започне да го разпитва за нещо, но той при- 
влече към себе си пакета вестници, които ле- 
жаха на дивана, разтвори един от тях и се за- 
дълбочи. 

-- Не искате ли да прегледате нов вест- 
ник? -- дружелюбно предложи той след минута. 

-- Благодаря, с удоволствие. 

Рябинин взе „Правда“. Уводната статия бе 
посветена на прибирането на реколтата. Теле- 

грами от всички краища на страната съобща- 
ваха за успехите на стоманолеярите, за пости- 
женията на текстилците, за научните конфе- 
ренпии в институтите на Акалемията на науки- 
те В съобщенията от чужбина се мяркаха за- 
главията: „Подривната дейност на американ- 
ското разузнаване“, „Нови провокации срещу 
страните с народна демокрация“... Андрей пре- 
глеждаше заглавията, прочиташе отделни па- 
сажи, но не можеше да се съсредоточи. Въл- 
нуваше го въпросът -- как ще свърши пялата 
тая история? Може би, той напразно побезпо- 
кои работниците от МВР, сега ще се изясни, 
че всички негови подозрения и страхозе са на- 
празни, и той ше си иде оттук успокоен, с 06- 
лекчено сърпе. 

Полковникът дълго не се връщаше. Поняко- 
га звънеше телефонът. Капитанът ставаше, взе- 
маше слушалката и тихо отговаряше. 

-- Капитан Уваров слуша... Полксвникът 


го няма, скоро ще се върне. -- После пак ся- 
даше и шумолеше с вестниците. 

Най-после вратата се отвори и Димов влезе 
в кабинета, както се стори па Рябинин, възбу- 
лен с голям пакет в ръпете. Похолката му бе 
бъпза, движенията му стремителни и лелият 
той изглеждаше стегнат, подмлален. Уваров, 
щом погледна началпика си, разбра, че е „на- 
пипано“ интересно, важно нещо и предстои се- 
риозна работа. Именно в такива минути пол- 
ковникът обикновено се преобразяваше -- из- 
чезваше умората, в очите му се появяваше пла- 
мък, в гласа му звучаха властни нотки и всич- 

ки околни се заразяваха от неизчерпаемата му 
енергия и трудоспособност. 

Димов седна на масата, сложи пред себе си 
пакета и доволен каза: 

-- Не напразно дойдохте при нас, лейтенант, 
не напразно... 

Сърцето на Рябинин отново заби силно, той 
целият се наклони напред, очаквайки какво 
още ще каже полковникът. Но последният не- 
очаквано запита: 

-- Кажете, комсомолец ли сте, комунист ли 
стейца 

-- Кандидат... По-рано бях в комсомола... 


-- Отлично... Тогава слушайте. Давам ви 
като на млад комунист поръчение. Трябва да го 
изпълните точно, иначе ще ни развалите ця- 
лата работа... 

-- Готов съм, другарю полковник, да напра- 
вя всичко, което е необходимо. Готов съм... 

-- Не се съмнявам -- прекъсна го Димов и 
се усмихна. -- Засега от вас се иска малко... 
Най-първо дайте да видим с вас една снимка. 

Димов извади от пакета снимка и я подаде 
на лейтенанта. От снимката към Рябинин по- 
гледна слабото, мрачно лице на госта, който 
той видя в къщата на фрау Хартвиг един ден 
преди тръгването си. Рябинин неволно се стъ- 
писа изумен. Наистина на снимката старецът 
изглеждаше по-млад, висока бяла яка със ста- 
ромодна черна връзка подпираше жилестата му 
шия; гой имаще тържествен вид като на парад, 
но Андрей веднага го позна. 


И 


-- Това е същият тоя, когото видях у Харт 


виг -- възбудено проговори Андрей, връщай- 
ки снимката. -- Безусловно. Това е той! 

-- Не грешите ли? 

-- Не, невъзможно е да се сгреши... На 


снимката даже брадавицата личи. Погледнете. 

Димов също внимателно се вгледа в сним- 
ката, бегло погледна стоящия отзад Уваров и 
отново я скри в пакета. 

-- Благодаря, лейтенант -- в гласа на Ди- 
мов Рябинин долови нещо топло, задушевно. -- 
Аз също мисля, че вие не сгрешихте. Не, лейте- 
нант, ние с вас не сгрешихме -- повтори полков- 
никът, подчертавайки думата „ние“. -- А сега 
слушайте внимателно. За идването ви при нас 
никому нито дума. В това число -- нито на се- 
стра ви, нито на нейния мъж... Не мислете 
за тях нищо лошо -- така трябва в интереса 
ва работага и на тяхното спокойствие. Ясно 
ли е? 

-- Ясно. А за това, което се случи в Берлин? 

-- За него можете да говорите. Само не се 
опитвайте да правите някакви изводи, ще бъ- 
дат преждевременни. Възможно е да ни по- 
трябвате. Ще ни бъде нужна вашата помощ. 
Ето ви нашите телефони -- моя и на капитан 
Уваров. 

Димов записа номерата на телефоните и по- 
даде на лейтенанта листа, откъснат от бележ- 
ника. 

-- Ако стане нужда, обадете се. Ако ни по- 
трябвате -- ще ви извикаме. Ясно? 

-- Ясно. 

-- Къде смятате да отседнете? 


78 


-- Още не съм решил, другарю полковник. 
Исках да поживея при сестра си... Но може би 
ще е по-добре да се настаня в офицерския хо- 
тел? 

-- Няма да е лошо. Ще може ли да се на- 
станите? 

-- Ще отида в комендантството. Надявам 
се да намеря легло. 

-- Е добре. Ако има трудности -- обадете 
се, аз ще ви помогна. А сега -- благодаря за 
посещението. Пожелавам ви успех... Повече 
почивайте, посещавайте театри, музеи, стадио- 
на „Динамо“. Навярно обичате футбола? 

-- Запален съм, другарю полковник... 

-- Не се съмнявам. А девойка, годеница има- 
те ли? Навярно ви чака? 

Рябинин се смути, не намирайки думи да от- 
говори. Димов хитро смигна: 

-- Тайна? Е, щом е така -- няма да пигам. 
В тези тайни ние не се месим. Дайте си пропу- 
ска, лейтенант. 

Димов разписа пропуска, подпечата го с ма- 
лък печат и като стисна ръката на лейтенанта, 
каза: 

-- До скоро виждане... Радвам се, че се за- 
познахме с вас. 

Когато Рябинин излезе, в кабинета се въз- 
цари тишина. Уваров искаше за много чеща 
да попита, да узнае какво е съобщил лейте- 
нантът, що за снимка донесе и показа полков- 
никът, но той бе свикнал да не задава излиш- 
ни въпроси и чакаше началникът да заговори 
сам. Димов, наведен над масата, като че ли 
нещо обмисляше, пресмяташе, съпоставяше. 

Измина минута, втора... Най-после полков- 
никът повдигна глава и бавно каза: 

-- Прибързаността в разсъжденията води 
към неправилни изводи, уважаеми Алексей Пе- 
трович. 

Уваров не издържа: 

-- Това упрек ли е, Сергей Сергеевич? 

-- Ако искате -- да, упрек. 

-- По какъв повод? 

-- По повод на това, че прибързаността води 
обикновено към неправилни изводи. Впрочем 
вие всичко сам ще разберете -- и много скоро. 
Кажете как е работата с Барабихини? 

-- Всичко ев ред, другарю полковник. 

-- По-точно? 

-- Барабихини водят затворен живот. Почти 
никъде не ходят, а и при тях рядко някой 
отива. Майорът изглежда и в къщи работи. 

-- В къщи? 

-- Тъй вярно... А жена му денем -- в гра- 
да, вечер -- в къщи. Нормално живеят! 

-- Много добре. И въпреки тсва сега за нас 
е много важно да бъдем нащрек. Сядайте де 
Алексей Петрович, защо стоите напразно? 

Капитанът седна на стола и попита: 

-- Сергей Сергеевич, нещо ново ли се е слу- 
чило, допълнителни данни ли получихте? 

-- Получих, драги, получих! И съвсем ст 
друга страна. 

-- Какво именно? -- Уваров се наклони на- 
пред. 

-- Лейтенант Рябинин, който току-що бе 
тук, е роден брат на жената на Барабихин. 
Той днес е пристигнал ст Берлин. Той грябва- 

ло да донесе на сестра си подарък от фрау 
Хартвиг пръстен. 

-- Хартвиг! -- не се сдържа капитанът. -- 
Ние за нея правихме запитване. 

Димов почука с пръст по пакета, който стое- 
ше пред него на масата. 

-- Ето тук е отговорът на нашето запитване 
в Берлин. Домакинята Марта Хартвиг -- май- 
ка на активиста от Съюза на свободната гер- 
манска младеж Паул Хартвиг -- е честна, ло- 


ялна немкиня. -- Той помълча и тихо доба- 
ви: -- Тя не е вече между живите. Преди два 


дни е загинала под колелата на една лека кола. 
За това ни съобщи лейтенант Рябинин. 

Полковникът млъкна и се замисли. Мълче- 
ше и капитан Уваров. Така изминаха няколко 
минути. Полковникът стана от бюрото и за- 
крачи из кабинета. 

-- Възможно е смъртта на фрау Хартвиг да 
е трагична случайност. В такъв град като Бер- 
лин това е напълно вероятно. Но всичко, пред- 
шществувало тая смърт, е много странно, много 
странно. Да опитаме, Алексей Петрович, да се 
ориентираме по това, което имаме... 

Сергей Сергеевич се приближи до масата, взе 
лист хартия, написа с едри букви „Лаборато- 
рия „С“ Барабихин“ и загради тези думи 
с голям квадрат. Той го съедини с малки ква- 
дратчета и кръгчета, всяко от които имаше свое 
название. Вляво от големия квадрат той разпо- 
ложи всички известни му лица в Берлин: соб- 
ственика на оказионния магазин Шруме, съе- 
динен с тънка черта с Хартвиг, която продъл- 
жаваше по-нататък чрез Рябинин към сестра- 

та на лейтенанта и към Барабихин. А вдясно 
от големия квадрат се появи Липатова, с нея 
с пунктир бе съединен Сиротински. Като поми- 
сли няколко секунди, Сергей Сергеевич зачерк- 
на линията, съединяваща Сиротински и Липа- 
това, и квадратчето със Сиротински се оказа 
изолирано, но не задълго. Появи се нова линия, 
тя продължаваше от Сиротински направо към 
Барабихин и се прекъсваше някъде по средата, 
каго изстреляна, но още недолетяла стрела. 

После твърдо, без да мисли много, Димов съ- 
едини линиите, идващи от кръгчетата с имена- 
та Щруме и Сиротински, и над точката, къде- 
то те се съединиха, написа „Берлин“. 

Алексей Петрович Уваров внимателно сле- 
деше възникващата на хартията схема... Той 
започваше да разбира хода на мислите на на- 
чалника си... И за него схемата също преста- 
ваше да бъде безжизнена, неразбираема и не- 
умело направена скица за чертеж. Тя се пре- 
връщаше в полесражение. На схемата живееха, 
сблъскваха се хора -- приятели, врагове; тех- 
ните планове, стремежи, съдби чудновато и за- 
сега още не съвсем ясно се преплитаха, проти- 
востояха един на друг. И в настъпилата ти- 
шина, гледайки наведената над схемата бяла 
глава на началника си, капитан Уваров усети 
прилив на радост за туй, че партията е пове- 
рила на него, на Уваров, важната и трудна 
работа на чекист, поставила го е на огневата 
линия. 

-- Алексей Петрович -- внезапно запита 
Димов, -- Барабихини в самостоятелна квар- 
тира ли живеят? 

-- Не, Сергей Сергеевич. Аз вече докладвах. 
Апартаментът има три стаи. Двете от тях зае- 
мат Барабихини, ав третата живее самотна 
жена. Учителката от 254-то средно училище 
Ана Андреевна Кротова. 

Като изслуша помощника си, Димов присви 
очи и с горната страна на китката си потърка 
челото си, обсъждайки внезапно възникналата 
мисъл. Както личеше, тази мисъл дойде твърде 
навреме, понеже полковникът, продължавайки 
все така да мижи, доволно се обърна към Ува 
ров и каза: 

-- Ето що, Алексей Петрович! Вземи колата 
и бързо, вежливо, акуратно доведи тук съсбед- 
ката на Барабихини. Как я назова ти? 

-- Кротова Ана Андреевна. 

-- Ана Андреевна Кротова... Без шум и ни- 
кой да не разбере. 

Уваров стана: 

-- Слушам, Сергей Сергеевич! Разрешете да 
вървя? 

-- Върви и по-бързо! 

Когато капитанът излезе, полковникът посе- 
дя още няколко секунди замислен, след това 
бавно сне телефонната слушалка, избра номе- 
ра и помоли началника си незабавно да го 
приеме. 

Осма глава 


УВЛЕЧЕНИЕТО НА ТАСЯ БАРАБИХИНА 


Съпругата на инженер-майор Иван Василие- 
вич Барабихин Таисия Игнатиевна Барабихина 
караше 26-та година и това много я огорчава- 
ше. Тя решително не искаше да старее и смя- 
таще своите 26 години за „ужасна възраст“. 
За това тя обикновено говореше с престорена 
тъга, която все пак не можеше да скрие ней- 
ната жизнерадост и женско кокетство. 

Тася изглеждаше доста младичка и много 
познати, които обичаха да отгатват възрастта, 
обикновено грешеха и й даваха не повече от 
20 години. На мургавото кръгло, с правилни 
черти лице изпъкваха черни блестящи очи, в 
които искряха весели пламъчета. Сложна при- 
ческа от светли златисти коси украсяваше гла- 
вата й. Спортните рокли и костюми „отлично 
хармонираха със стройната й фигура. С целия 
си облик тя приличаше на девойка, току-що 
встъпваща в прекрасния период на своя раз- 
цвет. 

Тася не завърши гимназия. На петнадесет 
години, през първата година на войната, тя 
остана без родители. В далечния Челябинск, 
където бе евакуирана заедно с по-малкия си 
брат и живееше у старата си леля, Тася следва- 


84 


? 


ше курсове по машинопис. А когато отшумя 
войната и Тася се върна обратно в Москва, 
девойката не пожела да се учи повече. -- На 
мен дори някак ми е неудобно -- казваше тя, 
вдигайки рамене -- на деветнадесет години да 
седя на чина с момиченцата. -- Но това беше 
само претекст за оправдание. На Тася просто 
не й се учеше. Тя живееше сама в стаята, оста- 
нала от родителите й, работеше в управление 
местна промишленост и получаваше добри па- 
ри. Брат й учеше във военното училище. 

Като ученичка Тася бе весело и палаво мо- 
миче, на което учението му се струваше като 
неизбежно бреме, дисциплината -- „потъпкване 
ва личността“, а обществената работа -- из- 
лишо губене на време. Учителите я обичаха за 
способностите и паметта и, за искреността и 
добротата. Но всички те, срещайки се в учи- 
телската стая или на заседания на педагогиче- 
ския съвет, се съгласяваха, че Тася Рябинина 
е твърде палава и непостоянна и че бъдещият 
житейски път на девойката все още не е ясен. 

През 1948 година Тася се запозна с военния 
инженер Иван Василиевич Барабихин. Той бе 
с 10 години по-възрастен от Тася. Сериозен и 
много скромен, той ярко се отличаваше от по- 
вечето нейни познати и приятели. 

И все пак, въпреки различието в характери- 
те, Тася от ден на ден все повече и повече се 
привързваше към него. Тя скучаеше, когато 
дълго не го виждаше, нервничеше, когато той 
не й се обаждаше по телефона. Компанията, в 
която Тася прекарваше свободното си време до 
запознаването си с Барабихин, сега й изглеж- 

даше скучна и неинтересна. Тася искаше да 
бъде с Иван и само с него. И през една сту- 
дена януарска вечер тя се почувствува истин- 
ски щастлива. През тази вечер Иван Василие- 
вич Барабихин, развълнуван и смутен, запи- 
та -- иска ли Тася да стане негова жена? 

Въпреки че стана съпруга на военния инже- 
нер Барабихин, въпреки че ходи с него в чуж- 
бина и се върна обратно, Тася запази много 
свои черти и наклонности, които тя проявява- 
ше още в училище. Тя си остана пак такава ле- 
комислена, кокетна, увличаща се, любителка на 
рсевъзможни украшения и развлечения. На- 
истина по настояване на мъжа си, Тася пре- 
глеждаше вестниците, четеше книги и даже се 
записа в курс по кроене и шев. Но всичко това 
тя правеше без никакъв интерес и вътрешна 
необходимост, а само защото обичаше Ваня й 
искаше да му угоди. 

Като гледаха младата двойка Барабихини, хо- 
рата се учудваха: колко различни са те. Иван 
Василиевич бе пълна противоположност на же- 
на си. Скромен, мълчалив, необикновено тър- 
пелив и трудолюбив, той много работеше, и в 
института, и в къщи. Даже през свободните ми- 
нути главата му бе винаги заета с всевъзмож- 
ни планове, проекти, конструкции. Той обичаше 
своята работа с обичта на съветски инженер, 
офицер, комунист, на когото е близко и скъпо 
всичко, с което живее страната, с което се гор- 
дее армията, всичко, което постепенно, малко 
по малко е укрепвало и укрепва мощта на ро- 
дината. Върху чертежите оживяваха неговите 
трудове, а в моделите -- малки като играчки-- 

се осъществяваше замисълът на конструкто- 
ра... И когато по тези модели започваше стро- 
енето на нова машина, Барабихин изпитваше 
“ толкова чувства, че и сам не би могъл да опре- 
дели, кое от тях е главного -- радостта, гор- 
достта или съзнанието за изпълнен дълг?... 

Втора негова любов. бе Тася. Към жена си 
той се отнасяше с трогателна нежност, гриже- 
ше се за нейното здраве, прощаваше й малките 
женски слабости и недостатъци в характера. 
Връщайки се късно вечер в къщи, Иван Васи- 
лиевич разпитваше жена си как е прекарала 
деня, не е ли скучала и като се вглеждаше в 
черните и блестящи очи, нежно я, целуваше. 
Тася му разказваше какво е правила, с кои 
приятелки се е срещала, къде е ходила, в как- 
ви магазини се е блъскала. Слушайки бъбре- 
нето на жена си, Барабихин след минута вне- 
запно разбираше, че мисли за друго -- за не- 
завършените чертежи, за изпробванията, който 
ставаха, за последната статия в теоретичното 
списание... 

-- Та ти не ме слушаш -- цупейки се, каз- 
ваше Тася. -- Ти съвсем престана да обръщаш 
внимание на жена си. 

Да, Иван Василиевич не слушаше какво раз- 
казва жена му, тъй като това просто не го ин- 
тересуваше. Е, била по магазините, стояла на 
опашка за някакъв „креп марокен“ (и името му 
едно такова -- неразбираемо!...), била с при- 
ятелка на кино, яла сладолед... Все едно и 
също, едно и също и нищо ново. Но понеже 
не искаше да обижда Тася, той, прогонвайки 
собствените си мисли, я уверяваше: 

„-- Аз слушам, Тасенка, внимателно... значи 
хареса ти тази материя, как се. 

-- Панбархет!.. 

-- Така... Е, и по-нататък какво? 

-- По-нататък нищо. Аз виждам, че на тебе 
всичко това ти е безинтересно... А на мен ми 
е скучно... Тебе вечно те няма, аз винаги съм 


сама... Ето, ще се влюбя в някого, тогава ще 
видиш!. 
-- Де, де! -- Барабихин шеговито заплашва- 


ше с пръст, а на душата му бе тежко. Припом- 
няше си смъртта на двегодишното им дете, той 
така обичаше малкия и Тася също. Тя може- 
ше да бъде прекрасна майка... Припомняше 
си Берлин, цялата тази неприятна история с 
Шруме, за която той впоследствие никога не 
говореше с Тася... Действително Тася вина- 
ги е сама, свободно време -- много, от безде- 
лието до глупостта има само една крачка. Той 
знаеше това. Не, трябва все пак някак да на- 
мери време и за жена си, да я увлече с някак- 
ва работа, да я накара да учи... 


Тежко въздъхвайки, Иван Василиевич обръ- 
шаше глава към своя кабинет. Там на голяма- 
та писалищна маса лежаха неговите книжа -- 
бележници, черновки. В тях той записваше -- 
съвсем накратко -- отново възникнала мисъл, 
началото на нова оригинална идея. А след то- 
ва, на другия ден, в своя служебен кабинет 
превръщаше тези кратки бележки в стройни 
изчисления, схеми, чертежи. Цялото това „до- 
макинство“, тръгвайки си за в къщи, той за- 
ключваше в желязна огнеупорна каса. 

Като целуваше още веднъж жена си, Иван 
Василиевич сядаше на бюрото и придръпваше 
книжата към себе си. 

Забелязвайки мъка по лицето на мъжа си, 
Тася също замлъкваше и се укоряваше за глу- 
павите, неволно избърборени думи: „Ето, ще 
се влюбя в някого...“ Не, тя не се канеше да 
се влюбва, та и познати мъже почти нямаше -- 
само жени, съседки, стари приятелки. Освен 
това тя вече веднъж създаде на мъжа си и на 
себе си много неприятности. Берлин, оказион- 
ният магазин, Щруме... Не, не, не трябва да 
си спомня... Тя има добър мъж, уютна квар- 
тира и е напълно осигурена материално -- 
какво иска още?... 

Веднъж Иван Василиевич Барабихин, като 
се върна в къщи късно вечерта след събрание, 
завари жена си необикновено развълнувана. 
Ту смеейки се, ту плачейки, тя му разказа, че 
тая вечер, преди един час, с нея се случило „не- 
що ужасно“. Знаейки, че днес Иван Василиевич 
ще се върне късно, тя се забавила у едни познати 
и се връщала в къщи към 11 часа вечерта. Било 
вече тъмно, улиците опустели. На ъгъла, пе- 
далеч от къщи, към нея внезапно се спуснал 
някакъв хулиган и й измъкнал от ръцете чан- 
тичката. Изненадана Тася извикала. Но в съ- 
щата минута на помощ й се притекъл неизве- 
стен мъж. Той хванал крадеца за шията, отнел 
от него чантичката... Хулиганът веднага избя- 
гал и се скрил в тъмнината. Тъй като Тася била 
много изплащена и даже се разплакала, мъжът 
я изпратил до в къщи. Оттогава е изминало по- 
вече от час, а тя никак не може да се успокои. 

-- Да, имала си късмет -- каза Иван Васи- 
лиевич, прегръщайки жена си. -- Добре, че на- 
близо се е оказал смел човек. Ти поне благо- 
дари ли му? 

-- Разбира се, как не! 

-- Но кой е той, разбра ли? 

Тася объркано вдигна рамене. 

-- Аз даже не се досетих да запитам, а той... 

-- А той бе толкова скромен, че не си каза 
името. Истински мъж! -- похвали Иван Васи- 
лиевич, после помълча и добави: -- Друг път, 
когато се забавиш до късно, обаждай ми се по 
телефона в службата, аз ще минавам да те 
вземам. 

Иван Василиевич се приближи до прозореца 
и погледна към улицата. 

-- Ще. трябва да се заяви в милицията -- 
проговори той. -- Дявол знае какво е!... 

На другия ден този случай с всичките му 
страхове и вълнения бе забравен. Сутринта Тася 
се събуди в добро настроение, поизлежа се из- 
вестно време в леглото, след това се зае с по- 
чистването. Метейки стаята и избърсвайки пра- 
ха, тя си тананикаше и даже няколко пъти пу- 
сна радиограмофона. Тя имаше много плочи. 
Веселите арии из оперети се сменяваха със 
старинни романси, песните на съветски компо- 
зитори се редуваха с провлечените, мъчителни 
„мелодии, изпълнявани от Вертински. Тася по- 
ставяше поред всички плочи, без избор, стига 
да звучи музика, стига да се пее за живота, 
радостта, любовта. 

Съпругът й обеща днес да си дойде по-ра- 
но и това също радваше Тася. Такива слу- 

чаи бяха редки. Тя реши да сготви за вечеря 
най-вкусните и любими на мъжа й ястия и с 
увлечение се зае с готвенето. 

Денят премина в домакинствуване, бързо, не- 
забелязано. В седем часа вечерта се позвъни и 
Тася се спусна да отвори входната врата, учуд- 
вайки се: защо Ваня звъни, да не си е забравил 
ключа? Но на прага стоеше брат й, Андрей. 

-- Андрейка! -- извика Тася и увисна на ши- 
ята му. -- Колко е хубаво, че пристигна! Вли- 
зай, влизай! Защо не ми прати телеграма, щях 
да те посрещна... А къде е багажът ти? 

-- Тръгнах неочаквано, затова и не телефо- 
нирах -- отговори Андрей. -- А багажът ми е 
в офицерския хотел. Реших да не ви притесня- 
вам. 

-- Как не те е срам, Андрейка! Влизай, вли- 
зай, а там ще се разберем! 

Андрей влезе в стаята и се огледа наоколо. 

-- У вас е уютно. Добре сте се обзавели. А 
ти си си все такава малка и чипоноса... 

-- Ти си чипонос... Признай си, защо не ме 
предупреди, че пристигаш? 

Андрей се оправдаваше с десетки доводи. 

-- Не ме упреквай, Тася, тъй е по-удобно и 
за мен, и за вас. Аз ще излизам често, ще се 
разхождам до късно, защо да те заангажирвам? 

Тася от детство обичаше брат си и неговото 
пристигане искрено я зарадва. Като го. настани 
в креслото, тя го закачаше, прегръщаше го и 
непрекъснато бърбореше. 

-- Колко се радвам! И Ванюша много ще се 
радва. Но защо все пак ти отиде в хотел? За- 
що? Ето този диван щеше да бъде на твое раз- 

положение. Това нощно шкафче е за тебе... 
Костюма ти кога да изгладя -- сега или по- 
късно? 

-- Почакай, не бързай -- дърпаше се Ан- 
дрей. -- Дай да се ориентирам, да се огледам. 
Ти изглеждаш добре, поправила си се, разхуба- 
вила си се. А знаеш ли за малко не ти донесох 
от Берлин подарък от твоята бивша хазяйка 
фрау Хартвиг. Помниш ли я? 

-- Фрау Хартвиг? Разбира се, помня. Малка, 
смешна, но добра старица. Тя бе тъй привър- 
зана към мене. Но защо казваш -- за малко не 
ти донесох? 

-- Защото отначало, като узна, че тръгвам за 
Москва, тя ми даде подаръка, едно малко пръ- 
стенче, а после си го взе обратно -- отвърна 
Андрей. 

Тася не повярва. Тя се засмя, реши, че брат 
и просто я подиграва, но когато Андрей й каза 
за внезапната смърт на фрау Хартвиг, Тася 
притихна и забравяйки пръстенчето, се огорчи, 
замлъкна. 

Андрей видя как Тася се разстрои, като чу за 
смъртта на Хартвиг, и как лицето й, току-що 
смеещо се и радостно, стана тъжно. И в сър- 
цето му трепна топло чувство към сестра му. 
Колко проста и непосредствена е тя. Не, не, 
Тася не е способна на нищо лошо... Но защо 
все пак полковникът така се заинтересува от 
разказаната му история? Защо той е толкова 
осведомен за Барабихини?... 

Като си дойде в къщи, Иван Василиевич 
също се зарадва на госта. Потупвайки Андрей 

по рамото и обръщайки го на. всички страни, той 
със задоволство “казваше: 

-- Я, да те видя, юнак! Пораснал си, укреп- 
нал си, отличен строевак сигурно си станал, не 
си като нас, щабните, учените... 

Той се смееше, шегуваше се, предложи да 
пийнат в чест на пристигането по чашка порт- 
вайн и изобщо бе във весело разположение на 
духа. Настроението му явно се понижи, когато 
Тася разказа за странната постъпка на фрау 
Хартвиг и за смъртта на старицата. 

-- Жалко за старицата -- бавно произнесе 
той, свивайки и без туй късогледите си очи. -- 

А колкото за подаръка, добре че не го донесе 
и въобще не трябваше да го вземаш. 

-- Защо? -- възкликна Тася. -- Може да е 
била някоя прекрасна, чуждестранна вещ... 

-- Та там е работата, я -- отвърна Бараби- 
хин и замълча. 

Андрей разбираше Иван Василиевич, съгла- 
сяваше се с него и мислено пожелаваше този 
„нестанал“ подарък да се провали по дяво- 
лите... 

Разговорът се прекъсна. Всеки се задълбочи 
в своите мисли. Барабихин мислеше, че утре ще 
трябва да се обади на полковник Димов и да 
му разкаже какво е станало в Берлин. А Тася 
мълчаливо седеше на канапето. В този момент 
тя се смяташе за обидена от всички и много 
нещастна. 


През тази вечер Барабихини не пуснаха Ан- 
дрей и го накараха да нощува у тях. Когато 
той се събуди на сутринта, Иван Василиевич 

вече не бе в къщи -- отишъл на работа, а Тася,. 
надянала престилка, домакинствуваше. 

-- Ставай, сънльо -- каза тя. -- Аз ей сега 
ще те нахраня с твоите любими яйца на очи. 

През време на закуската Тася подробно раз- 
казваше на брат си за своето житие-битие. 
Всичко върви добре, от всичко е доволна, само 
че Ваня е вечно зает и тя го вижда само рано 
сутрин и късно вечер. Но той обещава скоро 
да завърши някаква важна и секретна работа 
к тогава ще си идва в къщи навреме, не по-къс- 
но от седем часа вечерта. 

Андрей на свой ред разказа на сестра си как 
живее в Берлин, похвали се с успехите си в 
службата, обеща да дойде заедно със Зоя, коя- 
то Тася не е виждала. 

Те се сбогуваха доволни един от друг. 

-- Обаждай се по телефопа и идвай по-често 
-- помоли Тася, изпращайки брат си, -- иначе 
ще ти се сърдя. 

-- Слушам, ще се обаждам и ще идвам! -- 
вече от стълбата, шеговито отрапортува Ан- 
дрей. 

Вечерта, приготвяйки вечеря на мъжа си, Та- 
ся както обикновено му разказваше всички но- 
вини, насъбрали се през деня. Между другите 
новини тя съобщи и това, че днес у тяхната 
съседка, премилата Ана Андреевна, неочаква- 
но пристигнал нейният племенник някъде от 
дълбоката провинция. Такъв славен и мил мо- 
мък. Ние вече се запознахме. Казва се Володя. 
Наистина отседнал не тук, а някъде у приятел, 
те заедно се подготвят за институт, но преду- 

предил Ана Андреевна, че често ще идва у нея 
и ще учи, когато я няма. 

-- Чудесно -- зарадва се Иван Василиевич. 
-- Андрей ще е зает със Зоя, а Володя поняко- 
га ще може да ти прави компания, а ти като 
столичанка сама го покани на театър, иди с не- 
го в Третяковската галерия. Москва се слави с 
гостоприемството си. А и Ана Андреевна ще се 
радва, ами че за нея е трудно да тича по Мос: 
ква. 

-- Много ще му е интересно пък на този мла- 
деж да се разхожда по Москва с такава стари- 
ца като мен -- засмя се Тася. -- Пък и аз го 
видях само набързо, отдалече... 

-- А своя благороден рицар ти тъй и не го 
срещна повече? -- запита Иван Василиевич. 

-- Не, Ваня, навярно той не живее в нашия 
квартал и никога няма да го видя. 

Но Тася се излъга. На другия ден на същата 
улица и почти на същото място, тя се сблъска с 
този, който я спаси от крадеца. Към нея се при- 
ближи висок, още млад мъж с приятно, заго- 
ряло лице. В ръцете непознатият държеше сви- 
тък вестници и списания. Той повдигна шапка- 
та си и вежливо каза: 

-- Здравейте... Как се чувствувате? 

Тася веднага позна своя спасител. 

-- Здравейте... Как съм ви благодарна за 
помощта... Знаете ли, така бях изплашена. 
едва дочаках мъжа си. Той също ви е тъй благо- 
дарен... г 
„ -- Няма защо? Това е дълг на всеки мъж. 
Жалко само, че този негодник избяга. Трябваше 

да го закараме в милицията, за да си получи 
заслуженото. 

-- Нищо -- отговори Тася, -- някъде все ще 
се хване. 

Разговаряйки, те стигнаха до станцията на 
метрото „Сокол“. Тук имаше пазар на цветя и 
Тася трябваше да купи букет за рождения ден 
на една от многобройните си приятелки. Разго- 
ворът с непознатия бе удивително лек и прост. 
Смеейки се и шеговито съжалявайки, че няма 
у себе си визитна картичка, той се представи: 
Юрий Владимирович Рушчински, журналист, 
сътрудник на много вестници и списания; често 
е в командировка, пътува из страната. Самотен. 
И когато Тася недоверчиво поклати глава, той 
даде честна дума, че това е именно така -- съв- 
сем самотен. През свободното време се увлича 
в тенис и особено в риболов. Ходи, разбира се, 
и на театър, на концерти -- без това културният 
човек не може да живее. ; 

Тя въздъхна. 

-- Завиждам ви... А моят мъж е вечно зает, 
даже и през почивните дни, така че на театър 
кие отиваме много, много рядко... А аз толкова 
сбичам театър, музиката... 

-- Жалко, жалко! -- искрено и просто каза 
Рушчински и веднага, като че ли се сети за не- 
що, добави: -- Ако вие сама позволите... аз 
съм винаги на вашите услуги... Драго ще ми 
бъде да ви поканя на театър... 

Тася оцени скромността на своя нов познат, 
но все пак кокетно забеляза: 

-- Охо!... Какъв сте прибързан, току-що се 
запознахме и веднага на театър... 

Тася избра и купи харесалия и букет от рози 
а гергини. 
-- Чудесен букет -- похвали цветята й Руш- 
чински и се заинтересува: -- Кого ще ощастли- 
вите с него? 


-- Тайна! -- отговори Тася. -- А за да не за-4- 


виждате -- ето ви! 

Тя извади от букета една яркочервена роза и 
я забоде на сакото на Рушчински. 

-- Това ев знак на благодарност за спася- 
ването на моята чантичка - - каза тя, смеейки се. 

Тася се раздели с Рушчински с повишено на- 
строение и неосъзнато вълнение. Той й хареса и 
по външността си, и по маниерите си, а освен 
това нали той именно й оказа такава голяма 
услуга оная вечер. С усета на жена Тася чувст- 
вуваше, че и тя е направила впечатление на но- 
вия си познат. Неговата покана за театър даже 
я поласка. Но неудобно е още първия ден да се 
съгласи. Освен това как ще погледне на това 
мъжът й?... На въпроса на Рушчински, кога 
ще я види отново, Тася неопределено отговори, 
че е възможно угре през същото време, тук... 
Те обича цветята и често купува. Може би и 
утре също... Но за себе си тя веднага реши, че 
ще дойде непременно. 

ВБъзбудена, Тася се отправи към къщи. Пред 
самия вход тя се сблъска с племенника на съсед- 
ката Ана Андреевна. 

-- Володя, вие към нас ли? -- запита Тася, 
усмихвайки се привегливо на младежа. 

-- Към вас, Таисия Игнатиевна -- отговори 
той, показвайки пакета книги, които носеше под 
мишница. -- Изпитите започват... Какъв чу- 

десен букет имате... -- Володя с възхищение 
погледна цветята. -- Подарък? 

-- Който иска много да знае, бързо остарява 
--- засмя се Тася. 


-- А аз мисля обратното -- поклати глава 
младежът. -- Повече ако зная, ще започна да 
младея. -. 


Разменяйки шеговити фрази, те влязоха в 
апартамента и се разделиха всеки в стаята си. 

За срещата си с Рушчински Тася нищо не ка- 
за на мъжа си. Защо? На тоя въпрос като че 
ли и самата тя не можеше да отговори. Да се 
връща към разговора за чантичката не й се 
искаше, а познанството с Рушчински изведнъж, 
въпреки волята й, придоби някак си личен, ин- 
тимен характер. Нали утре тя пак ще го види. 
И за утрешния ден ли да разкаже? Не, не си 
струва, няма смисъл... 

На следващия ден Тася вървеше към пазара 
за цветя с двойнствено чувство: искаше и се 
Рушчински да не дойде и с това да завърши по- 
знанството си с него и едновременно й се искаше 
той да е тук, да я чака, да говори с нея. 

Високата фигура на Рушчински тя видя още 
отдалече. Той бързаше насреща и й подаде не- 
голям, но отлично подбран букет цветя. 

-- Вчера вие ми подарихте роза в знак на на- 
града за спасяването на вашата чантичка -- 
каза той, широко усмихвайки се, -- а днес при- 
емете този скромен букет от мен в знак на наше- 
то познанство и бъдеща дружба. 

Той продължително загледа младата жена и 
Тася се изчерви, поблагодари и взе букета. На- 
ли обичаше цветята, не можеше да откаже. 

През този ден те не се разделиха веднага, 
дълго бродиха по Ленинградското шосе, а кога- 
то изгладняха и Тася се измори, се отбиха в 
стадиона „Динамо“ и обядваха в летния ресто- 
рант. След тая среща последва друга, трета. Те 
се срещаха всеки ден. Рушчински бе неизменно 
коректен, весел и щедър в разходите. Те ходеха 
на кино, бродеха из Парка за култура и отдих 
„Горки“, разхождаха се с лодка. 


На Тася бе приятно да прекарва времето си 
с новия познат. Тя можеше да бъбре с него за 
всичко. Той не сковаваше мисълта й, с една ду- 
ма, приличаше на тези, които тя познаваше от- 
давна, преди да се омъжи. Рушчински на драго 
сърце говореше на всички теми... изглежда той 
много е чел, много е преживял. Но странно, зна- 
вията му бяха някак книжни. Той разказваше 
ва Тася, че често и продължително пътува по 
страната, обаче нищо характерно, запомнящо се 
за хора, за места, в които е ходил, не можеше 
да разкаже. Всъщност Тася и не се интересува- 
ше особено от това. С него бе приятно, а главно- 
то -- весело. Обаче ако някой кажеше на Тася, 
че е влюбена в Рушчински, тя искрено би се раз- 
смяла. О не! Тя обича само Ваня -- умния, сери- 
озния, а това е просто така приятно прекарване 
на времето и нищо повече. 


А в къщи всичко си вървеше по старому. Как- 
то по-рано Иван Василиевич се връщаше късно 
от службата. Работата му се приближаваше 
към своя край. Сега по-често, отколкото преди, 
след набързо изядената вечеря той бързаше 
към писалищната си маса и почти до сутринта 

продължаваше да пише, да чертае, да изчисля- 
ва. Работният ден не му стигаше. 

Както и по-рано, всеки ден в апартамента се 
появяваше племенникът на Ана Андреевна -- 
Володя, с обикновения пакет книги в ръце. Той 
тихо минаваше в стаята на леля си, където съ- 
що се занимаваше, работеше, четеше. 

Тася не веднъж се канеше, но никак не мо- 
жеше да намери време да покани младежа ня- 
къде. Тя прекарваше почти всички дни навъп 
ст къщи, По при случайните срещи с Володя, 
когато той неизменно приятелски я поздравя- 
ваше, тя чувствуваше някакво угризение на съ- 
вестта: все пак би следвало да развлече младе- 
жа, да му покаже Москва. 

Понякога, късно вечер, когато мъжът й ра- 
Сотеше в съседната стая, Тася. свила крака на 
дивана, се мъчеше да анализира своите чувства 
и постъпки. Тя се успокояваше с това, че със 
срещите си с Рушчински запълня всъщност сво- 
бодното си време, а обича все пак само своя 
Ванюшка. И не му разказва нищо, защото не 
иска да го тревожи. Нали няма нищо, освен лек 
флирт... 

А и самият Рушчински се държи много сдър- 
жано и никакви опити за по-близки отношения 
не прави. Наистина той често разпитва как 
живее Тася, какви са отнощенията й с мъжа й, 
какво прави той, кога се връща в къщи, разказ- 
ра ли й за своята работа, за своите открития. 
Всички тези въпроси не са нищо друго, освен 
признак на внимание към нея и уважение към 
нейния мил Ваня -- талантливия инженер и из: 
сбретател. Рушчински й каза между другото, че 

веднъж в научни среди слушал отзиви за Бара- 
бихин като за талантлив конструктор с голямо 
бъдеще. И Тася бе благодарна на Рушчински за 
тази похвала. 

Изобщо Тася реши, че нейната съвест е чиста 
пред мъжа й и няма защо да се упреква. 

... Неделният ден бе прекрасен -- слънчев, 
горещ. На небето -- нито облаче. Лек ветрец 
едва поклащаше листата на дърветата, прост- 
рели се надлъж край улицата. 

Иван Василиевич Барабихин късно вечерта 
стпътува от Москва. Предстояха сериозни из- 
пробвания на новия самолет. Андрей предва- 
рително предупреди, че в неделя сутринта оти- 
ва при Зоя, ще прекара при нея целия ден и 
може да прескочи при сестра си, но късно ве- 
черта. 

Тася стана рано. Предстоеше и среща с Юрий 
(тя така вече наричаше Рушчински), а до сре- 
шата с него тряваше да се отбие при фризьора 
да си направи маникюра. 

Когато Тася излезе в коридора, съседката 
Ана Андреевна домакинствуваше в кухнята. На 
въпроса на Тася, ще бъде ли в къщи, Ана Ан- 
дреевна каза, че скоро ще отиде у познати. 

-- В такъв случай не забравяйте да вземете 
ключа от входната врата. Аз ще се върна 
късно... 

Последните думи Тася произнесе вече зад 
вратата. 

По пътя към мястото на срещата (днес то бс 
във вестибюла на станцията на метрото „Со- 
кол“) Тася мислеше, че все пак много мал- 
ко познава Рушчински. Къде например живее 


101 


той? На нейния въпрос за това Рушчински от- 
говори че неговите жилищни условия за съжа- 
ление не са „блестящи“. „Скитам от място на 
място, все чакам кога в Моссъвета ще ми дой- 
де ред за стая.“ Първата си среща с Тася той 
обясни с щастлива случайност. През тази ве- 
чер той се забавил при един приятел, който 
живее съвсем наблизо до Барабихини. Рушчин- 
ски изрази надежда, че когато Тася го опознае 
повече, тя ще се отнася съвсем добре с него, с 
Рушчински, и ще приеме поканата му да отидат 
в неговия приятел. Има ли той определено ра- 
ботно време? Има, разбира се, но в редакцията 
за такива дреболии не се заяждат: пиши, когато 
искаш, само донасяй готов материал. Ерген ли 
е, както казваше той по-рано? О да, ерген е. 
Ако той срещнеше на времето Тася или такава 
жена като нея, всичко би било иначе... 

Рушчински вече стоеше до входа на метрото. 
Той бе със светъл спортен костюм, с преметнат 
през рамото фотоапарат. В ръцете му изящна 
кафява шапка. Рушчински изглеждаше много 
привлекателен и минаващите покрай него де- 
войки крадешком го поглеждаха. Той изтича 
срешу Тася, здраво стисна в дланите си нейните 
малки ръце и се наклони да ги целуне. 

-- Вие закъснявате? -- с лек упрек произнесе 
той. 

-- Само десет минути... Това не се смята -- 
смеейки се, възрази Тася и се заинтересува: 

-- Къде ще идем днес? В Химки? Хайде да се 
поразходим с лодка... Но какво ви е, Юрий, 
вие сте някак странен днес? -- запита тя Руш- 
ЧИНСКИ. 

И действително винаги веселият и подвижен 
Рушчински днес изглеждаше състарен, някак 
мрачен и неразбираем. Той стоеше пред Тася в 
напрегната поза. Усмивката изчезна от лицето 
му, на скулите му изпъкнаха подутини. 

-- Какво вие? -- повтори Тася. 

-- Нищо особено, уверявам ви -- като се за- 
-бави за секунда, отговори Рушчински. -- Прос- 
то съм уморен. Много работих. Ето и сега -- 
направо идвам от редакцията. -- Той показа 
папката и добави: -- При това малко ме заболя 
и кракът... Какво да правиш, рана, получена 
още в четиридесет и втора година. Но нищо, сега 
вече е по-добре. 

Рушчински хвана Тася под ръка и я поведе 
настрана от метрото. 

-- Къде ще ходим? -- учуди се Тася. -- Ако 
стиваме в Химки, трябва да вземем автобуса. 

-- Ще отидем с такси. -- Рушчински ускори 
крачки, увличайки след себе си Тася. 

В мълчание те изминаха почти един квартал. 
„Колко е неудобно, ние сме почти до нашата 
къща“ -- помисли Тася, боязливо оглеждайки 
се встрани и стараейки се внимателно да осво- 
боди ръката си. Но Рушчински даже не забеля- 
за жеста й. Той вървеше, намръщил вежди, 
плътно стиснал устни, като че ли мислеше съв- 
сем за друго. 

„Тю, какъв невежа!“ -- с обида помисли мла- 
лата жена. Стана й неловко, интересът й към 
предстоящата разходка изчезна и тя вече съ 
жаляваше, че се е срещнала днес с Рушчински. 

Разсъжденията на Тася бяха прекъснати по 
най-пеочаквап начин. Ръката па спътника треп- 

на, той глухо застена. Като повдигна уплашено 
очи, Тася видя изкривеното от болка лице на 
Рушчински. 

-- Дявол да го вземе... Не мога да ходя -- 
смутено промърмори той. -- Адска болка. Това 
се случва с мене. Скоро всичко ще мине. 

Той безпомощно се огледа. 

Не мога да стоя на крака. Трябва да забин- 
товам крака си... И... тогава ще ми по- 
олекне. 

Тася смутено мълчеше. Какво да прави? Но 
смущението й бързо премина. Тя се сети, че 
Юрий Рушчински, без да мисли, и помогна в 
трудча минута... А защо тя?.. И Тася се 
реши. 

-- Да вървим -- твърдо каза тя. -- В къщи 
сега няма никой. Вие ще поседите, ще забинто- 
вате крака си и всичко ще мине. Да вървим. 

-- Благодаря ви -- прошепна Рушчински и 
гръгна с Тася. 

Девета глава 


СКОКЪТ НА „ЯГУАР“ 


Дните на отпуска летяха бързо и весело. Хим- 
кинският плаж, стадионът „Динамо“, разходки 
със Зоя в Сребърната борова гора и парковете 
на столицата, музеи, кино и главно никакви 
задължения! Разхождай се и почивай колкото 
искаш! И само календарът, който висеше на 
стената в хотела, напомняше на Андрей как 
бързо летят дните. 

От отпуска Андрей бе напълно доволен. Ця- 
лата набелязана програма за почивката се из- 
пълняваше почти без изменения. Даже „реши- 
телното“ обяснение със Зоя беше много спо- 
лучливо и някак естествено, просто се превърна 
в разговор на двама влюбени, които в такива 
минути много малко следят смисъла на развъл- 
кувано произнесените думи, но с цялото си сър- 
це, с цялото си същество разбират, че отсега 
те завипаги принадлежат един на друг. 

Изобщо всичко вървеше отлично. И само ми- 
сълта за злополучния берлински подарък току- 
виж от време на време помрачаваше настрое- 
нието на Андрей. През време на отпуска той 
почти нищо ново не узна. Обаче се успокоява- 
ше, че до заминаването за Берлин оставаше 
още много време и полковник Димов сигурно 

ве го е забравил и ще го извика да поговорят, 
да му обясни... 

В Барабихини Андрей ходеше рядко. Тася 
виждаше само понякога, за няколко минути; тя 
винаги бързаше занякъде, но пак упрекваше 
брат си, че по цели дни се губи и нито веднъж 
не е довел у тях своята годеница Зоя. 


С Иван Василиевич Барабихин Андрей се виж- 
даше още по-рялко. Инженер-майорът рано оти- 
ваше на работа, в къщи се връщаше късно и 
често, според думите на Тася. се у„диняваше в 
своя кабинет -- светая светих! -- и още дълго, 
снел куртката, работеше на писалищната маса. 
На Андрей се искаше понякога да намине, да 
побъбрят с Иван Василиевич, па дори и да е 
късно. Но той не се решаваше, тъй като, откро- 
вено казано, не. само уважаваше, но даже малко 
се боеше от своя учен роднина. Неудобно е ня- 
как да го откъсва от важната и отговорна ра- 
бота. 


В събота пано сутринта Анлрей се съещна със 
Зоя, която бе своболна. Те отидоха извън града, 
изкъпаха се, обядваха в малко тихо ресторантче, 
вечерта Отидоха на театър и уморени, доволни 
ст добре прекарания ден, се връщаха в къщи. 
Селпали на пейката, близо до къщата, в която 
живееше девойката, те говореха за своя бъдеш 
живот, кроеха планове, които веднага заменяха 
с други, и даже спореха безобидно и весело за 
разни дреболии. 


През ношта стана хлално. Девойката с. сви- 
ваше и притискаше към Анлрей ив тези мину- 
ти той се чувствувате особено шастлип 

В хотела Андрей се върна късно. Тихо, за да 
не събуди съседите, той се приближи до леглото 
си, съблече се и след няколко минути заспа дъл- 
бок, здрав сън. 

Сутринта дежурният събуди Андрей и му 
съобщи, че го викат по телефона. 

Андрей веднага позна спокойния, малко хрип- 
кав глас. Полковник Димов молеше лейтенант 
Рябинин да отиде при него в Министерството. 
Сергей Сергеевич се извини, че го безпокои з 
„ празничен ден, но станало необходимо да се 
видят и поговорят. 

След половин час лейтенантът, избръснат и 
стегнат, излезе от хотела. Неделният ден срещна 
Андрей Рябинин с яркото си слънце, със свире- 
нето на колите, с шума и смеха на празничната 
тълпа. На площада стояха красиви таксита с 
околовръстни ивички от шахматни квадратчета. 
Андрей се приближи до крайната кола... 

В Министерството цареше дълбока и както 
се стори на лейтенанта, тържествена тишина. 
Сергей Сергеевич Димов седеше на масата и 
пишеше. Той любезно, като стар познат, по- 
срещна лейтенанта, покани го да седне и му 
предложи цигара. 

-- Моля, запалете! Аз имам да попиша малко. 


Полковникът продължаваше да пише, а лей- 
тенантът седеше, пушеше и мислеше. Мина му 
мисълта, че Димов, както и Барабихин, посве- 
щава по-голямата част от живота си на рабо- 
тата. Интересно, има ли полковникът семейст- 
во? Ако има, то навярно сега е някъде на вила. 
Може би домашните са чакали полковника вче- 

ра, а той не е отишъл, и днес също не е отишъл. 
С някаква неочаквано нахлула топлина Анлрей 
погледна наведената бяла глава на Сергей Сер- 
геевич, неговите големи работнически леко тре- 
перещи ръце. -- „Това е от преумора“ -- по- 
мисли лейтенантът и отмести погледа си. Про- 
зорецът бе отворен, на перваза стоеше ваза с 
увяхващи цветя. 

-- Готово! -- весело произнесе Димов и се 
сблегна на стола. -- Признайте си, другарю 
лейтенат, в графика ви за днес не бе предвидена 
среща с мен? 

Андрей не очакваше такова начало и малко 
се смути. 

-- Искрено казано -- продължи Сергей Сер- 
геевич, -- самият аз исках по-иначе да прека- 
рам тази неделя. Ще ви кажа под секрет, дя- 
волски обичам да играя волейбол. -- Той се ус- 
михна и се почеса по тила. -- Ние в Илинско 
организирахме от летовници отбор със страш- 
кото име „Илински сборен отбор“. Как ви се 
вижда, а? Звучи не по-лошо от „Динамо сбо- 
рен“! Ето капитанът на отбора. -- Той посочи 
с пръст снимка на момче, която бе под стъкло- 
то. -- Сърдит капитан. Навярно ще ме изключи 
за недисциплинираност. Втора неделя не се явя- 
вам на тренировка. 

Сергей Сергеевич съвсем по детски разтвори 
ръце. Андрей, усмихвайки се, го гледаше. 

-- Аувас всичко наред ли е? -- запита Сер- 
гей Сергеевич. 

-- Всичко ев ред, другарю полковник! 

-- Каке сестра ви? 

-- Здрава е! -- отговори Андрей и наведе 
глава. Той чувствуваше върху себе си изпита- 
телния, внимателен поглед на Димов. Като по- 
мълча малко, полковникът заговори равномер- 
но и тихо: 

-- Аз много добре ви разбирам, Андрей Игна- 
тиевич. 

Димов за първи път се обърна към Рябанин 
със собственото му и бащино име и това про- 
звуча някак особено приятелски. 

-- Разбирам и вас, и вашето положение... 
Бие чакате от мен подробности, обяснения. Но, 
макар че днес ще ви разкажа нещичко, вие сам 
разберете, че в нашата работа мълчанието е 
първото и задължително правило. Ще дойде 
време и вие ще узнаете всичко, което трябва и 
може. А засега ще почакате. От това сме заин- 
тересувани всички ние и най-напред вашата сес- 
тра... За нея във вашата глава се въртят вся- 
какви предположения. Затова искам да ви по- 
моля: не бързайте да правите изводи. Прибър- 
заните изводи обикновено са погрешни. Съв- 
сем неотдавна -- Сергей Сергеевич се усмихна 
-- съветвах за същото и друг млад човек... 

Димов направи пауза и продължи: 

-- Аз ви поканих, другарю лейтенант, по след- 
ния повод. Работата, която ние с вас започнах- 
ме, е сериозна работа... Затяга се сложен въ- 
зел. И аз ви моля още днес, под какъвто и да е 
предлог, да се преместите в квартирата на ва- 
шщите родпини Барабихини. Ще кажете напри- 
мер, че хотелът е в ремонт или... Измислете 
нещо и се пренасяйте. Освен това ви моля в най- 

близките два-три дни да не оставяте сестра си 
сама. Разбирам, че това нарушава личните ви 
планове... Но какво да се прави, тъй трябва. 

Рябинин недоумяващо повдигна рамене. 

-- Аз съм готов... Но не разбирам напълно, 
другарю полковник. 

Димов разтвори ръце: ; 

-- Ще разберете... после ще разберете, лей- 
тенант. Всичко с времето си. Надявам се, мол- 
бата ми ще бъде изпълнена? 

-- Разбира се, другарю полковник. 

-- А сега, лейтенант, втора молба. Работата, 
която ние с вас започнахме тук, ще продължи 
без съмнение и в Берлин. Когато се върнете в 
Берлин, възможно е към вашата личност да 
Съде насочено вниманието на чуждите разуз- 
навачи. Към вас, към вашия познат инженер 
Костромин, към сина на фрау Хартвиг... 

На лицето на Рябинин бе изписано такова 
искрено учудване, че Димов даже се усмихна: 

-- Да, да, не се учудвайте... Борба! Врагът 
търси всички ходове, всички вратички... Пре- 
ди да заминете аз специално ви поканих, за 
да ви предупредя за това -- вие ще трябва да 
ме посетите и аз ще ви дам някои съвети как 
га се държите, какво да правите в тоя или оня 
случай. 

-- Добре, другарю полковник. Ще бъде из: 
пълнено. 

-- Уверен съм!... Възможно е да се наложи 
да се сблъскате с този господин, който видяхте 
в къщата на Марта Хартвиг. Мога да ви кажа, 
че този старец не е никой друг, освен собствени- 
кът на оказионен магазин в Берлин, Густав 

Щруме. .. Това е, тъй да се каже, „неговото 
официално лице. Така. 

Сергей Сергеевич почука с пръсти по масата. 

-...Но най-вероятното е, че господин Щруме 
не е само и преди всичко търговец и собственик 
ка магазин. Той се занимава и с други, не тър- 
говски работи. За това ние също ще узнаем в 
най-близко време -- уверено добави полковни- 
кът. 

Рябинин не издържа. 

-- Значи Хартвиг!... А аз й вярвах! 

С движение на ръката Димов спря развълну- 
вания лейтенант. 

-- Аз току-що ви съветвах, другарю лейте- 
нант, да не правите прибързани изводи. Най- 
лесно е да обвиниш човек, особено в негово от- 
съствие. Старата Марта Хартвиг, както ми се 
струва, именно затуй е загинала, защото е 
била честна жена и е можела да разобличи 
Щруме, а може би и не само него... Не тол- 
кова отдавна тя е изгубила мъжа си, изгуби- 
ла е братята си. Нейният по-голям син е бил 
умъртвен в подземията на гестапо. Осганалият, 
по-малкият, шофьорът на берлинско такси -- е 
активист от Съюза на свободната германска 
младеж. Той винаги може да стане жертва на 
подкупени хулигани и провокатори. Кой знае, 
може би когато господин Щруме е принужда- 
вал Марта Хартвиг да предаде подаръка на 
вашата сестра, той я е заплашвал, че при от- 
каз ще бъде ликвидиран единственият й син. 
Каква е била целта не зная, все още не 
зная... А когато всичко туй се е провалило -- 
те са я убили, за да заличат следите. 

Сергей Сергеевич помълча и добави: 

-- При това подаръкът е бил съвсем без- 
обиден, всичко на всичко едно малко пръстенче. 

-- Другарю полковник -- нерешително и раз- 
вълнувано запита Рябинин, -- но сестра ми, 
Тася, каква роля има в цялата тая работа? 

В гласа на Андрей звучеше тъга и Сергей 
Сергеевич разбра, че трябва някак да разсее 
съмненията на младежа, да го поободри. 

Сергей Сергеевич стана от бюрото, хвана 
лейтенанта за ръка, накара го да седне на ди- 
вана и сам седна до него. Дълго време мълча, 
после неочаквано стана, приближи се до про- 
зореца и започна да разглежда окапващите 
цветя. 

-- Забравиха водата да им сменят и ето -- 
ще окапят, разбира се! -- промърмори той, вни- 
мателно събирайки падналите на перваза ли- 
стенца. 

-- Така, така, лейтенант -- замислено за- 
говори той, връщайки се и сядайки на дива- 
на. -- Твърде често ние забравяме, че всяко 
живо същество иска внимание, грижи и лю- 
бов... Аз прочетох днес сутринта една семей- 
на история и се опитах да направя някои из- 
води. Ето, слушайте... 

... Живяла едно време девойка, весела и 
палава. Родителите си тя загубила през пър- 
вата година на войната. Живяла при леля си -- 
простичка еснафка. Самостоятелност получила 
девойката рано, а на сериозно отнощение към 
живота не се научила. Хей така лекомислено 
като пеперуда се носела в живота, добре че все 
пак станала добричка девойка. Имала тя брат, 

шлаат 


комсомолец, сериозен момък. Но той отишъл 
във военното училище, станал зает човек и поч- 
ти я изгубил от погледа си. Скоро девойката 
се омъжила за много добър и пак така много 
зает човек и веднага заминала с него в чуж- 
бина. Но и там всъщност тя била изоставена 
сама на себе си. Всички били заети, на всички 
не им било до нея. В чужбина младата же- 
ка извършила доста глупости... Но за щастие 
скоро се върнала в родината... Родило им се 
детенце, родителите треперели над него... 
Но момченцето умряло, преди да навърши две 
годинки... И жената отново е сама. Наистина 
мнозина оползотворяват силите си, отиват да 
се учат, да работят. С жената, за която ви раз- 
казвам, лейтенант, това не станало... 

Сергей Сергеевич замлъкна. Извади цигара, 
запали и продължи: # 

-- Тук засега семейната история се пре- 
късва. Но за себе си, другарю лейтенант, аз 
съм си вменил в дълг правилото, като срещна 
хора, подобни на тази девойка, или дори без да 
ги срещам, а просто като узная нещо за тях, 
особено старателно да търся: къде свършва 
грешката и къде започва престъплението... 

Андрей Рябинин, затаил дъх, слушаше Сер- 
гей Сергеевич. Той прекрасно разбираше за 
кого говори полковникът и очакваше послед- 
ният да продължи разговора. Но полковникът 
нищо повече не каза. Той започна разсеяно 
да поглежда към прозореца и даже, както се 
стори на лейтенанта, да размишлява за нещо 
друго. 

Настъпи продължително мълчание. Неочак- 
вано полковникът запита: 

-- Вие казахте ли на сестра си за пръстена? 

-- Да. 

-- И какво? 

-- Нищо. Учуди се, съжаляваше, че не е 
получила чуждестранното пръстенче, и след по- 
ловин час забрави. 


На лицето на Сергей Сергеевич се появи са- 
модоволна усмивка. Той се обърна към Ряби- 
нин и започна да му задава най-обикновени въ- 
проси: къде ходи лейтенантът, добре ли пре- 
карва отпуска си, ходил ли е в Третяковската 
галерия, разгледал ли е всички станции на 
метрото?... 


Почти на всички въпроси Андрей отговаряше 
утвърдително. Той действително бе успял за 
кратък срок да види много неща и отново се 
чувствуваше като стар московчанин. 


Телефонен звън прекъсна разговора им. 


Сергей Сергеевич бързо отиде до бюрото и 
вдигна телефонната слушалка. Той внимател- 
но слушаше всичко, което му съобщаваха по 
телефона, и лицето му изведнъж стана напрег- 
нато и даже тревожно. От време на време той 
казваше по една-две думи: „Тъй, разбрано... 
Добре...“ После добави: „Стойте на мястото 
си. Аз ей сега ще дойда... Да, да ще дойда...“ 


Димов се обърна към Рябинин и в отговор на 
геговия мълчалив и недоумяващ поглед ре- 
шително и рязко каза: 

-- Да вървим у Барабихини, у вашата се- 


стра... 

-- Какво се е случило? - Рябинин бързо 
стана. 

-- Звярът е излязъл на открит път и ние 
вървим по неговите следи... По-бързо! 


А през това време в кнартирата на Бараби- 
хини се разиграваше трагичното, но още не по- 
следно действие от постановката, автори и ре- 
жисьори на която бяха шефовете на отвъдоке- 
анското разузнаване, заседнали в Западен Бер- 
ЛИН. 

... Когато Рушчински, куцайки, влезе в 
стаята, която Тася наричаше столова, той бър- 
зо се огледа. Погледът на професионално на- 
битото му око се плъзна по мебелите, по сте- 
ните, украсени с цветни чинийки и гравюри, и 
се спря върху масичката, на която стоеше не- 
голям радиограмофон. След това той се отпус- 
ка в широкото кресло, което Тася грижливо 
му предложи, облегна се и изопна крака. 

-- Много ли ви боли? -- запита Тася. -- Аз 
ей сега ще донеса бинт. 

Тя започна да рови в шкафа и извади до- 
машната аптечка, но Рушчински я спря. 

-- Не трябва -- каза той. 

Тася с недоумение се огледа наоколо и ви- 
дя, че нейният познат вече съвсем добре седи 
в креслото и от лицето му е изчезнало стра- 
далческото изражение. 

-- Не трябва, Таисия Игнатиевна -- повто- 
ри той. -- Седнете, моля ви се. Аз трябва да 
поговоря с вас по много сериозна работа. 

-- Но кракът ви... Нима вече ви мина? 

- Да, мина... Моля ви се, седнете! 

В гласа на Рушчински Тася долови едва за- 
бележима нотка на нетърпение. Тя седна на 
стола до креслото и шеговито запита: 

-- За каква сериозна работа ще ми говори- 
те? Да не искате да ми се обяснявате в любов? 
Моля не забравяйте -- аз имам мъж. 

-- За него именно искам да поговоря с вас-- 
“бавно, но отчетливо каза Рушчински. 

За Ваня?... С какво пък той ви е толкоз 
заинтересувал? 

Но Рушчински не отговори веднага. Той вни- 
мателно погледна младата жена, облиза с език 
внезапно изсъхналите си устни и като стисна 
облегалата на креслото, като че ли цял се по- 
даде напред. 

Сега той поставяше на карта всичко. Кръгът 
се затваряше. Той бе уверен, че изпълнявайки 
задачата, получена в Берлин, не е допуснал 
нито една грешка, не е претърпял несполука, 
и все пак се вълнуваше. В случай на успех го 
чакаха пари, много пари... Той ще може го- 
лина, две за нищо да не мисли, да живее само 
за удоволствие. А в случай на неуспех... Но 
неуспех не можеше да има. Тази лекомислена 
млада жена, която сега седи до него, ев ръ- 
цете му! 

Риск? Да, риск, но кой ли при неговото по- 
ложение не рискува? Замайваща неочакваност, 
внезапност, челен удар -- ето кое ще осигури 
успеха. Времето не чака, шефовете го подкан- 
ват 

Съвсем неотдавна на Рушчински, наистина 
тогава той не бе Рушчински, се наложи да из- 

пълнява подобна задача в Германия, но тога- 
ва всичко бе по-просто, а сега... 

-- Слушайте, Таисия Игнатиевна -- той за- 
почна тихо и хитро. -- Интересува ме работата 
на вашия мъж, някои цифри, изчисления, чер- 
тежи. Аз знам, вие ми разказахте, че Иван Ва- 
силиевич много работи в къщи... 

Тася, широко разтворила очи, гледаше своя 
гост и усмивката постепенно изчезна от по- 
бСледнялото й лице. А Рушчински продължа- 
ваше: 

-- Аз не искам да ме разберете погрешно, 
вие сте ми скъпа, скъпа ми е вашата чест, ва- 
шето добро име. Но аз нямам избор. Аз мога 
ей сега, тук, веднага Да ви предам документи, 
които ви компрометират, но само при едно ус- 
ловие. Дайте да прегледам материалите на 
вашия мъж. Неговите бележници, чернови, те- 
традки, дайте ми възможност да прегледам не- 
говата желязна каса и чекмеджето на бюрото 
му. Аз нищо няма да взема, уверявам, аз са- 
мо... -- Рушчински посочи фотоапарата си. 

-- Негодник! -- задъхвайки се, проговори Та- 
ся и скочи от стола. -- Ето какъв сте били вие! 
Веднага се махайте, иначе аз... 

-- Успокойте се! -- Рушчински стана и при- 
стъпи към нея. -- Имам съвсем малко време, 
за да ви доказвам, че не съм ви враг, а прия- 
тел. Съвсем не искам да давам гласност на 
срещите ви с мен, на посещението ми във ва- 
шия дом. Всичко това едва ли ще бъде прият- 
во на майор Барабихин. Но дори и това не е 
най-важното... Ето! -- Рушчински отвори пап- 
ката си, извади няколко неголеми хартийки, 

подобни на бланки за фототелеграми, и ги под- 
несе към очите на Барабихина. 

-- Това са копия на вашите разписки, които 
сте давали в Берлин на господин Щруме... 
Можете да се уверите. 

Тася погледна хартийките. Да, това бе ней- 
ният почерк... „Разписка. Дадена на господин 
Щруме в уверение на това, че...“ А ето втора- 
та разписка, третата... 

За секунда й стана по-леко. Защо да са пък 
неприятни тези документи? Тя няколко пъти 
взема неща на кредит, даваше разписки, после 
изплати всичко... Какво пък лошо има тук? 

Притискайки ръце към силно биещото си сър- 
це и стараейки се да говори колкото може по- 
спокойно и по-твърдо, тя отговори: 

-- Аз не знам как са попаднали у вас тия 
копия... Можете да ги пратите, където иска- 
те... Аз купувах от магазина на господин Щру- 
ме -- и за всичко съм си уредила сметките с 
него. 


-- Уредихте ги -- насмешливо провлече 
Рушчински. --„А къде са доказателствата? Не, 
вие не сте ги уредили... За услугите, които 


ви е оказал господин Щруме, той иска също 
услуга. Тази, за която вече ви казах... 
Услуга!... За миг в паметта на Тася изплу- 
ва картината на последната й среща с Шруме. 
Едва превил в полупоклон високата си слаба 
фигура, този любезен старец говореше нещо 
такова -- услуга за услуга. Той действително й 
оказа услуга, давайки й неща на кредит, но 
„каква услуга можеше да му окаже тя? Тогава 
Тася не придаде никакво значение на неговите 

думи, тъй както не придаваше значение и на 
разписките. Излишна формалност! Чак след 
бурното обяснение с мъжа си тя започна смът- 
но да се досеща, че Щруме не току-тъй толкоз 
охотно й предоставяше кредит и даже й каз- 
ваше да не се стеснява и да взема повече... 
Очевидно той е имал някакви неизвестни за 
нея, тайни намерения. И неговият съвет нищо 
да не казва на мъжа си, и неговите думи за 
взаимна тайна придобиха нов, опасен смисъл. 

Да, още там, в Берлин, Тася започна да раз- 
бипа, че е извършила голяма грешка, и затова 
тъй настойчиво подканяше мъжа си по-скоро 
да отпътуват обратно за Москва. Изглеждаше, 
че всичко отдавна вече е минало и никога за 
пищо няма да се наложи да си спомня. И ето 
днес, сега, на нея й напомниха за това. Може- 
ше ли тя дори и да помисли, че ще се наложи 
така ужасно да се разплаща за своите постъп- 
ки там, в Берлин!... Как може тя сега да до- 
каже, че не е давала никакви обещания на 
Щруме, че напълно си е уредила сметките с 
него и че изобщо дори и не е мислела за нещо 
лошо?... 

Да, доказателства Барабихина нямаше. От- 
чаяние и страх притисна гърдите й... 

-- Махайте се веднага! Махайте се! Ще вя- 


кам за помощ! -- говореше тя. 
Рушчински застрашително дигна ръка. 
-- По-тихо! -- властно каза той. - Вие ще 


се погубите! Не забравяйте мъжа си... Тези 
документи значи не са достатъчни? Добре! Ще 
ги представя още един, който потвърждава ва- 
шите отношения с Щруме. Ето го! 

Рушчински пристъпи към радиограмофона, с 
Сързо движение отвори капака, извади от пап- 
ката си целулоидна грамофонна плоча и пусна 
радиограмофона. В стаята прозвуча чудесна- 
та руска песен „Метелица“. Пееше Лемешев. 
Тася повдигна глава и с разширени от учуд- 
ване и страдание очи следеше Рушчински. Ка- 
то постави плочата, той запуши и погледна Та- 
ся. За миг песента като че ли я откъсна от 
кошмара, който я омотаваше, душеше. 

„Тъг постой, постой, красавица моя...“ -- 
пееше Лемешев. И изведнъж песента прекъсна. 
Настъпи пауза и след това скърцащ сух глас 
на развален руски език ясно произнесе: 

„Нека фрау Барабихин не се вълнува... То- 
ва е мой клайне презент, фрау...“ 

„О, господин Щруме -- чу Тася своя глас, -- 
по как ще погледне на това мъжът ми?“ 

И отново скърцане на развален руски език: 


„Вие сте умен жена. Мъж не трябва нищо 
знайт... Ние с фрау Барабихин ще имаме -- 
каке по руски -- гехайм... тайна... Някога 
фрау за услугата също ще ми направи услуга... 
Абер алес... Всичко ще бъде тайна...“ 

Рушчински, като пъхна угарката в пепелни- 
гата, спря диска на радиограмофона и сне пло- 
чата. 

-- Чухте ли? -- запита той. -- Уверихте ли 
се? Мисля, че не ще ви достави удоволствие 
да чуете тази плоча още един път в кабинета 
ка следователя, след като ви арестуват, а може 
би и не само вас... 

Тася бе напълно смазана, губеше последните 
остатъци от сили и самообладание. Рушчин- 
ски виждаше това и бързаше. 

-- Аз ще ви оставя всичко това, което вие 
прочетохте и чухте сега, и ще се махна, ще 
изчезна. Вие никога повече няма да ме види- 
те, чувате ли -- никога! Но услуга за услуга. 
Аз ще отида в кабинета, ще прегледам книжа- 
та и никой, нито една човешка душа, не ще 
узнае за това. 

Говорейки това, Рушчински лъжеше. Той от- 
лично разбираше, че ако се съгласи за такава 
„единствена“ услуга, Барабихина окончателно 
ще бъде в неговите ръце. Следващия път той 
няма да се церемони с нея. 

Той приближи до вратата на кабинета и хва- 
на дръжката. Спряла се, Тася с изумен поглед 
следеше страшния си гост... Какво да прави, 
какво да прави?!! 

Рушчински вече отвори вратата и пристъпи 
към писалищната маса, на която лежаха ня- 
какви книжа, бележници, книги. В очите на 
шпионина блеснаха алчни пламъчета. Той се 
наведе над бюрото, стараейки се да определи 
кое представлява най-голям интерес, което да 
фотографира най-напред. 

И в този момент, в този решаващ миг от 
коридора долетя звънкият глас на Володя: 

-- Таисия Игнатиевна! Тука ли сте? 

-- Тук съм, Володя! -- намери сили в себе 
си да извика Тася. 

-- След малко ще дойда при вас. 

Рушчински трепна и изруга шепнешком. Дя- 
волска работа! Всичко вървеше добре и извед- 
нъж тоя... Проклетия! 

Рушчински сви юмруци. Лицето му позеленя 
от ярост, но той веднага се овладя. Трябваше 
незабавно да предприеме нещо. Всяка секунда 
бе скъпа, ей сега тук ще влезе някой си трети 
и не се знае как ще се държи Барабихина. То- 
зи нелеп случай може да провали целия на- 
белязан и старателно разработен план. И то- 
гава край на „Ягуар-13“. Като узнае за про- 
вала, старецът в Берлин навярно ще изругае 
през зъби и... ще заповяда да го зачеркнат 
от списъка... 

Не, той не смята да се предава. Това, което 
не му се удаде днес, ще му се удаде утре, имен- 
ко утре. Може би това да е за хубаво. Бара- 
бихина ще се убеди в безизходността на свое- 
то положение, ще има достатъчно време да раз- 
мисли. И тогава... всичко по-нататък ще тръг- 
не по-леко. 

И Рушчински се реши. Почти без да мясли, 
той грабна от масата първия попаднал му под 
ръка бележник с тъмносиня корица и бързо се 
приближи към Барабихина. 

-- Утре точно в дванайсет ви чакам при стан- 


пията на метрото „Сокол“ -- шепнешком каза 
той. -- Ако не дойдете -- ето!...-- Той показа 
бележника на мъжа й. - Ще бъда прину- 
ден... Утре ще ви върна всичко -- бележни- 


ка, плочата, разписките... Чакам точно в два- 
найсет! 

Тася мълчаливо кимна с глава. Тя не може- 
ше да говори. 

-- Не се вълнувайте, девойче -- вече по- 
меко добави Рушчински, скривайки бележника 
в папката си. -- Само една малка услуга -- и 
вие ще бъдете свободна от всички ваши задъл- 
жения, от всички неприятности. Само една мал- 
ка услуга, за която никой никога не ще узпае-- 
повтори той, повдигна ръката йия целуна. 

-- Освен това вие ще получите много хубав 
подарък, много хубав -- подчерта той. -- Раз- 
берете, в туй е спасението и щастието на всич- 
ки нас -- вашето, на вашия мъж, на вашите 
роднини, моето. 

Рушчински умишлено постави себе си в по- 
редицата имена от хора, близки и скъпи на мла- 
дата жена. На такава „психологическа атака“ 
го учиха в разузнавателната школа. По думи- 
те на инструкторите и преподавателите такава 
атака винаги дава отличен резултат. 

Като кимна още веднъж с глава, Рушчин- 
ски си взе шапката и отвори вратата. В полу- 
тъмния коридор нямаше никой и той безпре- 
пятствено излезе навън. 

Хлопна входната врата и тоя звук като че 
ли събуди Тася. Тя се замята насам-натам из 
стаята. „Какво да правя? Боже мой, какво да 
правя? -- крайно възбудена шепнеше тя, блъ- 
скайки се като сляпа в столовете, масата, 
шкафчетата. Тя цялата трепереше. -- Какво да 
правя?“ 

Как неочаквано и бързо всичко се промени. 
От щастлива, весела и безгрижна тя се пре- 
върна в потисната и отчаяна жена. Колко ясно 
и слънчево бе преди малко, сутринта, и как 
всичко се помрачи сега... 

„Какво да правя? Ах, какво да правя?“ 

Тася за минута си представи лицето на мъ- 
жа си, който късно вечерта ще се върне в къ- 
щи. „Ванюшка, мили, любими!“ Какво ще му 
каже? Да скрие, да излъже? Или да падне пред 
него на колене, да му разкаже всичко, без да 
скрива нищо, нито дума? Не, не, за това няма 
да и стигнат сили! 

Главата й пламтеше, гърлото й засъхна, сър- 
цето й биеше така, като че ще изскочи от гър- 
дите. 

„Какво да правя? Къде е изходът?... 

Погледът на Тася се спря на домашната ап- 
течка, която тя преди малко извади от шкафа, 
за да окаже помощ на Рушчински. „Ето го 
изхода! Да се отрови, да умре, Да избави се- 
бе си и другите от позора, от страданията! Да, 
да умре...“ 

В аптечката имаше няколко пакетчета лу- 
минал. Тези таблетки Иван Василиевич Бараби- 
хин понякога вземаше вечер, за да заспи по- 
бързо след тежкия умствен труд. Тася бе чу- 
вала, че ако човек изгълта наведнъж няколко 
таблетки -- десет, петнайсет, -- ще заспи и 
вече не ще се събуди. Смъртта ще дойде ти- 
хо, безболезнено, незабелязано. 

Цялата треперейки, почти без да съзнава 
какво върши, Тася изсипа на масата всичко от 
аптечката и зацочна бързо да разтваря пакет- 
четата с надпис „луминал“. „Ей сега тя ще из- 
гълта тези таблетки и след няколко минути 
всичко ще бъде свършено... Завинаги!“ 

В това време на вратата тихо се почука. 

-- Да! -- машинално отговори Тася и рязко 
се обърна. На прага стоеше Володя, мъжествен, 
строг. Той мълчаливо влезе в стаята, видя изЗ- 
сипаните на масата пакетчета, прочете назва- 
нието и укоряващо поклати глава. 

-- А това е напразно! Съвсем напразно! Ус- 
покойте се, Таисия Игнатиевна, седнете -- каза 
Володя, сочейки креслото, -- а аз с ваше раз- 
решение малко ще подомакинствувам. 

При тези думи Володя събра всички таблет- 
ки, изсипа ги обратно в аптечката. След това се 
наведе над пепелника и погледна угарките. 

-- Нима вие пушите, Таисия Игнатиевна? 
Не?... Това е много добре... много добре. 


Володя взе от пепелника двете угарки, оста- 
вени от Рушчински, зави ги в лист хартия и ги 
скри в целулоидната си табакера. 

Като седна в креслото, Тася наблюдаваше 
как Володя бързо и безшумно се движеше из 
стаята и правеше нещо, тя слушаше неговия 
глас.. Всичко беше толкова странно и не- 
обяснимо: за втори път днес външен човек вли- 
заше в нейната стая, разпореждаше се, запо- 
вядваше. Но този -- Володя, прост и симпа- 
тичен младеж, не приличаше на Рушчински. 
Той я съжалява, иска да й помогне, дружелюб- 
но я гледа, моли я да се успокои, подаде и 
чаша вода... 

-- Позволете, Таисия Игнатиевна, да се оба- 
дя по телефона -- обърна се към нея Воло- 
дя. -- Телефонът май че е в съседната стая. 


Тася кимна с глава. Володя отвори вратата 
на кабинета на Барабихии и не я затвори. След 

минута Тася със смесено чувство на удивле- 
ние, на страх и радост чу: 

-- Другарят полковник? Докладва лейтенант 
Зельонин. Обектът бе тук в продължение на по- 
ловин час. Отиде си... Да... Тъй вярно. Дей- 
ствувах според вашите указания. Не, другарю 
полковник, не мога да дойда... Обаждам се 
ст квартирата на Барабихини... Не, другарю 
полковник, не мога, обстоятелствата така се 
стекоха, че съм нужен тук. Да... подробности- 
те ще доложа... Тръгвате? Тъй вярно! Слу- 
шам. 

Володя постави соли и се приближи 
към Тася. 

-- Извинете -- каза той, -- че при първото 
запознаване не се представих напълно. Лейте- 
нант Зельонин. Аз се казвам наистина Володя. 

Мамбоогсит доло ЗА. 7 лада -побаатигъ А Аро, ВАЛОаИААа И Длатдиода ла лале адба от лава. ТБ ДО ВЯРА 


Десета глава 


СПОЛУЧЛИВИЯТ ЛОВ 


Хубаво е лете вечерно време на брега на ре- 
ката. Въздухът, пронизан от вече слабите слън- 
чеви лъчи, е прозрачен и неподвижен. Водата по- 
лусънливо, сякаш без желание, безшумно се пли- 
ска о брега. Наоколо е тихо, безлюдно.Само ряд- 
ко ще зърнеш някъде самотна фигура на сгра- 
стен рибар, който е харесал уединено местенце 
и се е настанил там удобно -- по-далеч от къ- 
пещите се и дечурлигата -- и тъй е замрял за 
дълги, дълги часове. 

Ето и сега привечер тук, на 48-я километър 
от Москва, на брега на малка тиха рекичка, 
седеше любител рибар и търпеливо чакаше да 
клъвне. Той бе хвърлил и нагласил на рогатки 
две въдици, сложил бе в изкопана ямичка мал- 
ка кофичка с вода, наблизо беше оставил не- 
бСрежно лятното си сако и сламена шапка и за- 
дълбочено съзерцаваше плувките на въдицата. 
Те леко се полюшваха над водата. Понякога 
едната от тях започваше да потрепва и да по- 
тъва във водата. Рибарят бързо дръпваше въ- 
дицата, издръпваше пръчката, снемаше от ку- 
кичката сребреещата на слънцето рибка и я 
пускаше в кофичката с вода. Ловът бе успе- 


шен -- в кофичката вече пляскаха около де- 
сетина рибки. 

Рибарят бе избрал отлично място, отдалече- 
но от вилите и местата за къпане. Малка, но 
гъста горичка, която достигаше до самата во- 
да, го скриваше от редките минувачи, които 
се появяваха на завоя на междуселския път. 
-  Рибарят продължаваше да лови риба, огле- 

ждайки се от време на време да няма някой на- 
близо, някой пеканен съсед да не изплаши ри- 
бата. Но наоколо, както и преди, бе тихо, без- 
людно, никой не му пречеше. 

След известно време, като погледна часовни- 
ка си, той стана и като остави въдиците зало- 
жени, отиде в сянката при дърветата. Тук, в 
храстите, лежеше невиждащо се отдалече мал- 
ко куфарче, като тия, каквито обикновено но- 
сят спортистите, когато стиват на тренировка. 
Рибарят отвори куфарчето. В него под тъмно- 
синята фланелка, гуменките и вестника имаше 
миниатюрно апаратче, подобно на обикновен 
радиоприемник. Но всеки радиотехник или ра- 
диолюбител от пръв поглед би разбрал, че това 
е приемо-предавател на къси вълни. В този 
малък апарат фактически бе монтирана пор- 
тативна, носима приемателно-предавателна ра- 
диостанция. Рибарят значи беше и радиолюби- 
тела 

С привично движение той разви малкото 
клъбце кабел и го: хвърли на дървото. Кабе- 
лът служеше за антена. След това той седна 
ка земята до апарата, включи тока, надяна на- 
ушниците и отривисто, с кратки паузи, зачука 
с ключа. След няколко секунди рибарят из- 
ключи предавателя, включи приемника и заслу- 
ша. Така той направи два-три пъти, докато най- 

после изглежда му отговориха, че сигналът е 
приет и го слушат. Тогава рибарят бързо, поч- 
ти без прекъсване, започна да предава с клю- 
ча. Сега той бързаше, очите му трескаво бле- 
стяха, лицето му се покри с пот, ръцете му леко 
трепереха. 

Като завърши за две-три минути предаване- 
то, рибарят отново премина към приемане и 
като се увери, че съобщението му е прието, до- 
волен кимна с глава, бързо намота кабела и за- 
твори куфарчето. Над апарата отново постави 
фланелката, гуменките и вестника. ( 

Като пъхна куфарчето на предишното му 
място, в храстите, рибарят се върна при въди- 
ците. Едната плувка спокойно плаваше над во- 
лата, а другата, отнесена надясно, трепереше и 
подскачаше. Но сега рибарят дори не обръща- 
ше внимание на плувките. Той избърса влаж- 
вото си от пот лице и дълбоко пое въздух, ус- 
пгокоявайки дишането. Едва след това той взе 
хваналата се рибка и равнодушно я хвърли в 
кофичката. Сега трябваше да си ходи, работа- 
та бе свършена! А преди да си тръгне, може да 
запуши, да помисли, да почине... 

Рибарят седна по-удобно на крайбрежния 
пясък, обхвана с ръце коленете си и се загледа 
в далечината, над водата. Така той поседя ня- 
колко минути. Личеше, че мислите му витаеха 
далече-далече. Само с това можеше да се обяс- 
ни, че той не обърна внимание как затрептя и 
заподскача по леката вълна плувката и не чу 
зад себе си прЕДпазливи стъпки. 

Иззад дърветата безшумно излязоха двама 
млади мъже и застанаха зад рибаря. Той треп- 

на и се опомни чак когато те го докоснаха по 
рамото. Рибарят рязко мръдна с цялото си тя- 
ло и се опита да стане, но силните ръце го при- 
коваха към земята. С мълниеносна бързина от 
задния джоб на панталона му бе измъкнат но- 
вичък браунинг. 


-- Спокойно! -- тихо, но властно произнесе 
единият от дошлите. -- Сега можете да станете. 
Вие сте арестуван. 


Рибарят стъпи на крака, изправи се и се 
обърна. Единият от дошлите при него, невисок, 
набит, с ловко движение сложи на ръцете му 
белезници. Наблизо с пистолет в ръка стоеше 
висок широкоплещест мъж. До краката му ле- 
жеше куфарчето, което преди малко се нами- 
раше в храстите. 


-- Не мърдай! -- заповяда той и като здиг- 
на от земята сакото на рибаря, бързо го огледа. 

През тези минути рибарят не каза нито дума. 
Лицето му избеля като платно. Той присви, 
почти затвори очи, в които блеснаха пламъче- 
та на ожесточение, отчаяние и злоба. С голя- 
мо усилие на волята рибарят скри тези си чув- 
ства... Сега той имаше обиден, недоумяващ 
вид. Под погледите на хората, които го аресту- 
ваха, той наведе глава и измърмори, че това е 
произвол, че той ще се оплаче. 


-- Искате ли още нещо да кажете? -- запи- 
та високият мъж. - Не? Ето ви заповед за 
арестуване. Виждате ли? Добре. Ще се раз- 
„ пишете после. | 


Рибарят мълчеше. 

-- А сега, да съберем вашите въдички -- 
продължи високият мъж. - Така. А рибките 
ще трябва да пуснем в реката. 

Той плисна кофичката с рибките във водата 
и се огледа. 

-- Друго май няма!... Колата е наблизо. Да 
вървим... : 

Рибарят тъжно се огледа наоколо, за миг се 
позабави и след това, едва влачейки крака, се 
помъкна напред. 


...„ В кабинета на полковник Димов влезе 
капитан Уваров. В ръцете си той държеше чер- 
но куфарче и няколко увити в книга пакета. 

-- Разрешете да доложа, другарю полхов- 
ник! -- каза Уваров. 

-- Докладвайте!... -- В гласа на Димов зву- 
чеше нетърпение. 

-- Другарите току-що се завърнаха. Опера- 
цията е проведена успешно. Рушчински е аре- 
стуван на мястото на радиопредаването. Съпро- 
тива не е оказал... Не успял. При ареста са из- 
зети радиоапараг, браунинг, лични документи. 

-- Отлично!... В квартирата му направихте 
ли обиск? 

-- Да, другарю полковник... Лично наара- 
вих. В описа е посочено всичко, което иззехме. 

-- Плочата? 

-- Тъй вярно. Намерена бе там. Тя е тук, 
в пакета. 

Алексей Петрович посочи единия от пакетите. 

-- Има ли още нещо интересно? 

-- Нищо особено. Различни бележки, харак- 


теристики... Бележник с адреси и телефонни 
номера: -- Уваров помълча и виновно доба- 
ви: -- Има и телефонния номер на Липатова. 


Значи Рушчински и Сиротински... 

-- Значи така. Какво още? 

-- Намерени са още снимки и един бележник 
на инженер-майор Барабихин, а.също и сним- 
ка на жена му. Бележникът на инженера почти 
не е започнат. Страниците се оказаха чисти. 
Само на първата има няколко маловажни дан- 
ни. На шпионина не му провървя. 

-- Така! -- Димов със задоволство потри 
ръце. 

-- Е, благодаря ти, драги -- каза той вече 
с неофициален тон. Юначага! Ние с теб 
добра работа свършихме, хванахме едър звяр, 
койго можеше да ни отвори много работа и 
грижи. 

Единадесета глава 


РАЗПИТЪТ 


Полковник Димов извика арестувания. За 
втори път в кабинета под конвой, без да бър- 
за, влезе висок млад мъж с бледо, изморено ли- 
це, облечен с обикновен летен костюм и кафяви 
обувки. Той сдържано, с достойнство се покло- 
ни на полковника и мълчаливо застана до края 
на бюрото. Полковникът му посочи стола, но 
арестуваният продължаваше да стои. Вратата 
се затвори и в кабинета останаха двама: сле- 
дователят и арестуваният. Два човека, два 
свята. и 11 

И двамата мълчаха. 

Най-после, като не издържа продължителна- 
та пауза и внимателния, изучаващ поглед на 
следователя, арестуваният заговори: 

-- Категорично протестирам против аресту- 
ването ми. Аз съм невинен. Обяснете защо ме 
арестувахте? Ако причина за това са моите 
радиопредавания, то това са просто упражне- 
ния на радиолюбител... Уверявам ви... 

-- Не бързайте да протестирате и да уверя- 
вате -- отговори Димов, отново показвайки с 
жест стола. 


Арестуваният седна, като повдигна по навик 
панталона си, да пе се омачка. 

-- Разкажете за себе си всичко, което смя- 
тате за нужно. Само имайте предвид, че с лъжи 
и увъртания вие се поставяте в безизходно поло- 
жение. Имате една възможност, малка възмож- 
ност да се надявате на нещо. Но за това грябва 
да тръгнете по пътя на чистосърдечното призна- 
ние, Нужна е пълна, изчерпателна изповед. 

-- Нямам какво да признавам, нищо лошо 
не съм направил! -- глухо каза арестуваният. 
-- А ако някой ме е наклеветил, нещо е изми- 
слил, то... 

Но полковникът прекъсна Рушчински: 

-- Вие пак своето си знаете, Рушчински...А 
най-опасното при вашето положение е да за- 
къснеете.... Да, да закъснеете с вашето приз- 
нание и да изпуснете тази възможност. Както 
виждам, вие сте опитен разузнавач... Но както 
винаги се случва с вашите събратя и с вашите 
господари, вие забравяте едно решаващо обсто- 
ятелство: с разни хитрости, примки и шантажи 
вие можете да омотаете в паяжината си един 
или друг слабохарактерен човек, да го запла- 
шите и да се опитате да го използувате за свои 
цели. Но стотици, хиляди, милиони съветски хо: 
ра следят всяка ваша стъпка, помагат на нас, 
контраразузнавачите, да ви ловим и обезвреж- 
даме. ; 

"Рушчински искаше да каже нещо, но се сдър- 
жа и наведе очи. 

-- Аз ви говоря всичко това не за да ви про- 
свещавам -- продължи Димов, --а за да раз- 
берете безнадеждностга на вашата авантюра и 
безсмислеността на вашето отричане. Тук, в 
този кабинет, ще дойдат прости съветски хора. 

Те ще ви разобличат в лъжа и от всички ваши 
увъртания и версии няма да остане камък вър- 
ху камък. Ще ви разобличат -- Сергей Сергее: 
вич за миг спря и отново заговори, без да от- 
късва втренчен поглед от арестувания, -- ще ви 
разобличат Барабихина, Липатова. И не само 
те. Ще ви разобличат и тези, които вие още не 
сте видели и не познавате, но които знаят за ва- 
шите подли дела и които ни помогнаха да ви 
хванем на местопрестъплението. 

Полковникът стана. 

-- Надявам се, че разбирате още едно обсто- 
ятелство: вие ще трябва да разкажете кой, къде 
и кога ви е дал задача да се насочите към Ба- 
рабихин. Повтарям -- към инженер-майор Ба- 
рабихин. Давам ви още няколко минути да по- 
мислите. А сега, за да не остане у вас съмне- 
ние, че картата ви е бита, ще ви нарисувам кар- 
тината на всичко, което стана. 

Полковникът се приближи до желязната каса 
в ъгъла на стаята, отвори я, извади малък изя- 
щен грамофен и го постави на бюрото. След 
това извади от чекмеджето малка плоча ия по- 
каза на арестувания. 

-- Любопитна вещ. Намерили я в квартирата 
ви при обиска. Вие през това време бяхте из- 
вън града, съчетавахте приятното с полезното. 
Риба ловяхте и на къси вълни делови разговор 
с приятели водехте. .. Впрочем, гражданино 
„радиолюбител“, вашият апарат е американска 
марка. А сега да послушаме... 

Полковникът пусна грамофона. 

Песента „Метелица“ прозвуча в кабинета на 
следователя. Ако външен човек би влязъл в 

този момент в кабинета, всичко, което ставаше 
тук, би му се сторило необикновено странно. В 
кабинета на полковник от Министерството на 
вътрешните работи през време на разпит сдедо- 
вателят и арестуваният слушат грамофон. По 
лицето на полковника се мяркаше мечтателна 
усмивка. Личеше, че песента му доставяше на- 
слада, а видът на втория слушател -- арестува- 
ния -- също му доставяше немалко задовол- 
ство. Рушчински седеше прегърбен, свил глава 
между раменете, пъхнал дланите на ръцете си 
между коленете. Лицето му стана сиво, съста- 
рено. 

Рушчински знаеше тази плоча наизуст. В 
тази минута, когато полковникът я сложи на 
грамофона и се раздадоха първите звуци, той 
разбра, че по-нататъшната игра е безполезна! 
Провалът бе явен. Козът бе бит. Дойде време 
да дава отчет за делата си. Защо да протака? 
Ако той не говори днес, ще му се наложи да на- 
прави това утре, други ден... Не, по-добре е да 
не отлага... Може би това ще бъде малък 
шанс да си спаси живота. 

Рушчински уморено махна с ръка. Този жест 
показваше всичко, което ще не ще искаше да из- 
рази заловеният на местопрестъплението шпи- 
онин: и безсмислеността от по-цататъшно отри- 
чане, и безнадеждността на своето положение, 
и готовността да дава показания... Да, прину- 
дителната готовност да дава показания; защото 
той искаше да живее, а на своите господари 
сега вече не бе нужен. Те ще се отрекат, вече са 
се отрекли от него. Провалилият се агент се за- 

личава от списъка на живите. „Ягуар-13“ по- 
вече не съществува... 

-- Може ли да пийна вода? -- глухо запита 
Рушчински. 

Той жадно изпи чаша вода и запали цигара. 
Погледът му, в който се четеше отчаяние, 6без- 
надеждност и душевна пустота, се плъзна по 
стаята и се спря на прозореца, на перваза на 
който както винаги стоеше вазичка с цветя. 
Цветя... Рушчински неочаквано се усмихна 
горчиво. 

-- Защо се усмихвате? -- запита Димов. 

-- Ето... цветя... Аз купувах букети на Ба- 
рабнхипа... Много букети... 

-- Съжалявате, че много сте се изхарчили?... 

-- Остава ми още да съжалявам и за похар- 
ченото за цветя... Ако започна да съжалявам, 
то ще е за съвсем друго. Пяма какво... запис- 
вайте!... 

После ще запишем -- отвърна полковни- 
кът. -- Искам най-напред да ви послушам. Да 
започнем пак с биографията. 

-- Истинското ми фамилно име е Рушчин. 
В миналото баща ми бе кулак, голям кулак. Яс- 
ко е, че той не обичаше съветската власт. Той 
бе от тия, които спотаиха злобата си и зачака- 
ха... Дълго и безнадеждио чакаше. Може уве- 
рено да се каже, че ако баща ми беше доживял 
до войната 1941 година, той би съумял... изо0- 
що ясно е. 3 

Върху мен и моето възпитание баща ми има- 
ше огромно влияние. Аз растях затворен в себе 
си, почти нямах приятели. Когато в нашия град 
дойдоха хитлеристите, аз постъпих при тях в 

една военна работилница, работех като електро- 
монтьор. Но фашистите бързо проучиха моя 
произход, моите настроения и аз получих зтора 
работа. Тя се заплащаше значително по-добре. 
Наистина щурмбанфюрер Гладбах -- имаше 
сдин такъв -- ме предупреди, че при отказ или 
изклинчване от изпълнение на неговите задачи 
ще ме обесят на първия срещнат стълб. -- Руш- 
чински се усмихна криво. -- Може би това, 
гражданино следовател, до известна степен оп- 
равдава... Не, обяснява моето поведение. Аз 
исках да живея. 

Малко преди отстъплението си немците ме из- 
пратиха в Германия, отначало в Лайпциг, след 
гова в Берлин. Пазеха ме, тъй да се каже, с ог- 
лед на бъдещето, смятаха, че давам надежда. 

Както виждате, гражданино следовател, аз 
съм напълно откровен с вас. Сега вече пяма 
смисъл да си играем на криеница. Позволете да 
запаля пак. 

Димов кимна с глава. Рушчински с трепере- 
щи пръсти взе цигара, помачка я и изглежда 
изведнъж забрави, че му се пуши. Всеки слу- 
чай, гледайки някъде в празното прострапство, 
той машинално сложи в пепелника смачканата 
цигара. МИ продължи, конвулсивно гълтайки 
слюнката си: 

-- Вие сигурно се интересувате с какво съм 
се занимавал през всичките тези години? 

Димов поклати глава: 

-- Това ще ме интересува по-късно, а сега 
разказвайте по същността на работата... 

-- Както искате -- съгласи се арестувапият. 
-- Тогава по същността. 

През 1945 г. преминах при“ нови господари. 
Оттогава в картотеката за агентите започнах 
ла се водя като „Ягуар- 13“. 

Рушчински се опита да се усмихне, но нищо 
не излезе. 

- Преди два месеца получих важна задача... 
Барабихин. Снабдиха ме с пари, с радио 
предавател па къси вълни. Дадоха ми указания 
за дължината на вълната, на която трябваше да 
получавам инструкции и предавам донесения. 
Трябваше постоянно да сменям местата на мои- 
те предавания -- иначе можеха да ме засекат. 
Оттук и моето увлечение по риболова... Отна- 
чало ми бе предоставена възможност сам да 
търся достъп към института, към Барабихин. 
Така се появи Сиротински, така възникна познан 
ството ми с Липатова. Резултатът ви е изве- 
стен. Аз трябваше да се скрия. След няколко 
дни получих задача да се срещна с нашия ре- 
зидент. Кой е той? Не зная. Ние се позчахме 
сдин друг по пръстените. Ето по този пръстен. -- 
И той протегна дясната си ръка, на малкия 
пръст на която блестеше пръстен във вид на 
сребриста змия. -- По моему резидентът е от 
тези, които открито се ползуват от гостоприем- 
ството на вашата страна. От него аз получих 

тая грамофонна плоча и фотокопията на разпис- 

ките, които някога Барабихина е давала в ока- 
зионния магазин в Берлин на един господин с 
фамилно име Щруме. 

-+ Къде и кога получихте разписките и пло- 
чата? 

-- Преди няколко дена. В универмага до Бол- 
шой театър. Всичко това бе предварително по- 

ставено в една книга, която резидентът неза- 
белязано ми предаде. Безобидна антикваона 
книга -- „История на римското право“. Навяр- 
но вашите хора не са й обърнали внимание и 
тя е останала в къщи на масата... 

Арестуваният помълча и добави: 

-- Аз само едно не мога да разбера -- къде 
се дяна пръстенът със змия у Барабихина. Още 
там, в Берлин, ме предупредиха, че такъв пръс- 
теп тя ще получи скоро, и този пръстен тряб- 
ваше да ми облекчи завербуването. Аз трябва- 
ше да докажа на Барабихина, че тя вече е наш 
агент 1 


Димов мълчеше. Той съвсем не смяташе да 
разказва на врага това, което се е случило в 
Берлин, за Шруме и за честната стара немкиня 
Хартвиг, загинала от ръката на врага. 

А Рушчински продължаваше: 


-- Майорът често и много работеше в къщи. 
В къщи се намираха негови дневници, бележ- 
ници, тетрадки. Аз трябваше да ги получа. В 
случай че не успеех.,.-- Рушчински се запъна. 

-- Продължавайте -- каза Сергей Сергеевич. 
-- И така, какво трябваше да стане, ако не ус- 
пеехте? 

-- Инженер-майор Барабихин трябваше йЗ- 
общо. .. да изчезне. Това се предвиждаше, но 
като малко вероятен вариант... Моят шеф, 
от който вие очивидно ще се интересувате, смя- 
таше, че Барабихина е в наши ръце и всякакъв 
неуспех се изключваше. 


Рушчински се сви и разтвори ръце: 

- И все пак се излъгахме, нещо не предви- 
дихме... Ето, гражданино следовател, гова е 
всичко... по този въпрос. 

Полковник Димов се приближи до библио- 
течката, извади един том от енциклопедията, 
предисти няколко страници и прочете на глас: 
„Ягуар -- хищно млекопитаещо, дива котка в 
Новия свят, понякога се нарича американски 
тигър. Опасен за човека. Свиреп, но страхлив. 
Ходи на лов при здрач или нощем.“ След това 
се върна към бюрото си и подаде на арестува- 
ния лист хартия: 


-- Пишете! . . . Всичко, което разказакте. 
Само чернова схема, без подробности. Да за- 
почнем с нея... За останалото ще поговорим 


следващия път. 

Рушчински кимна с глава. Сега всичко му 
бе безразлично. Подробности? Ще разкаже по- 
дробности. Имена, условни сигнали, явки! 
... Ще разкаже и за тях... 

Сергей Сергеевич разтвори прозореца. Пло- 
щадът, измит от наскоро падналия дъжд, из- 
глеждаше украсен и подмладен. Голямата леха 
с гергини и астри, вече докоснати от първия 
лъх на есента, придаваше на площада живо- 
писен вид. 

Сергей Сергеевич с топъл поглед гледаше 
през прозореца, гледаше хората, родния град. 
След това мълчаливо седна на бюрото си. 
Устните на полковника бяха силно стиснати, 
погледът твърд, повелителен. Предстояха му 
много часове работа... 

В настъпилата тишина ясно се чуваше скър- 
цането на перото на Рушчински. 

